
Žiulis Vernas 
(1828 - 1905) 


Siekis pažvelgti į ateitį, remiantis realiais laimėjimais ir įsivaiz- 
duojamomis mokslo ir technikos plėtotės perspektyvomis - 
nuostabi mokslinės fantastikos ypatybė. Geriausios mokslinės 
fantastikos knygos pavergia jaunimą ne tik savo įdomiu siužetu, 
bet pirmiausia kuriamosios veiklos romantika, mokslinių tyri- 
nėjimų poetizavimu, pažadina žinių troškimą, smalsumą, tyri- 
nėjimų troškulį. 

Visos šios savybės būdingos įžymaus prancūzų rašytojo, 
mokslinės fantastinės literatūros pradininko ir klasiko Žiulio 
Verno romanams. Jo knygos, padariusios teigiamą poveikį ke- 
letui jaunųjų skaitytojų kartų, ir mūsų dienomis patraukia savo 
beribiu tikėjimu Žmogaus proto jėga, demokratiniu kryptingumu 
ir optimizmu. 

Mokslinių užmojų patosas, žmogaus kova dėl visatos įsavini- 
mo lemia ir idėjines Žiulio Verno - mokslinės svajonės poeto — 
kūrybos ypatybes. Mokslas, jo istorija, jo šiuolaikinė būklė - tai 
„Nepaprastųjų kelionių" pagrindinė tema. ,Nepaprastosios ke- 
lionės" — vienintelė daugiatomė epopėja, kurioje poetinė fantazija 
remiasi realiais mokslo laimėjimais. Geriausieji Žiulio Verno 
romanai todėl ir išlaikė laiko bandymus, kad jo drąsi fantazija 
niekuomet neišsigimsta į beprasmę fantastiką ir neatitrūksta nuo 
gyvenimiškojo pagrindo. 

Žiulis Vernas literatūrinę veiklą pradėjo 18349 metais. Jo 
ankstyvieji kūriniai - vodeviliai, buitinės komedijos, komiškų 
opusų libretai - literatūroje nepaliko kokių nors ryškesnių pėd- 
sakų. Kur kas įdomesni buvo jaunojo autoriaus apsakymai, 

kuriuose jis vykusiai panaudojo to meto naujausius duomenis 
apie aeronautiką („Kelionė oro balionu"), arktinių ekspedicijų 
ataskaitas („„Žiemojimas ledynuose"), veikalus iš Lotynų Ame- 
rikos istorijos ir geografijos („Pirmieji Meksikos laivyno laivai", 
„Martinas Pasas“) ir kt. 

Pirmasis „Nepaprastųjų kelionių" serijos romanas - „Penkios 
savaitės oro balionu" (1863 m.) - plačiai išgarsino Žiulį Verną. 
Nuo to laiko daugiau kaip keturiasdešimt metų rašytojas kasmet 
išleisdavo vieną ar du naujus romanus, tuo pat metu neapleis- 
damas ir kitų žanrų (apysakų ir apsakymų, dramos kūrinių, 
geografijos veikalų). Per visą savo ilgą gyvenimą Žiulis Vernas 
parašė virš šimto tomų. 

Žiulio Verno literatūrinę veiklą istoriškai parengė XVIII 
amžiaus pabaigos ir XIX amžiaus pirmosios pusės didieji tech- 
nikos išradimai ir mokslo atradimai. Didžiuliai mokslo laimėjimai 
visose srityse, materializmo pergalė išaiškinant pačius sudė- 
tingiausius organinės gyvybės reiškinius, daugybė technikos iš- 
radimų, - visa tai tapo pagrindu kūrybinei Žiulio Verno fan- 
tazijai ir įsikūnijo jo kūriniuose specifine mokslinės fantastikos 
forma. 

Per keturis su virš dešimtmečius, kol buvo kuriama „Nepap- 
rastųjų kelionių" serija, Žiulio Verno mintis nuėjo ilgą ir sudė- 
tingą kelią kartu su to laikotarpio priešakiniu mokslu. 

Jeigu pirmajame Žiulio Verno romane herojai drąsiai per- 
skrenda per Afriką oro balionu, tai paskutinėje, išleistoje po 
autoriaus mirties, knygoje atsiranda lėktuvai su reaktyviniais 
varikliais, kuriuos varo suskystinto oro plėtimosi jėga, taip pat 
skraidantys sviediniai, valdomi radijo pagalba („Nepaprasti Bar- 
sako ekspedicijos nuotykiai"). 

"Tuo metu, kai povandeniniai laivai dar buvo labai netobuli ir 
praktiškai nenaudojami, Žiulio Verno vaizduotė sukūrė elektrinį 
povandeninį laivą „Nautilius“ — idealaus povandeninio laivo 
hipotetinį pirmtaką („Dvidešimt tūkstančių Ijė po vandeniu"). 

Tuo metu, kai dar nebuvo pasibaigę ginčai, koks principas 
galutinai nugalės: oreivybė ar aviacija („lengvesnis už orą" ar 
„sunkesnis už orą"), nors jau egzistavo Pontono d'Amekuro 

helikopterio modelis ir Oto Lilientalio sklandytuvas, — drąsus 
išradėjas Robūras, sukurtas Žiulio Verno fantazijos, apskrido 
aplink pasaulį savo gigantišku orlaiviu — helikopteriu „Albatro- 
sas" („Robūras Užkariautojas"), o po aštuoniolikos metų, jau 
XX amžiaus pradžioje, tas pats Robūras sukuria universalią 
visureigę mašiną, kuri turi lėktuvo, automobilio, katerio ir povan- 
deninio laivo savybes („Pasaulio valdovas"). 

Žiulio Verno herojai svajoja apie vidinės Žemės šilumos, Sau- 
lės energijos, vėjo ir jūros bangų mūšos praktinį panaudojimą, 
apie energijos atsargų sukaupimo galinguose akumuliatoriuose 
galimybes, kalba apie vieningą cheminių elementų prigimtį ir 
galimybę vienam elementui pavirsti kitu, išranda spalvotą 
fotografiją, garsinį kiną, televiziją, automatinę skaičiavimo ma- 
šiną, sintetinius maisto produktus, kompozicines medžiagas, nau- 
jasstatybines medžiagas, rūbus iš stiklo pluošto ir daug kitų nuos- 
tabių daiktų, palengvinančių žmogaus darbą ir gyvenimą bei pa- 
dedančių jam įsavinti ir pertvarkyti pasaulį. 

Kai kurias mokslines-technines Žiulio Verno fantazijas įkvėpė 
amžinos Žmonijos svajonės įvaldyti gamtos jėgas, įgalinsiančias 
iš esmės pagerinti žmogaus egzistavimo sąlygas. Pavyzdžiui, tokie 
romanai, kuriuose kalbama apie puikių miestų statybą, idealias 
sanitarines ir higienines sąlygas („Penki šimtai begumos milijo- 
nų“), apie dykumos drėkinimą („Jūros įsiveržimas"), apie esminį 
dirvos įdirbimo metodų pagerinimą („Plaukiojanti sala“) ir t.t. 

Pasirinkdamas vieną ar kitą romano temą, tam tikrą mokslo 
sritį, rašytojas savo vaizduotės galiomis bandė numatyti realius 
laimėjimus. Jis „prigalvodavo" ir „tobulindavo“" tuos atradimus 
ir išradimus, kurie dar tebebuvo laboratorinio eksperimento 
stadijoje arba tik tolima perspektyva. Žiulio Verno mokslinė 
fantastika beveik visada pagrįsta realių, jau egzistuojančių XIX 
amžiaus antrosios pusės mokslininkų teoretikų ir inžinierių 
išradėjų hiperbolizuotais pasiekimais. Vaizduodamas geidžiamą 
kaip jau įkūnytą, jis sąmoningai atitrūkdavo nuo tų kliūčių ir 
sunkumų, su kuriais neišvengiamai turėtų susidurti jo herojai. 

Rašytojas paprastai teisingai traktuodavo bendrąją koncep- 
ciją, bet neretai klydo, kai pereidavo prie detalių, konkrečių 

aprašymų. Pavyzdžiui, aišku, kad aparatas, pastatytas aerostate 
„Viktorija“ dujoms kaitinti, atimtų jo keliamąją galią („Penkios 
savaitės oro balionu"). Ar apie tai Žinojo autorius? Be abejonės, 
žinojo, bet jam šiuo atveju buvo svarbiau propaguoti oro baliono, 
sugebančio apsieiti be balasto, konstrukcijos idėjos galimybę. 
Vėliau ši idėja buvo realizuota, bet kitu būdu. 

Specialistai priekaištavo Žiuliui Vernui, kad „Nautiliaus“ 
„galimybė panirti į didžiulę gilumą be rizikos būti sutriuškintam 
milžiniško vandens stulpo svorio yra tokia pat fantastiška, kaip 
ir galvaninių elementų galimybė suteikti povandeniniam laivui 
didžiulį galingumą. Nejaugi Žiulis Vernas buvo toks neišmanėlis, 
kad šito nežinotų? Ne, universaliai išsilavinusį rašytoją negalima 
apkaltinti nemokšiškumu. Čia ir kitais atvejais jis sąmoningai 
naudojo neįmanomus dalykus. Jeigu nebūtų šitų perdėjimų, 
nebūtų ir geriausių Žiulio Verno romanų. 

Sunku įtarti, kad rašytojas tikrai galėjo tikėti, jog įmanoma 
kelionė į „Žemės centrą", tarpplanetinis skridimas patrankos 
sviedinyje arba juo labiau ant gabalo žemės paviršiaus, išplėšto 
susidūrus su kometa. Neįmanomą kelionę į Žemės centrą 
autorius naudoja kaip savotišką literatūrinę priemonę, kad 
poetiškai atkurtų tolimos mūsų planetos praeities vaizdus. 
Romanuose „Iš Žemės į Mėnulį" ir „Aplink Mėnulį" rašytojas 
užsibrėžia tikslą naujai įkūnyti svajonę apie tarpplanetinius 
skrydžius. Romane „Hektoras Servadakas" Žiulis Vernas skai- 
tytojams įdomia nuotykinio romano forma norėjo išdėstyti dau- 
gybę astronominių žinių ir tuo pačiu išsakyti savo socialines idėjas. 
Visuose šiuose kūriniuose didysis rašytojas puikiai sprendžia savo 
pagrindinį uždavinį - sukuria patrauklų fantastinį romaną, ku- 
riame veiksmas susijęs su tam tikra mokslo problema arba hi- 
poteze, garbina mokslą ir jo beribes galimybes, žadina gyvą, smal- 
sią skaitytojo mintį, taip pat bendrais bruožais numato vieną ar 
kitą mokslo ar mokslinį-techninį uždavinį. 

Panašių dalykų galima rasti ir kituose jo romanuose. Todėl 
neteisūs tie kritikai, kurie priekaištauja rašytojui už kai kuriuos 
netikslumus ir klaidas, užmiršdami, kad jis buvo pirmiausia 
romanistas, o ne mokslininkas tyrinėtojas ir rašė ne mokslinius 

traktatus, o mokslinius fantastinius romanus. Reikia atkreipti 
dėmesį, kad daugelis Žiulio Verno klaidų, išskyrus tas, kurios 
padarytos sąmoningai, kad laisvai plėtotųs mokslinis fantastinis 
siužetas, atspindi jo laikų mokslo ir technikos žinių būklę, kurią 
mūsų dienų mokslas pranoko daug kartų. Pamokoma ne tik 
didžiojo fantasto minties drąsa, bet netgi jo atsitiktinės klaidos 
ir apsiskaičiavimai, kurie padeda suprasti, kaip toli nužengė 
pirmyn mokslas per keletą dešimtmečių, skiriančių mus nuo to 
laiko, kai leidėjas Etcelis (J.HETZEL) leido vis naujus „Nepap- 
rastųjų kelionių" tomus, kurie buvo puošniai įrišti, su geriau- 
siomis prancūzų dailininkų iliustracijomis. 

Atominės energijos įsavinimas ir įsiskverbimas į kosmosą 
atitolino mus nuo Žiulio Verno labiau, negu jis pats buvo 
atitolęs, sakykime, nuo viduramžių scholastinio mokslo. Tačiau 
jo knygos lieka gyvas praeities palikimas. Paaiškinti nesunku: mat 
Žiulis Vernas pirmiausia - talentingas žodžio menininkas ir pui- 
kus pasakotojas. Klasikinius nuotykių pasakojimo būdus jis išto- 
bulino iki aukščiausio laipsnio, pajungdamas įdomų, kupiną suža- 
vinčių paslapčių ir netikėtumų siužetą mokslo populiarinimo tiks- 
lams. Visokiausios žinios iš įvairių pažinimo sričių organiškai įsi- 
lieja į patį siužetą, nė kiek nemažindamos jo vieningumo ir me- 
niškumo vertės. 

„Nepaprastųjų kelionių" serijos mokslinis fantastinis romanas 
— svarbiausias, bet toli gražu ne vienintelis ir ne vyraujantis roma- 
no tipas. Pats serijos pavadinimas rodo, kokią svarbią reikšmę 
Žiulio Verno kūryboje turi geografija. Jo herojai visada kelionėje, 
prieš skaitytoją visada atsiveria marga geografinė panorama. 
Kiekvienas kūrinys - ar tai romanas šiuolaikine ar istorine tema, 
ar mokslinis fantastinis, ar socialinis utopinis, ar netgi su detek- 
tyviniu siužetu - visada lieka geografiniu nuotykių romanu. 

Turėdamas tikslą „Nepaprastosiose kelionėse" sukurti uni- 
versalią Žemės rutulio apžvalgą, Žiulis Vernas sėkmingai susido- 
rojo su šia nelengva užduotimi. Jo herojai pabuvojo visuose kon- 
tinentuose ir okeanuose, jie nusigavo į tokius kraštus, kurie tuo 
metu dar buvo geografiniuose žemėlapiuose žymimi baltomis 
dėmėmis. Jie keliavo žeme, oru, vandeniu, kopė į snieguotas 

viršūnes, leidosi į vulkanų kraterius, šaudavo į kosminę erdvę. 
„Nepaprastųjų kelionių" veiksmo vieta —- Žemės planeta, ir ne 
tik Žemė, bet ir Visata. 

Žiulio Verno herojai įrašo ryškius puslapius į geografinių 
žygdarbių istoriją, papildydami savo tikrai egzistavusių pirmtakų 
darbus naujais faktais, stebėjimais ir išvadomis. Autorius įrašo 
savo išgalvotų herojų vardus į naujų Žemių ir jūrų platybių 
tyrinėtojų garbės sąrašą. 

Žiulis Vernas įtvirtino literatūroje naują mokslinio pažinimo 
romano tipą, kurį atitiko taip pat ir naujas herojus: smalsus 
tyrinėtojas, inžinierius, keliautojas, išradėjas, mokslininkas, 
pasirengęs pasiaukoti, atlikti bet kokį žygdarbį, kad pasiektų 
beveik neįmanomą tikslą. Jo troškimai pagrįsti ne siaurais 
egoistiniais apskaičiavimais, o nesavanaudiška ištikimybe moks- 
lui, jo galios tikėjimu, meile žmonijai. 

Teigiamas Žiulio Verno herojus dažnai yra ir mokslo nova- 
torius, ir kovotojas už laisvę. Toks pirmiausia yra kapitonas Nemo, 
kuris savo nuostabų povandeninį laivą „Nautilius“ paverčia grės- 
mingu keršto ginklu prieš kolonizatorius, pavergusius ir išnie- 
kinusius Indiją — jo tėvynę. 

Dažnai Žiulis Vernas kartoja tipiškas charakteristikas ir 
atskiras siužetines situacijas. Daugelyje romanų figūruoja 
keistuolio mokslininko personažas. Tai pasiaukojęs mokslo 
fanatikas, neprisitaikęs praktiniame gyvenime ir dėl to dažnai 
patenkantis į juokingas ir keistas situacijas. Ir daktaras Kloubonis 
(„Kapitono Hateraso kelionės ir nuotykiai"), ir Žakas Paganelis 
(„Kapitono Granto vaikai"), ir pusbrolis Benediktas (,„Penkioli- 
kos metų kapitonas“), ir Zefirenas Ksirdalis („Meteorą besi- 
vejant") bei daugelis kitų personažų ir panašūs, ir nepanašūs 
vienas į kitą. Visi šitie keistuoliai mokslininkai sėkmingai vaidina 
savotišką „vaikščiojančią enciklopediją", kaitaliodami sampro- 
tavimus mokslinėmis temomis šmaikščiais pajuokavimais ir 
komiškais išsišokimais. 

Optimistinis humoras yra vienas iš patraukliausių Žiulio 
Verno kūrybinės manieros bruožų. Sveiko linksmumo, nevar- 
žomo komizmo atmosferą paprastai jo romanuose sukuria tarnai, 

kuriems suteikiamas ne tarnybinis, o pirmaeilis veiksmo 
plėtojimo vaidmuo (Paspartu, Konselis, Džo ir kt.). Santykiai 
tarp šeimininko ir tarno pagrįsti tarpusavio pagarba ir pasi- 
tikėjimu. Tarnas Žiulio Verno romanuose — paprastai ištikimas 
mokslininko arba keliautojo draugas ir nepakeičiamas pagalbi- 
ninkas, taip pat suinteresuotas sėkme. 

„Nepaprastųjų kelionių" pasaulis apgyvendintas daugybe 
įvairių profesijų, nacijų, įsitikinimų, skonių, įpročių žmonėmis. 
Veikiančiųjų asmenų minioje, šalia aukšto romantinio plano 
herojų, tokių kaip Nemo, Haterasas, Robūras, išsiskiria narsių, 
valingų moterų personažai, pasirengusių atlikti žygdarbį, pasiau- 
koti (romanų „Kailių krašte", ,„Misis Branikan", „Michailas Stro- 
govas" ir kt. herojės). Drąsiais vyriškais charakteriais, išryškė- 
jusiais kovojant su rūsčiais išbandymais, apdovanoti ir jaunieji 
herojai: Robertas Grantas, Dikas Sendas, Harbertas Braunas, 
Erikas Gersebomas ir kiti. 

Žiulis Vernas rašė tuo metu, kai vyko negailestinga valstybių 
kova dėl rinkos, dėl įtakos sferų, kuomet liejosi kraujas koloniji- 
niuose karuose. Įsitikinęs respublikonas ir „keturiasdešimt aštun- 
tųjų metų kartos" demokratas, rašytojas negalėjo nematyti savo 
laikotarpio aštrių socialinių problemų. Įdomi meninė išmonė jo 
romanuose susipina su realistiniais pavergtų kolonijinių tautų, 
vergų prekybos, negrų vergovės Amerikoje vaizdais. Daugelyje 
romanų Žiulis Vernas su pasipiktinimu aprašo kolonizatorių, 
darančių savo juodus darbus po misionieriškumo ir „kultūros sklei- 
dėjų" skraiste, žvėriškumus („Kapitono Granto vaikai", „Penkio- 
likos metų kapitonas", „Žangada“, „Plaukiojanti sala" ir kt.). 

„Nepaprastosios kelionės" kupinos pagarbos ir simpatijos 
jausmo viso pasaulio tautoms. Rašytojo priešiškumą nacionali- 
niam ir rasiniam ribotumui matome iš personažų pasirinkimo, 
nes kartu su europiečiais ir amerikiečiais čia yra ir kolonijų bei 
priklausomų šalių atstovai. Pakanka tiktai prisiminti tokius 
personažus kaip indėnas Talkavas („Kapitono Granto vaikai"), 
eskimė Kaliumach („Kailių krašte“), negras Herkulesas („Pen- 
kiolikos metų kapitonas"), medžiotojas bušmenas Mokumas 
(„Trijų rusų ir trijų anglų nuotykiai Pietų Afrikoje“) ir t.t. 

Nacionalinio išsivadavimo tema lemia istorinių romanų ciklo 
pagrindinį turinį. Šios tematikos herojai yra aktyvūs pavergtų 
tautų kovotojai („Archipelagas ugnyje", „Šiaurė prieš Pietus", 
„Bevardė šeima", „Dunojaus locmanas" ir kt.). 

Kai kuriuose romanuose Žiulis Vernas atiduoda duoklę 
svajonėms apie idealią visuomenę Sen Simono, Furjė ir Kabė 
dvasia („Penki šimtai begumos milijonų"), o „robinzoninio“ ciklo 
romanuose („Paslaptingoji sala", „Dveji metai atostogų" ir kt.) 

Vernas tikėjosi daugiausia iš mokslo ir technikos pažangos. Jis 
paprastai savo herojų išradėją piešė supamą nesupratimo ir prie- 
šiškumo. Išdidus, vienišas atsiskyrėlis, apgaubtas romantiško 
paslaptingumo, jis padaro didžiulį atradimą arba sukuria puikią 
mašiną toli nuo Žmonių, nuo bendruomenės, su kuria amžinai 
nesutaria (Nemo, Robūras ir kt.). Šis prieštaravimas dažnai 
baigiasi tragiškai: žūva arba pats herojus, arba jo išradimas. 

Prancūzų-prūsų karas ir kiti to meto įvykiai gerokai prasklaidė 
iliuzinius Žiulio Verno vaizdinius apie išskirtinę galimybę pakeisti 
visuomenę mokslo ir technikos pagalba. Kaip ir anksčiau, 
apdainuodamas mokslą ir mokslo pažangą, jis dabar stengiasi 
parodyti, kad svarbus mokslas, bet ne mažiau svarbu, į kieno 
rankas jis pakliūna ir kokiems tikslams tarnauja. Tiktai mokslas, 
tarnaujantis kilniems tikslams, žmonijos labui, turi teisę egzistuo- 
ti. Piktadariai ir despotai, naudojantys mokslo galią savanaudiš- 
kiems tikslams ir savo valdžiai stiprinti, neišvengiamai pasmerkia 
save pražūčiai. Ši tema pasirodo daugelyje Žiulio Verno kūrinių, 
pradedant romanu „Penki šimtai begumos milijonų" ir baigiant 
„Nepaprastais Barsako ekspedicijos nuotykiais". 

Nuo devintojo dešimtmečio vidurio Žiulio Verno kūryboje 
vis labiau stiprėja militarizmo, kolonijinių plėšimų, imperialistinių 
karų dėl įtakos sferų ir „neįsavintų teritorijų" užgrobimo smer- 
kimas. Satyrinė rašytojo fantazija dažnai įsikūnija į permatomos 
alegorijos formą su toli siekiančiais apibendrinimais („Dugnu 
aukštyn", „Plaukiojanti sala"). Diktatoriaus „didybė" ir krachas 
- tokia paskutinio Žiulio Verno romano, išleisto po mirties, — 


12 


„Nepaprasti Barsako ekspedicijos nuotykiai" tema. 

Žiulio Verno kūryba, nepaisant viso savitumo, buvo glaudžiai 
susijusi su prancūzų literatūros tradicijomis. Ypač artimi jam 
buvo XVIII amžiaus prancūzų švietėjai; iš jų pirmiausia perėmė 
gamtos mokslų propagandos patosą. Tam tikrą įtaką rašytojo 
kūrybos formavimuisi padarė vyresnieji amžininkai — Viktoras 
Hugo ir Aleksandras Diuma. Žiuliui Vernui visada buvo artimas 
Hugo demokratinis humanizmas, jo neapykanta visoms fizinio 
bei dvasinio Žmogaus pavergimo formoms, jo meilė paprastiems 
sąžiningiems žmonėms. Žiulis Vernas gerbė V. Hugo kaip di- 
džiausią to meto prancūzų rašytoją ir neretai minėjo jo vardą 
savo kūriniuose. A.Diuma nuotykiniai romanai padarė tam tikrą 
įtaką Žiulio Verno romanų siužetams. A.Diuma žavėjo jį savo 
gebėjimu kurti įdomią, kupiną gyvybės ir veiksmo fabulą. 

Tačiau Žiulio Verno kūryboje literatūrinės įtakos niekuomet 
nevaidino lemiamo vaidmens. Mokydamasis iš savo pirmtakų, 
„Nepaprastųjų kelionių" autorius ėjo savo nepramintu keliu. 


Parengė Aloyzas Kutkus 

ŽIULIS VERNAS 


KARPATŲ PILIS 
ROMANAS 


JULES VERNE 
LE CHATEAU DES CARPATHES 


Vertė 


Vytautas VENCLOVAS 


Pirmasis skyrius 


Šis pasakojimas visai ne fantastika, o romantiška istorija, nors 
kai kam aprašytieji įvykiai ir gali pasirodyti neįtikėtini. Bet toks 
jau XIX amžius: tai, kas šiandien paslaptinga ir painu, rytoj 
mokslo laimėjimų dėka tampa paprasta ir aišku. 

Tik gaila, kad mūsų gyvenime vis mažiau lieka vietos 
pasakoms, legendoms, padavimams. Taip yra ir Britanijoje, kur 
gyvena pikti nykštukai — kariganai (Kariganas — anglų pasakų 
veikėjas, nykštukas, piktoji dvasia. - Čia ir toliau pastabos vertėjos), 
ir Škotijoje — kaukų ir gnomų prieglaudoje, ir Norvegijoje — 
milžinų, elfų, miško dvasių bei valkirijų šalyje, ir netgi 
Transilvanijoje, kur didinga Karpatų kalnų grandinė, atrodo, gali 
išjudinti pačią nelakiausią vaizduotę. Beje, kai kurie senųjų 
padavimų atgarsiai šiuose kraštuose dar gyvi. 

Nei Žozefas Žerando (Žozefas Mari Žerando /1772—1842/ - 
Prancūzijos politinis veikėjas, publicistas bei filosofas, Žiulio Verno 
amžininkas), nei Elizė Rekliu (Žanas Žakas Elize Rekliu 
/1830 —1905/ - Prancūzijos politinis veikėjas, artimas Žiulio Verno 
draugas), aprašę retai gyvenamus Europos pakraščius, nė žodžiu 
neužsiminė apie nuostabią istoriją, tapusią mūsų romano 
pagrindu. Ar jie ją girdėjo? Galbūt. Bet, iš visko sprendžiant, 
didelės reikšmės jai neteikė, kas labai apmaudu, kadangi pirmasis 
būtų galėjęs ją perduoti su istoriko tikslumu ir griežtumu, tuo 
tarpu antrasis — su lyriko poetiškumu, būdingu jo kelionių 
pastaboms. 

Šiaip ar taip, nė vienas iš jų to nepadarė, ir man nelieka nieko 
kito, kaip pačiam griebtis plunksnos. 

Šių metų gegužės dvidešimt devintąją vienas piemuo ganė 

bandą kalnų ganykloje netoli nuo Ratjezado viršūnės (Raijezado 
viršūnės aukštis yra 2496 m. virš jūros lygio; Paringo viršūnės aukštis 
— 2414 m), stūksančios virš žydinčio, derlingo slėnio, apsupto 
lieknų topolių. Ši plynaukštė perpučiama visų vėjų, bet ypač 
„Skutama“ (vietinių gyventojų išsireiškimu) šiaurės vakario. 

Mūsų piemuo nė kiek nepanėšėjo į antikinės Arkadijos 
piemenį — nei rūbais, nei manieromis. Jo negalėjai supainioti su 
Dafniu (Dafnis — graikų mitologijos herojus, jaunas Sicilijos 
piemuo, Hermio ir Nimfos sūnus) ar Aminotu (Aminotas — trijų 
Makedonijos karalių vardas), palaikyti Titiru (Titiras — žinomas 
Londono puošeiva, linksmuolis bei mušeika XVII a), Lizidu 
(Lizidas — graikų rašytojo Aristofano komedijos personažas) arba 
Melibėjumi (Melibėjas — piemuo, Romos poeto Vergilijaus 
„Piemenų dainų" personažas). O ir Silio upė, šniokštusi prie jo 
grubiais batais su mediniais padais apautų kojų, nebuvo panaši į 
graikų Linjoną, nors jos skaidrūs vandenys ir buvo verti skalauti 
meandras (Meandra /pagal vingiuotos Meandros upės Mažojoje 
Azijoje pavadinimą, dabar — Didysis Menderesas/ — ornamentas, 
sudarytas iš laužtinės arba kreivos, įvijotos linijos), aprašytas 
romane „Astrėja“ („Astrėja" — prancūzų rašytojo Onore d'Urfe / 
1607—1628/ romanas — pastoralė apie Seladono ir Astrėjos meilę). 

Frikas — taip vadino aviganį = nepriklausė likimo 
numylėtiniams: jis, kaip ir daugelis jo likimo brolių — piemenų, 
glaudėsi kartu su avimis bei paršeliais skurdžioje lūšnoje gimtojo 
Versto kaimo pakraštyje. 

Sekdamas žinomu lotynišku posakiu „Immanum pecus 
immanior ipse" („Netgi stambūs raguočiai — tik raguočiai" |lot./), 
Frikas, atgynęs bandą į ganyklą, dažniausiai snūduriuodavo, 
gulėdamas ant žalios žolės su dūdele lūpose, ir tik kartkartėmis 
švilpimu pašaukdavo šunis, jeigu viena iš avių įsibraudavo į 
krūmus, na ir retsykiais pliaukšėjo botagu, sukeldamas kalnuose 
garsų aidą. 

Buvo ketvirta valanda po vidurdienio. Saulė krypo vakarop, 
viršūnės rytuose skendo migloje. Įstriži, pro kalnų grandinę 
prasibrovę spinduliai patekdavo į tarpeklius lyg, šviesa pro pusiau 
atvertas duris. 

Kraštas, nusidriekęs tarp Klauzenburgo ir Kološvaro komitatų 
(Komitatas — administracinis Transilvanijos vienetas), ne veltui 
buvo laikomas mažiausiai civilizacijos paliestu, visoje Tran- 
silvanijoje, priklausančioje Austrijos imperijai. Vengriškai ši 
nuostabi žemė vadinama „Erdeli" („Miškų šalis"). Driekdamasi 
per šešiasdešimt tūkstančių kvadratinių kilometrų, arba šešių 
milijonų hektarų plotą, kas lygu vienam Prancūzijos devintadaliui, 
ji ribojasi su Vengrija šiaurėje, su Valakija pietuose ir su Moldova 
vakaruose. Daug kas čia primena Šveicariją. Tiesa, Transilvanija, 
nepranokdama pastarosios gyventojų skaičiumi, plotu didesnė 
už ją pusantro karto. Jos derlinga plynaukšte, puikia ganykla, 
keistų kalnų įrėmintus plačius slėnius kerta vulkaninės kilmės 
Karpatų kalnagūbris, taip pat begalės kalnų upeliukų, maiti- 
nančių Tisos upę bei puikųjį Dunojų su jo įžymiaisiais Geležiniais 
vartais, esančiais už keleto mylių (vengriška mylia lygi 7500 metrų) 
piečiau ir tarytum užtveriančiais kelią Balkanų kalnų grandinei 
link Vengrijos bei Otomanų imperijos sienų. 

Ši sena dakų šalis pirmajame krikščioniškosios eros amžiuje 
buvo užkariauta Trajano (Markas Ulpijus Trajanas /53—117 m./ 
— Romos imperatorius iš Antonidų dinastijos. Garsėjo 
užkariavimais; jo valdymo metu Romos imperija pasiekė 
maksimalų dydį, - mat prie jos buvo prijungta dakų žemė /dabartinės 
Rumunijos teritorija/). Nepriklausomybė, įgyta prie Joano Zapolio 
(Joanas Zapolis /1487—1540/ — nuo 1526 iki 1540 metų Vengrijos 
karalius), tęsėsi iki 1699 metų ir baigėsi Leopoldo I (Leopoldas I 
/1640-1705/ — nuo 1658 iki 1705 metų Vengrijos karalius), 
prijungusio Transilvaniją prie Austrijos, valdymo laikais. Tačiau, 
kad ir kokia būtų politinė šalies padėtis, čia visada gyveno įvairios 
tautos. Valakai, rumunai, vengrai, čigonai, Moldavijos seklerai 
bei saksai ilgai gyveno atskiromis bendruomenėmis, nepraras- 
dami savo tautinio identiteto. Tačiau laikas ir aplinkybės pasiekė 
savo: šios tautos galų gale asimiliavosi ir susiliejo į palaimingą 
transilvanišką broliją. 

O kokiai gi tautybei priklausė piemuo Frikas? Galbūt 
seniesiems dakams? Sunku pasakyti ką nors konkretaus, žiūrint 
į jo neįprasto tipo veidą, pasišiaušusius plaukus, kerotą barzdą, 

tankius keršus antakius ir žaliai mėlynas visą laiką ašarojančias 
akis. Jis jau peržengė šešiasdešimt penkerių metų ribą. Aukštas, 
liesas, proporcingo kūno sudėjimo, su parudavusiu nuo blogo 
oro apsiaustu ir kailine kepure, jis būtų galėjęs atkreipti 
dailininko dėmesį, ypač kai nejudėdamas lyg uola stovėdavo prie 
bedugnės krašto, atsirėmęs tik į lazdą su varno galva. 

Bet štai saulės spinduliai švystelėjo pro vakarinę kalno spragą. 
Frikas apsivertė ant kito šono, kilstelėjo ir, pridėjęs prie akių 
ranką, pažvelgė į tolį. 

Ant uolos, maždaug už mylios nuo ganyklos, matėsi stipri pilis 
— kaip tik Vulkano kalnagūbrio, stūksančio virš Orgalo plyn- 
aukštės, įlinkyje. Pilies kontūrai itin puikiai išryškėjo besi- 
leidžiančios saulės fone. Vis tiktai reikėjo turėti puikias akis, jei 
norėjai įžiūrėti senus bokštus bei sienas. 

Piemuo ilgai stebeilijosi į tolumą ir staiga vikriai pašoko ant kojų: 

— Ei,bičiule!.. Nors tave ir pastatė amžiams, tačiau po trijų 
metų tu vis viena sugriūsi, kadangi bukas beturi tris šakas! 

Milžiniškas bukas, augęs greta vieno iš bastionų, tarytum 
iškirptas iš kartono tamsavo dangaus fone. 

— Taip, — pakartojo Frikas, — trys šakos... Dar vakar buvo 
keturios, bet ketvirtoji, matyt, nulūžo naktį... Dabar beliko trys, 
štai styro lyg šakės dantys... 

Piemenys dažnai idealizuojami, laikomi svajotojais ir išmin- 
čiais. Kalbama, jog jie šnekasi su pačiu dangumi. O iš tikrųjų 
dauguma jų tamsūs ir storžieviai, anaiptol nepasižymintys protu 
ir iškalba. Liaudyje sklinda gandai, kad piemuo žino gydančių 
žolelių paslaptis, gali išburti likimą, nužiūrėti bloga akimi, gelbėti 
nuo ligų. Iereikia jam įmesti į kieno nors lauką užburtą akmenį, 
ir žemė nustos derėti, o jei kreivai ir dar, neduok Dieve, iš kairės 
pusės dėbtels į avį, vargšelė liks be ėriukų. Netgi pačiose 
civilizuočiausiose šalyse egzistuoja šitokie prietarai. Sutikęs 
kaimo piemenį, valstietis skuba nusiimti kepurę, taip išreikš- 
damas pagarbą visam „žynių luomui". Žmonės tiki, jog kitu atveju 
galima prisišaukti bėdą. Transilvanija šiuo atžvilgiu ne išimtis. 

Frikas garsėjo kaip burtininkas, mokantis iškviesti ir valdyti 
nelabuosius — visokius ten vampyrus bei raganas. Panašiai, kaip 

kitose šalyse vasario dvidešimt devintąją (Vasario dvidešimt 
devintoji — diena, pridėta norint suderinti Julijaus kalendorių su 
saulės; prisideda kas ketvirtų metų, vadinamų keliamaisiais, 
vasaryje) pasirodo Dvasia, kuri supasi ant vėjo malūnų sparnų, 
moka laukinių Žvėrių kalbą ir kalbasi su žvaigždėmis, taip 
bekūniai Friko tarnai esą pasirodydavo per jaunatį, pačią 
tamsiausią naktį. 

Frikas neprieštaravo ir neneigė šių prasimanymų ir netgi 
mokėjo iš jų išsunkti naudos, pardavinėdamas įvairius miltelius 
bei gydomuosius eleksyrus, kurių galia ir pats šventai tikėjo, 
nors ir nelaikė savęs galingu burtininku... 

Versto kaimelyje niekas nesistebėjo Friko pranašyste apie 
greitai griūsiančią senąją pilį. Beje, apie viską iš eilės. 

Surinkęs išsilaksčiusias avis, piemuo patraukė į kaimą. Šunys 
lėkė iš paskos, ragindami bandą. Duok jiems valią, ir šie aršūs 
mišrūnai su dideliu malonumu išpjautų pusę bandos. Bandoje 
grūdosi apie šimtas avinų: tuzinas — pirmamečių, kiti — trejų ir 
ketverių metų, jau su keturiais ar net šešiais dantimis. 

Gyvuliai priklausė teisėjui Koltcui, kuris mokėjo už ganyklą 
ir labai vertino Friką kaip puikų aviganį; teisėją patenkino ir tai, 
kaip piemuo gydo avis, be vargo nugalėdamas bet kokią negalią 
— ar tai mikozę, ar raišumą, ar kaulų lūžius. 

Stipriai susiglaudusi banda sekė paskui piemenį, skambin- 
dama varpeliais ir garsiai bliaudama. 

Bet štai ganykla liko toli už nugaros, ir Frikas išėjo į platų 
taką, vingiavusį tarp aukštų rugių bei kukurūzų laukų. Kelias 
vedė link spygliuočių miško. Pagiryje jau buvo gana tamsu, o 
žemiau savo audringus vandenis varė Silio upė, pro milžiniškus 
akmenis vilkdama glotniai nupoliruotus rąstus bei šakas. 

Gyvuliai susigrūdo pakrantėje ir ėmė godžiai gerti vandenį. 

Kaimas stovėjo trijų šūvių atstumu. Aplinkui nesimatė nė gy- 
vos dvasios. Saulei nusileidus, valstiečiai paprastai skuba išsiskirs- 
tyti po namus, taigi Frikas visos kelionės į kaimą metu neturėjo su 
kuo net persimesti žodeliu. Tačiau kai avys atsigėrė ir Frikas jau 
ruošėsi pasukti į lomą, upės kilpoje pasirodė kažkoks keliautojas. 

—Ei, bičiuli! — pašaukė jis piemenį. 

Nepažįstamasis pasirodė besąs keliaujantis prekeivis, kokių 
dažnai gali sutikti dideliuose ir mažuose miestuose bei kaimuose. 
Jie sklandžiai ir nemiksėdami kalba visomis kalbomis. Prekiau- 
tojas buvo Lenkijos žydas — aukštas, liesas, kumpanosis, smaila 
barzdele, stačia kakta bei gyvomis akimis. 

Jo prekės — Žiūronai, termometrai, barometrai ir sieniniai 
laikrodžiai — gulėjo išdėliotos prekydėžėse, pakabintose ant 
peties, ant juosmens ir netgi ant kaklo — tikra keliaujanti 
parduotuvė. 

Matyt, prekeivis prisibijojo piemenų. Šiaip ar taip, jis 
mandagiai pasisveikino su Friku ir su nedideliu akcentu ėmė 
kalbėti rumuniškai. 

— Kaip gyvenimas, drauguži? Slenka pamažėle? 

— Slenka... Laikas slenka, gyvenimas irgi, — oriai atsakė 
Frikas. 

— Oras puikus, vadinasi, viskas gerai. Tiesa? 

— Tiesa. O rytoj ims lyti, ir iš karto pasidarys blogai. 

— Lyti? — nustebo prekiautojas. — O ką, šiose vietose lyja iš 
giedro dangaus? 

— Debesis vėjas atgins naktį, štai iš ten, nuo kalnų pusės. 

— Kaip jūs tai sužinojote? 

— Iš avių vilnos: ji labai sausa, o oda tarsi išrauginta. 

— Taip... Blogai tam, kuris visą gyvenimą klajoja... 

— Ir gerai tam, kuris šią naktį praleis po stogu. 

— Reikia dar jį, tą stogą, turėti... 

— Jūs turite vaikų? — pasidomėjo Frikas. 

NE: 

— O žmoną? 

— Ir Žmonos neturiu. 

Frikas klausinėjo laikydamasis vietinių etiketo taisyklių. 

— Ojjūs pats iš kokių vietų? 

— Iš Germanštadto. 

Germanštadtas — miestelis Transilvanijoje, kur Silis pasuka į 
Vengrijos pusę. 

— Ir kur keliaujate? 

— Į Kološvarą. 

Norint nusigauti iki Kološvaro, reikia pakilti kalno šlaitu iš 
Marošo slėnio, po to dar aukščiau — į Bichoro kalnus, o jau ten 
iki pagrindinio komitato miesto keletas žingsnių — ne daugiau 
dvidešimt mylių. 

Prekiautojai termometrais, barometrais, laikrodžiais bei pa- 
našiais daiktais visada kelia paprastiems žmonėms prietaringą 
baimę, kadangi pardavinėja laiką, saulę ir lietų lyg kokius krep- 
šius, megztas kojines ar sukneles iš kartūno. Štai kodėl keliau- 
jantis prekeivis iš karto sužadino piemens vaizduotę. Frikas tar- 
si užburtas spoksojo į prekes, daugelį iš kurių matė pirmą kartą. 

— O kam reikalingas štai tas daiktas ant jūsų diržo? Panašus 
į numirėlio kaulą.. 

— Tas daiktas reikalingas bet kuriam žmogui. 

— Bet kuriam? — gudriai mirktelėjęs, paklausė Frikas. — 
Netgi piemeniui? 

— Netgi piemeniui, — patvirtino žydas, kresteldamas termo- 
metrą. — Pažvelgęs į jį, jūs galite sužinoti, šilta lauke ar šalta. 

— O ašir taip Žinau: jeigu man karšta su apsiaustu, vadinasi, 
lauke šilta, 0 jei sustirau į ožio ragą, vadinasi, šalta... 

Iš tiesų šių Žinių visai pakako piemeniui, kuriam nereikia 
tokios didžios išminties. 

— O kas čia per niekniekis su adata? — Frikas parodė į 
barometrą. 

— "Tai ne niekniekis, O prietaisas, pranašaujantis rytdienos orą: 
lis ar švies saulė. 

— Na, tai jo piemuo ir už dyką neimtų. Tik metu akį, ar debesys 
plaukia iš už kalnų, ar kabo aukštai danguje, ir iš karto aišku, 
koks oras bus visą kitą parą. Matote, migla šliaužia pažeme? Tai 
štai: rytoj lis, paminėsite mano žodį. 

Ir tikrai, piemuo Frikas, didelis gamtos žinovas, puikiai apsiėjo 
be barometro. 

— Išeina, kad ir klausti neverta, ar jums reikia sieninio 
laikrodžio? 

— Kam jis man? Mano laikrodis eina neužvestas. Jei saulė 
kabo virš Rodiuko kalno viršūnės, vadinasi, dabar vidurdienis. 
O jei šviesa krenta virš Egelto tarpeklio, vadinasi, laikas ginti 

bandą namo. Tai net avinai supranta, šunys irgi. Taigi jūsų 
niekučiai mums nereikalingi. 

— Jei visi pirkėjai būtų piemenys, aš seniai būčiau nusigyvenęs. 
Tai taip nieko ir nepirksite? 

— Nieko. 

Žinoma, vargu ar prekeivis galėjo didžiuotis savo prekėmis: 
barometrų parodymai ne visada atitikdavo tikrovę, laikrodžiai 
ėjo netiksliai... Piemuo nieko nesirengė pirkti ir jau norėjo 
atsisveikinti, kai jo dėmesį staiga atkreipė dar vienas daiktas, 
kabėjęs ant prekeivio peties. 

— O kas čia? Ne pistoletas? 

— Ne, — atsakė tasai, — žiūronas. 

Tai iš tikrųjų buvo pats paprasčiausias žiūronas, didinantis 
penkis ar šešis kartus. 

Frikas paėmė žiūroną ir ėmėsi iš visų pusių apžiūrinėti. 

— Žiūronas, sakote?.. 

— Taip, beveik visai naujas. Su juo jūs galėsite toli matyti. 

— Aš ir taip toli matau. Esant geram orui galiu įžiūrėti 
kiekvieną kyšulį ir kiekvieną medį Vulkano šlaite. 

— Nejaugi? 

— Ir vis rasos dėka, — aš juk miegu atvirame ore. Nuo rasos 
regėjimas darosi geresnis. 

— Niekada apie tai negirdėjau. Bet ašvis tiek pamatysiu toliau 
už jus, jei pažvelgsiu per žiūroną. 

— Įdomu... 

— Jeigu netikite, pažiūrėkite pats. 

— Aš?.. 

— Na taip! 

Piemuo nepatikliai pašnairavo į žydą. 

— O kiek tai kainuos? 

— Nė kiek, jeigu, žinoma, nesumanysite pirkti. 

Pagaliau Frikas ryžosi pažvelgti per žiūroną. Prekeivis nustatė 
ryškumą ir pridėjo okuliarą prie dešiniosios piemens akies. 

Nukreipęs į Vulkano kalno keterą, Frikas iš lėto nukreipė 
objektyvą link Plezos viršūnės, o po to — link Versto kaimelio. 

— Iš tiesų... — sumurmėjo jis. — Kur kas geriau nei plika 

akimi... Matau pagrindinę gatvę... žmonės vaikšto... Net galiu 
juos atpažinti! Štai mūsų girininkas Nikas Dekas grįžta iš eiguvos 
su kuprine ant nugaros ir su šautuvu ant peties... 

— Aš gi jums sakiau! — nusitvėrė prekeivis. 

— Tikrai, Nikas! O kas gi ten per mergina išeina iš mano 
šeimininko namo? Raudonas sijonas, juodas korsažas, aš ją 
tiesiog kaip jus matau! 

— Pažinote? 

— Žinoma! Tai gražuolė Miriota. Na, laikykitės, vyručiai, 
dabar jūs pas mane kaip ant delno, matau visas jūsų šunybes! 

— Na, ką dabar pasakysite? 

— Nuostabu! 

Niekada anksčiau Frikui neteko žiūrėti į gimtąjį kaimą per 
žiūroną, ir dabar jis jautė malonumą vien į jį žiūrėdamas, nors 
tai buvo vienas iš skurdžiausių Klauzenburgo komitato kaimelių. 

— Jūsų kaimas pernelyg arti, dabar pažvelkite į tai, kas toliau, 
— pasiūlė prekijas. 

— Taip pat nemokamai? 

— Žinoma. 

— Gerai, pažiūrėsime į Silio vengriškąjį krantą. Štai Livadzelio 
varpinė su aplaužytu kryžiumi. O Žemiau, tarp eglaičių, Petro- 
šanio varpinė su gaideliu iš baltos skardos, — štai kaip snapą 
pražiojęs, lyg vištas šaukdamas! O štai ir bokštas styro iš už 
medžių! Petrilos bokštas... Jei pažiūrėsiu dar, ar nepareikalausite 
iš manęs užmokesčio? 

Frikas nukreipė objektyvą į Orgalo plynaukštę ir ėmė įdėmiai 
apžiūrinėti giriomis padengtus tamsius Plezos šlaitus, tolimą 
pilies siluetą — viską, kas pateko į regėjimo lauką. 

— Žiūrėkite! — staiga sušuko jis. — Ketvirta šaka mėtosi ant 
žemės! Ir niekas nekels jos, kad įmestų į laužą Joninių naktį! 
Kvailių pas mus nėra: juk tas, kuris tai padarys, pražudys ir 
gyvenimą, ir sielą... Tik vienas medžiotojas iki vidurnakčio paims 
šaką ir įmes ją į pragaro ugnį. Ir tai bus pats pikčius! 

Pikčiumi šiose vietose vadina nelabąjį. 

Žydas jau rengėsi pasiteirauti, ką reiškia žodis „pikčius“, nes 
žmonėms, niekada nesilankiusiems Versto kaimelio apylinkėse, 

jis nežinomas, kai staiga persigandęs Frikas sušuko: 

— O kas ten per migla aplink bokštą? Ne, ne migla, panašiau 
į dūmus... Negali būti! Jau daugelį metų krosnys pilyje neku- 
renamos! 

— Bet juk jūs matote savo akimis! 

— Negali būti! Tikriausiai stiklas aprasojo. 

Frikas patrynė stiklą rankose ir vėl nukreipė į pilį. Abejonių būti 
negalėjo — stulpu virtę dūmai kilo į dangų ir tirpo nejudriame ore. 

Frikas tylėjo, sukaupęs visą dėmesį į pilį, kurios kontūrai tirpo 
šešėlyje, gaubusiame Orgalo plynaukštę. 

Pagaliau piemuo nuleido žiūroną ir siektelėjo kapšelio, 
kabėjusio prie juosmens. 

— Kiek kainuoja tas jūsų žaisliukas? 

— Pusantro florino (Florinas - lygus 3 frankams 60 santimų)! 

Pardavėjas būtų atidavęs žiūroną ir už floriną, jei piemeniui 
būtų toptelėję į galvą pasiderėti, bet tasai tik nustebęs lingavo 
galvą ir tylėdamas traukė pinigus. 

— Jūs sau perkate? 

— Ne, šeimininkui. Jis duos už jį du florinus. 

— Sudie, bičiuli. 

— Gero kelio. 

Frikas sušvilpęs pasikvietė šunis ir nuginė bandą į Verstą. 

Žydas nesuprasdamas gūžtelėjo pečiais. Kažkoks pamišėlis! 
Jei būtų žinojęs anksčiau, būtų galėjęs paprašyti ir daugiau. 

Rūpestingai sutvarkęs prekes savo krepšiuose, prekeivis, 
keliavęs į Kološvarą, nusileido prie Silio kranto ir kažkur pra- 
dingo. Kur? Tai nesvarbu, nes su juo daugiau nebesusitiksime. 

Antrasis skyrius 


Kai iš tolo Žvelgi į netvarkingai suverstas akmenų krūvas — 
daugkartinių žemės virpėjimų per ilgas geologines epochas 
rezultatus — ir palygini juos su akmenimis senųjų statinių sienose, 
tai ir pirmieji, ir antrieji po laiko dulkėmis atrodo vienodai. 
Paprastas akmuo niekuo nesiskiria nuo apdoroto — nei forma, 
nei spalva. 

Tokia ir pilis Karpatuose — senoviška galinga tvirtovė. Iš tolo 
jos griuvėsiai beveik susilieja su kalnynų atšakomis, todėl 
tvirtovės bokštas gali pasirodyti viso labo akmens kalnu, o kurtina 
(Kurtina — tvirtovės sienos dalis tarp dviejų bastionų) — keistos 
formos uola. Daugelis atvykėlių netgi galvoja, jog jokios pilies 
čia nėra ir niekada nebuvo, o viskas yra paprasčiausia legenda. 

Norėdami įsitikinti, jog taip nėra, paprasčiausia nusisamdykite 
palydovą, pakilkite į kalnus. Tačiau palydovą čia surasti dar 
sunkiau, nei taką, vedantį į pilį: nė vienas apylinkės narsuolis už 
jokius pinigus nesiryš ten eiti. 

Šį bei tą galėtume sužinoti, turėdami žiūroną, bet tikrą, o ne 
tą niekingą falsifikatą, kurį piemuo Frikas nupirko savo šei- 
mininkui. 

Už aštuonių ar devynių šimtų žingsnių nuo Vulkano kalno 
keteros, jo užpakalinėje dalyje, dunkso siena iš smiltainio, supanti 
nelygią, suaižėjusią 400 —500 tuazų (Tuazas — lygus 150 metrų) 
aikštelę. Abiejose jos pusėse stūkso du kampiniai bastionai; prie 
to, kuris dešinėje, auga įžymusis bukas. Kairėje išliko sienos su 
ažūriniais kontraforsais bei koplytėlė ant vartų arkos, kur, pučiant 
vėjui, kartkartėmis įsisiūbuoja varpas, savo skambesiu gąsdinantis 
apylinkės gyventojus. Prie centrinės aikštelės, apsuptos dantyta 

siena, glaudėsi bokštas su trimis grotuotų langų eilėmis bei pirmą 
aukštą juosiančia galerija. Vidury aikštelės styro ilgas metalinis 
špilis, papuoštas surūdijusiu feodaliniu herbu — vėtrunge, šiaurės 
vakarų vėjo gūsių pasuktu į pietryčius. 

Ar už pusiau sugriuvusios sienos yra statinys, tinkamas 
gyventi, niekas nežinojo: pakeliamas tiltas ir slaptas išėjimas iš 
pilies buvo senų seniausiai sugriauti. Iš tikrųjų viduje pilis išsilaikė 
kur kas geriau, nei galėjo pasirodyti žvelgiant iš toli. Bloga šlovė 
bei įvairiausi prietarai apsaugojo ją ne blogiau nei baziliskai, 
haubicos, bombardos, kulevrinos, tonuaros bei kiti tolimųjų laikų 
artilerijos pabūklai. 

Ši pilis verta turistų ir senovės mėgėjų dėmesio. Dėl jos 
padėties ant pačios Orgalo plynaukštės krašto nuo viršutinės 
bokšto aikštelės atsiveria nuostabus vaizdas. Tolėliau — aukšta 
kalnų grandinė prie sienos su Valakija. Priešais fasadą — gilus 
tarpeklis, slepiantis vienintelį kelią, vedantį į pilį iš pasienio 
provincijų. Už abiejų Silių slėnio dunkso Livadzelio, Lonjai, 
Petrošanio bei Petrilo pilys, iš visų pusių aplipusios šio turtingo 
akmens anglies baseino šachtas. O už pilies stūkso kalnų 
grandinės, papėdėse apaugusios žaliu mišku; virš jų uolėtų 
viršūnių į dangų stiebiasi dar aukštesnės ir statesnės Retjezado 
ir Paringo viršukalnės. 

O toliau, už Hatčego slėnio ir Marošo upės, tirštoje migloje 
skęsta Centrinės Transilvanijos Alpių keteros kontūrai. 

Šio gamtinio kraterio gilumoje kur ne kur blizgėjo tektoninės 
kilmės ežerai, vandenimis maitinantys abu Silius. Iš čia upės, 
perkirtusios kalnus, plukdo savo vandenis toliau. Dabar šioje 
įduboje prasidėjo anglies kasimas su jo pliusais ir minusais. Aukšti 
plytų kaminai pakaitomis su topoliais bei lieknomis eglėmis kyla 
iki pat padangės. Juodi dūmai, temdydami dangaus mėlį, bjauroja 
peizažą ir nuodija orą, dar visai neseniai prisodrintą žydinčių 
vaismedžių aromato. 

Ir vis tiktai mūsų romano veiksmo metu, kai gimstanti 
pramonė vis tvirčiau spaudė kraštą savo geležine ranka, gamta 
dar neatsitraukė ir daug kur išsaugojo savo pirmykštį grožį. 

Karpatų pilis buvo pastatyta XII ar XIII amžiuje. Tais senais 

laikais, kai čia karaliavo vaivados, rūmai, vienuolynai, bažnyčios 
bei pilys būdavo statomi ir įtvirtinami kaip tvirtovės. Ir senjorai, 
ir valstiečiai ruošėsi gintis nuo gausybės priešų. Dėl to senoviniai 
pilies įtvirtinimai, jos bastionai ir bokštai statyti kaip gynybiniai 
įtvirtinimai, visada parengti mūšiui. Kokiam architektui šovė į 
galvą pastatyti pilį ant plynaukštės, tokiame dideliame aukštyje? 
Neaišku. Gal valakų legendose apdainuotam rumunui Manoliui, 
kuris įamžino savo vardą pastatęs Kiurtė d'Aržisą, įžymiąją 
Rudolfo Juodojo pilį. 

Tačiau jei architekto vardas liko nežinomas, tai giminė, kuriai 
priklausė pilis, buvo itin garsi. Baronai fon Hortcai nuo neat- 
menamų laikų valdė šias žemes ir dalyvaudavo visuose karuose, 
niokojusiuose Transilvanijos kraštą, — kovojo prieš vengrus, 
saksus, moldavus, apie ką pasakojama liaudies dainose — 
baladėse-,„doinose"'. Pilies savininkų devizas buvo žinoma valakų 
patarlė: „De re maorte"“ — „Atiduok viską, negailėdamas ir paties 
gyvenimo". Ir jie atidavė viską, liedami kraują, paveldėtą iš 
protėvių — senovės romėnų. 

Šitiek pastangų, šitiek aukų — ir dėl ko? Kas liko iš tų karingų 
giminių? Jos prarado bet kokią politinę įtaką. Jas sunaikino, 
sutriuškino. Bet tauta — valakai ir transilvaniečiai nepalūžo: „Ro- 
man no pere!" — „Romanų tautos neįmanoma sunaikinti", ir 
dabar dar tiki, jog ateitis priklauso jiems. 

Paskutinis šios narsios giminės atstovas Rudolfas fon Hortcas, 
gimęs Karpatų pilyje, dar būdamas jaunas suvokė, kad jo giminė 
gęsta. Sulaukęs dvidešimt dvejų metų jis liko vienas kaip pirštas. 
Visi giminaičiai vienas po kito traukėsi Anapilin tarytum 
nulūžusios šakos buko, su kuriuo liaudies prietarai siejo pilies 
likimą. Praradęs artimuosius bei draugus, baronas Rudolfas 
aiškiai pajuto, kad mirtis klaidžioja kažkur netoliese. Kokią 
prasmę galėjo suteikti savo vienišam gyvenimui? Kas tai buvo 
per žmogus, kokie jo įpročiai, skoniai, aistros? Niekas to nežinojo. 
Žinota tik, kad jis aistringai mėgo muziką, ypač žinomų meistrų 
dainavimą. Vieną dieną paliko nuskurdusią pilį kelių nusenusių 
tarnų priežiūrai ir dingo. Vėliau pasklido gandas, jog savo gana 
solidų turtą fon Hortcas leidžia lankydamasis dainavimo meno 

centruose Vokietijoje, Prancūzijoje bei Italijoje, šitaip tenkin- 
damas neišsemiamą ekscentriško diletanto, beveik maniako, 
fantaziją. 

Tačiau gimtųjų vietų prisiminimai paliko jaunojo barono 
sieloje neišdildomą įspūdį. Savo begalinių klajonių metu jis 
niekaip negalėjo užmiršti Transilvanijos ir ne kartą grįždavo į 
tėvynę, kad dalyvautų eiliniame kruviname rumunų maište prieš 
Vengrijos priespaudą. 

Bet štai senųjų dakų palikuonys buvo galutinai sutriuškinti, 
jų žemes pasidalijo nugalėtojai. Ir tada baronas Rudolfas nutarė 
palikti Karpatų pilį, kuri iki tol pavirto beveik vienais griuvėsiais. 
Senieji tarnai išmirė, giminės lizdas ištuštėjo. Sklido gandai, kad 
fon Hortcas, paakintas patriotizmo, prisijungė prie įžymiojo 
Šandoro Rožos (Šandoras Roža /1813-1876/ - įžymusis vengrų 
plėšikas, kuris XIX amžiaus ketvirtajame dešimtmetyje plėšė 
dvarininkus ir padėjo vargšams. 1842 metų revoliucijos metu perėjo 
į Košuto — pagrindinio vengrų tautos kovos už nepriklausomybę — 
organizatoriaus pusę), plėšiko, kurį kova už nepriklausomybę 
pakėlė į tragiškų didvyrių rangą. Baigiantis karui, baronas paliko 
„bečio“ būrį ir gerai padarė, nes senasis plėšikas tapo vagių gaujos 
vadeiva, buvo sučiuptas policijos ir įmestas į Samoš Uivaro 
kalėjimą. 

Nuo to laiko vietiniai gyventojai tvirtino, jog baronas žuvo 
pasienyje susirėmime su muitininkais. Šiaip ar taip, pilyje jis 
daugiau nebepasirodė, ir visi sutiko, kad jo jau nebėra tarp gyvųjų. 
"Tačiau liaudies paskalomis nedera visa širdimi tikėti. 

Barono pilis, palikta gyventojų, tapo pilimi vaiduokliu. Laki 
apylinkės gyventojų vaizduotė apgyvendino joje nelabuosius. Visi 
tvirtino, jog ten pasirodo vaiduokliai bei vidurnakčio šmėklos. 
Tokios legendos neretai gimsta nuošaliose Europos provincijose, 
kur žmonės linkę į prietarus, o Transilvanija, be abejo, užima 
tarp jų pirmąją vietą. 

Versto kaime niekas neabejojo antgamtinių jėgų egzistavimu. 
Tiek šventikas, vietinių vadinamas popu, tiek mokytojas — 
nepaisant to, kad vienas gano kaimiečių sielas, o kitas moko jų 
vaikus, — vienodai uoliai į savo globotinių galvas kalė įvairiausius 

prietarus ir darė tai tuo atkakliau, kuo labiau šiomis pasakomis 
tikėjo patys. Abu ganytojai pateikdavo nepaneigiamus įrodymus, 
kad apylinkės laukuose klajoja vilkolakiai bei vampyrai, kuriuos 
čia vadina burtininkais, murmėdami paslaptingus užkeikimus ir 
gerdami žmonių kraują. Abu tvirtino, jog griuvėsiuose apsigyveno 
stafijos, kurios kenks, jei neras palikto maisto bei gėrimų. O dar 
yra fėjos, su kuriomis jokiu būdu negalima susitikinėti antra- 
dieniais bei penktadieniais — „negeromis“ savaitės dienomis. 
Pabandykite, girdi, įsibrauti į miško tankmę, užburtą šilą, kur 
slepiasi baloriai — milžiniški drakonai, kurių galvos siekia debesis, 
didžiulės skraidančios gyvatės, kurios grobia karališko kraujo 
princeses, o kartais ir gražias kaimo merginas, ir patys viskuo 
įsitikinsite. 

Štai toks fantastinių pabaisų sambūris ir sužadino liaudies 
vaizduotę. Žmonės tikėjo ir į serpi de kasa — naminę gyvatę, 
kuri gyvena kiekvienuose namuose ant krosnies. Norėdami 
pelnyti jos palankumą, ant krosnies turėdavo palikti šviežio pieno 
bei grietinėlės. 

Jei liaudies fantazija apgyvendindavo tokiomis fantastinėmis 
būtybėmis beveik visas senas pilis, tai tinkamesnės vietos už 
Karpatų pilį tiesiog neįmanoma aptikti. Dunksanti ant sunkiai 
pasiekiamos plynaukštės, iš visų pusių apsupta praktiškai 
neįveikiamų kalnų, per kuriuos vingiuoja keletas žole užžėlusių 
takelių, — kas gi suabejos, jog kaip tik čia apsigyveno drakonai, 
fėjos, raganos, o galbūt ir kokie nors baronų fon Hortcų šeimos 
vaiduokliai. Vietiniai gyventojai tvirtino, kad tvirtovė užkeikta, 
ir pateikdavo daugybę argumentų. Beje, nusigauti iki pilies ir 
savo akimis pamatyti, kas ten vyksta, niekas nedrįsdavo. Atrodė, 
ja supo siaubo siena, pražūtingas liūnas, skleidžiantis nuodingą 
tvaiką. Netgi prieiti prie jos per ketvirtį mylios laikyta mirtina 
rizika — galima visiems laikams pražudyti sielą, kaip be perstojo 
savo pamokose tvirtino magistras Ermodas. 

Žinoma, ilgai šitaip tęstis negalėjo, ir atėjo laikas, kai iš baronų 
fon Hortcų tvirtovės beliko apgailėtini griuvėsiai. 

O dabar mes paporinsime vieną seną legendą. 

Garbiausi Versto gyventojai tvirtino, jog pilies atsiradimas 

susijęs su senu buku, kuris augo prie kampinio bastiono, į dešinę 
nuo pylimo. 

Po Rudolfo fon Hortco dingimo kaimo gyventojai, o tarp 
pirmųjų — piemuo Frikas, pastebėjo, jog bukas kiekvienais metais 
praranda vieną savo šaką. Kai baronas paskutinįjį kartą pasirodė 
bokšto aikštelėje, jų buvo aštuoniolika, o dabar beliko vos trys. 
Kalbėta, kad kiekviena šaka — tai pilies gyvavimo metai, ir, kai 
nuluš paskutinė, Orgalo plynaukštėje iš senosios tvirtovės neliks 
nė ženklo. 

Tokia buvo viena iš legendų, kurias dosniai kuria liaudies 
fantazija. Bukas iš tikrųjų kasmet netekdavo vienos šakos, bent 
jau taip tvirtino piemuo Frikas, kuris klajonių su banda Silio kran- 
tais metu įdėmiai stebėjo pilį. Visi tikėjo Friku — nuo paties pas- 
kutinio samdinio iki garbiausių kaimo žmonių, ir niekas nė karto 
net nesuabejojo, kad pilis iš tiesų stovės trejus metus, kadangi 
bukui, šių vietų globėjui ir saugotojui, beliko vos trys šakos. 

Taigi mūsų piemuo skubėjo į kaimą, rengdamasis apreikšti 
didžią naujieną: papasakoti, ką pamatė per žiūroną. 

Naujiena iš tiesų buvo svarbi. Dūmai virš bokšto! "Tai, ko 
Frikas nebūtų pamatęs plika akimi, puikiai įžvelgė su žiūronu. 
Piemuo nė kiek neabejojo: iš bokšto kilo dūmai, kurie, pasiekę 
tam tikrą aukštį, tirpo debesyse. O juk pilyje nieko nebuvo... Senų 
seniausiai žmogaus koja nežengė į ją, be to, juk vartai uždaryti, o 
tiltas pakeltas... Jei ten kas ir pasirodė, tai, žinoma, vaiduokliai, 
— kas gi dar? Bet kuriam galui vaiduokliams prisireikė užsikurti 
ugnį? Kur jie ją uždegė? Ugniakure? Židinyje? Nesuprantama... 

Frikas ginė bandą į aptvarą. Paklusdami jo komandai, šunys 
bėgo iš abiejų pusių, neleisdami avims nutolti nuo stataus tako, 
kur ant šalikelės jau sublizgo vakaro rasa. 

Laukuose susivėlinę valstiečiai pagarbiai sveikino Friką, o 
tasai atsakydamas nerūpestingai linksėjo galva. Svarbu ne tik 
pasisveikinti su piemeniu — jis būtinai turi atsakyti, kitaip tave 
neišvengiamai apipuls bėdos. Bet kodėl Frikas taip keistai 
atrodo? Kodėl klajoja jo akys? Ko šitaip mataruoja rankomis? 
Gal pusę bandos jam išpjovė? Ir kas? Vilkai? Lokiai? Matyt, 
piemuo pasirodė kaime su blogomis naujienomis. 

Teisėjas Koltcas pirmasis išgirdo Friko pranešimą. Piemuo 
dar iš tolo suriko: 

— Šeimininke, pilyje kažkas uždegė ugnį! 

— Ką čia paistai, Frikai? 

— Kalbu tai, ką mačiau. 

— Tu ką? Iš proto išsikraustei? 

Ir iš tikrųjų — kas dar per ugnis? Kas galėjo degti šioje senų 
akmenų sangrūdoje? Tai tas pats, kaip patikėti, jog užsiliepsnojo 
Negojus — aukščiausia Karpatų viršukalnė. Neįtikėtina! 

— Ką tu pasakei, Frikai! Pilis dega? 

— Nedega, bet dūmai rūksta. 

— Tikriausiai rūkas?.. 

— Ne, dūmai rūksta iš kamino! Ateikite, pats įsitikinsite! 

Jie išėjo į pagrindinės kaimelio gatvės, kuri baigėsi terasa 
uolėtame iškyšulyje, vidurį. Iš ten pilis matėsi kaip ant delno. 

Frikas ištiesė šeimininkui žiūroną. Teisėjas Koltcas, kaip ir 
piemuo, prietaisą matė pirmą kartą. 

— Kas gi čia dabar? — paklausė jis. 

— Žiūronas, kurį nupirkau jums, šeimininke, už du florinus, 
nors iš tikrųjų jis kainuoja ne mažiau keturių. 

— Iš ko gi tu jį pirkai? 

— Iš keliaujančio prekeivio. 

— O ką su juo veikti? 

— Priglausti prie akies ir nutaikyti į pilį. 

Nukreipęs žiūroną į pilį ir neatplėšdamas akių, teisėjas ilgai į 
ją spoksojo. 

Teisybė — iš kamino kilo patys tikriausi dūmai. Štai vėjo 
genamas pilkas stulpas nuplaukė link kalno viršūnės ir apsiautė 
Ją. 

— Dūmai! — šūktelėjo sukrėstas Koltcas. 

Priėjo Miriota ir girininkas Nikas Dekas, ką tik grįžęs iš 
eiguvos. 

— Kas čia per monai? — pasiteiravo jaunuolis, imdamas į 
ranką žiūroną. 

— Su šiuo daiktu galima toli matyti. 

— Juokaujate, Frikai? 

— Nė kiek. Mažiau kaip prieš valandą mačiau, kaip jūs leidotės 
keliu į Verstą; jūs ėjote iš... 

Frikas nebaigė frazės, kai Miriota plykstelėjo raudoniu ir 
nuleido akis. Nors kas čia ypatingo? Argi dorai merginai 
draudžiama išeiti pasitikti jaunikio? 

Sužadėtiniai ėmė paeiliui žiūrėti pro žiūroną. O tuo metu juos 
apsupo kaimynai, koks šešetas žmonių, ir taip pat ėmė žvelgti į 
pilies pusę. 

— Dūmai! Dūmai pilyje! — sušuko vienas. 

— Gal bokštan trenkė žaibas? — spėjo kitas. 

— Argi buvo audra? — paklausė teisėjas. 

— Prieš savaitę buvo, — priminė piemuo. 

Jeigu šiems šauniems Žmonėms dabar būtų pasakę, jog 
Retjezado viršūnėje atsivėrė krateris ir prasidėjo jo išsiveržimas, 
jie būtų kur kas mažiau nustebę. 


Trečiasis skyrius 


Versto kaimelis toks mažytis, kad daugelyje žemėlapių net 
nepažymėtas, 0 administraciniu-ūkiniu atžvilgiu jis dar menkesnis 
už kaimyninį, pavadintą Vulkanu ir prilipusį prie Plezos atšakų, 
ant kurių abu kaimai ir buvo visai gražiai įsikūrę. 

Pradėjus eksploatuoti akmens anglių šachtas, gyvenimas labai 
pagyvėjo per keletą mylių vienas nuo kito išmėtytuose nedide- 
liuose Petrošanio, Livadzelio ir panašiuose miesteliuose. Tačiau 
nei Vulkanas, nei Verstas negavo nė mažiausios naudos dėl 
industrinio centro artumo; kokie šiuodu kaimeliai buvo prieš 
penkiasdešimt metų, tokie liks ir dar pusę šimtmečio. Štai, 
pavyzdžiui, Elizė Rekliu mano, jog daugiau kaip pusę Vulkano 
gyventojų sudaro „sienų neliečiamumą saugojantys muitininkai, 
žandarai, mokesčių inspektoriai, felčeriai bei karantino tarnybos 
sanitarai". Atmeskite žandarus ir mokesčių inspektorius, pakeis- 
kite juos žemdirbiais bei artojais ir gausite Versto gyventojus — 
keturis ar penkis šimtus žmonių. 

"Tiesą sakant, kaimą sudaro viena plati gatvė, pilna duobių 
bei duburių, taigi kilti ir leistis ja — nelengvas uždavinys. Ši gatvė 
yra natūrali siena tarp Valakijos ir Transilvanijos. Ja praeina 
karvių, avių bei kiaulių bandos, pražygiuoja prekiautojai mėsa, 
šviežiais vaisiais ir grūdais. Nedaugelis keliautojų ryžtasi eiti 
pėstute šiuo keliu, užuot važiavę traukiniu iš Kološvaro per 
Marošo slėnį. 

Dirva slėnyje, apsuptame Bichoro, Retjezado ir Paringo 
kalnagūbrių, garsėja derlingumu, o gelmės — turtais: Čia ir 
kasyklos, kurios kasmet duoda 20000 tonų Tordos akmens 
druskos, ir ištisos priekalnės netoli Parado, besitęsiančios 

septynetą kilometrų, susidariusios iš valgomosios druskos; čia ir 
Torožko šachtos, kur kasamas švinas, galenitas, gyvsidabris, 
geležis (geležies rūda čia imta kasti dar X amžiuje); ir Vaida 
Chuniado šachtos, tiekiančios mineralus aukštos kokybės plienui 
lydyti, o Livadzelyje bei Petrošanyje aptiktas tikrai neišsemiamas 
lobis — anglies klodai čia įvertinti 250 milijonų tonų. Ir pagaliau, 
netoli nuo Ofenbanijos miesto bei pilies, Topanfalvo rajone 
kasamas auksas. Beveik visi tenykščiai gyventojai naminiuose 
malūnėliuose mala Vereš Patako smėlį (taip vadinamas 
„Transilvanijos Paktolas"), kasmet eksportuodami brangiojo 
metalo už du milijonus frankų. 

Atrodytų, toks palaimingas kraštas, tokia dosni gamta! O žmo- 
nėms nuo to gyventi ne geriau, — industrinis progresas jiems 
neduoda jokios naudos. Ir jei Torožko, Petrošanio, Lonjai 
miestuose pasirodė šiuolaikinės industrinės įmonės,o mažes- 
niuose miesteliuose bei kaimuose atsirado virvių vijyklos, imta 
gaminti geležies dirbinius, pastatyti sandėliai, parduotuvės bei 
darbininkų kvartalai su akmeniniais namais, papuošti balkonais 
ir verandomis, tai Vulkano bei Versto kaimeliuose apie tai niekas 
net nesvajoja. 

Apie šešias dešimtis abiejose vienintelės gatvės pusėse stūkso 
išsibarsčiusių iš molio drėbtų namelių su apyžlibiais mansardų 
sandėliai bei tvartai; šuliniai, iš kurių vandenį semia su svirtimi 
bei kubilu; du ar trys tvenkiniai su lietaus vandeniu, kuris upeliais 
sruvena per akmenis, — štai toks kalnuose pasiklydęs Versto 
kaimas. Visą šį skurdą vis tik puošia vešli augmenija bei gėlės, 
kurios čia visur: darželiuose po langais, ant apipintų laukinėmis 
vynuogėmis namų sienų ir durų. Tankioje žolėje senoviniu auksu 
žiba sausi praeitų metų stiebai; aukšti topoliai, guobos, bukai, 
eglės, klevai kyla už namų dunksančių kalnų šlaitais. O dar 
aukščiau — balnakalnis ir aukštos viršukalnės mėlynuojančios 
migloje, susiliejančioje su dangaus mėliu. 

Verste, kaip ir visoje Transilvanijoje, nevartojama nei 
vokiečių, nei vengrų kalba — visi, įskaitant čigonus, gyvenančius 
daugumoje komitato kaimų, kalba tik rumuniškai. Čigonai 

paprastai perima tos šalies kalbą bei religiją, kurioje gyvena. Štai 
ir Verste ištisas jų klanas su „vaivada“ priešakyje apsigyveno 
senose, keturkampiais stogais trobelėse, tarp kurių lakstė tuntai 
paišinų vaikigalių. Sėslūs čigonai savo įpročiais bei papročiais 
gerokai skiriasi nuo klajoklių, kurie keliauja po Europą. Jie, kaip 
ir visi vietiniai gyventojai, yra pravoslavai. Versto kaimo sielų 
ganytojas popas gyvena gretimame Vulkano kaimelyje, iki kurio 
nuo čia apie pusmylį. 

Civilizacija kaip vanduo arba oras patenka į mažiausią plyšį 
ir Žaibiškai keičia Žmonių gyvenimą. Tačiau pietinės Karpatų 
dalies, apie kurią kalbame, atrodo, dar nepasiekė net menkiausias 
permainų dvelktelėjimas. Matyt, ne veltui Elizė Rekliu rašė apie 
Vulkaną: „Tai — civilizacijos pakraštys Valakijos Silio slėnyje". 
Taigi ar verta stebėtis, kad Verstas — vienas iš pačių gūdžiausių 
Kološvaro komitato kaimų? Ką dar galima pasakyti apie kaimelį, 
kuriame kiekvienas gyventojas gimsta, gyvena ir miršta, nė vienai 
dienai nepalikdamas gimtųjų vietų? 

Verste buvo ir mokytojas, ir teisėjas. Tiesa, magistras Ermodas 
galėjo išmokyti savo mokinių tiktai to, ką Žinojo pats, o Žinojo jis 
ne kažin ką — su vargu skaityti ir šiek tiek skaičiuoti. O kai dėl 
kitų mokslų — istorijos, geografijos, literatūros, — tai mokytojas 
žinojo tiktai liaudies dainas bei legendas, užtat mokėjo jų gyvą 
galą. Ir dar jis buvo didelis liaudies prietarų ir vietinių papročių 
žinovas, taigi mokiniai vis tiktai galėjo kažką gauti per jo 
pamokas. 

Na, o ką galime pasakyti apie teisėją Koltcą? Tai neaukštas 
penkiasdešimt penkerių - šešiasdešimties metų rumunas, pra- 
žilęs, tačiau su juodais ūsais, turintis dideles geras akis, tvirtai, 
kaip ir kiekvienas tikras kalnietis, suręstas, nešioja plačią veltinę 
skrybėlę, juostą su didele sagtimi, liemenę ir trumpas plačias 
kelnes, sukištas į aukštus odinius batus. Koltcas čia greičiau buvo 
seniūnas nei teisėjas ir, nors jam kartais tekdavo spręsti kaimynų 
ginčus, jis geidavo visų pirma vadovauti kaimo gyvenimui. Per 
teisėjo rankas pereidavo visos pirkimo-pardavimo sutartys, šis 
tas nubyrėdavo ir jam pačiam. Šis įstatymo vyras nevengė ir 
pasipinigauti iš keliautojų, turistų bei prekeivių, rinkdamas iš jų 

kelio mokestį. 

Dėl visų šių pajamų tvarkos ir teisybės sergėtojas susikrovė 
nemažą turtą, ir jei daugelis komitato valstiečių gyveno baisiame 
skurde ir jų žemes netrukus turėjo užvaldyti žydai lupikautojai, 
tai teisėjui dėl savo ateities nuogąstauti neteko. Jo turtas laisvas 
nuo ipotekos, tai yra neužstatytas, buvo vertinamas apvalia 
sumele, be to nebuvo niekam skolingas. Priešingai, daugelis 
kaimelio gyventojų — jo skolininkai, nors Koltcas stengėsi 
pernelyg nespausti ir taip jau nuskurdusių vargšų. Jis valdė puikias 
ganyklas, gerai įdirbtus laukus, kuriuose naudojo naujausius 
žemės ūkio tvarkymo metodus. Teisėjas mėgo vaikštinėti po savo 
valdomas ir teisėtai didžiavosi vynuogynais, kurie atnešdavo 
nemažas pajamas. 

Žinoma, turtuolio namas — pats gražiausias kaime. Jis 
pastatytas terasos, užbaigiančios ilgą, kylantį į kalną kelią, 
pabaigoje. Akmeninį namą su įėjimu tarp trečiojo ir ketvirtojo 
lango supo sodas. Viskas skendo žalumoje, viskas apipinta 
gebenių; du aukšti bukai lyg palapinė dengė šiaudinį stogą; už 
namo — kalno šlaite — daržas bei sodas. Kambariai erdvūs, 
švarūs, atskirai valgomasis, atskirai miegamasis, visi baldai — 
stalai, lovos, suolai ir suoleliai — išpjaustinėti bei papuošti 
dailininko, lentynose puikuojasi ąsočiai ir dubenys, palubėje — 
išpjaustinėtos sijos, nuo kurių ant juostelių karo ąsočiai bei vazos; 
ant langų — ryškios užuolaidos, prie sienų — raštuotos, išdirbtais 
kailiais apklotos skrynios — jos naudojamos ir kaip lagaminai, ir 
kaip spintos. Ant baltintų sienų — rumunų patriotų, tarpe jų ir 
populiaraus XV amžiaus didvyrio vaivados Vaida Chuniado, 
portretai. 

Šis prabangus namas, be abejo, pernelyg didelis vienam 
žmogui. Tačiau teisėjas Koltcas negyveno vienas. Nors jo žmona 
iškeliavo į aną pasaulį prieš gerus dešimt metų, jam dar liko duktė, 
nuostabioji Miriota, kėlusi susižavėjimą ir Verste, ir Vulkane. 
Gandas apie gražuolę apkeliavo visą apylinkę. Merginą be vargo 
galėjo pavadinti kokiu nors pagonišku vardu: Florika, Daina, 
Doricija, kurie itin mėgstami valakų šeimose. Bet ją pakrikštijo 
Miriota, tai yra „avele“. Dvidešimtmetė rudaakė blondinė, be 

Žavaus veidelio, buvo dar ir liekna bei gracinga. Be to, ir apdaras 
jai labai tiko: raudona palaidinukė su išsiuvinėta apykakle, 
rankovėmis bei pečiais; sijonas, suveržtas diržu su sidabrine 
sagtimi, o viršuje — katrinca, savotiška dviguba prijuostė. Miriota 
avėjo geltonus odinius batelius, ant galvos ryšėjo trikampę 
skarelę; kaspinas, įpintas į kasą, buvo sutvirtintas metaliniu 
smeigtuku. 

Ką ir kalbėti, graži mergina, be to, gana turtinga tokiame 
mažame kaimelyje, pasimetusiame Karpatų kalnų atšakose. Kita 
vertus, ji puiki šeimininkė ir gerai tvarkanti tėvo ūkį. Teisėjo duktė 
lankė magistro Ermodo pamokas, kur išmoko skaityti, rašyti ir 
skaičiuoti. Ir štai dabar ištisomis dienomis jai tekdavo dirbti ir 
vieną, ir kitą, ir trečią darbą. O kai dėl vietinių padavimų bei 
legendų — tai mokinė jų žinojo daugiau už savo mokytoją. Kokių 
tik istorijų ji galėjo papasakoti apie Leani Ke, Dievo Motinos 
Uolą, kur pasakų princesė pasislėpė nuo totorių; apie Drakono 
urvą Karališkojo Kalno slėnyje, apie Mergelės tvirtovę, kurią 
pastatė „fėjų laikais", apie Detunatą, Perkūno Smūgį — įžymųjį 
bazaltinį kalną, panašų į milžinišką akmeninį smuiką, kuriuo, 
kaip kalbama, audringomis naktimis groja velnias! Miriota žinojo 
ir legendą apie Retjezadą, kurio viršūnę nupjovė ragana; legendą 
apie Iordos perėją, kurią savo špaga prakirto šventasis Ladis- 
lavas. Mergina, žinoma, nuoširdžiai tikėjo visomis tomis pasa- 
komis, bet dėl to neatrodė prastesnė. 

Jaunuoliai tik ir sukosi apie gražuolę — vienintelę teisėjo 
Koltco, pagrindinio kaimo pareigūno, atžalą. Tačiau veltui jie 
stengėsi: Miriota jau seniai atidavė savo širdį Nikolui Dekui! 

Nikolas, arba Nikas Dekas, dvidešimt penkerių metų vaikinas, 
tikras rumunas — aukštas, stiprus, išdidžiai pakelta galva, 
juodomis garbanomis, lendančiomis iš po baltos kepurės, tiesiu, 
atviru žvilgsniu bei lieknu stuomeniu, su elnio kojomis bei 
užtikrinta eisena — buvo girininkas, tai yra greičiau kariškis negu 
civilis. Dailus ir mandagus, jis turėjo nuosavų žemių Versto 
apylinkėse, todėl patiko Mariotos tėvui ne mažiau nei jai pačiai. 
Beje, merginos apie jos jausmus niekas ir neklausė, — vedybų 
klausimus šiuose kraštuose sprendžia ne jaunieji, O jų tėvai. 

Iki Niko Deko ir Miriotos Koltc sutuoktuvių liko dvi savaitės. 
Visas kaimas ruošėsi šventei. Teisėjas anaiptol nebuvo šykštuolis, 
jis mokėjo ne tik kaupti pinigus, bet ir juos leisti. Po vestuvių 
Nikas rengėsi apsigyventi Koltco name, kurį pastarasis užrašė 
jauniesiems, tikėdamasis, jog greta vyro Miriota galų gale nustos 
bijoti durų ar baldų girgždesio ilgomis žiemos naktimis arba su 
siaubu laukti kokio nors vaiduoklio iš jos mėgiamų legendų ir 
pasakojimų pasirodymo. 

Norėdami papildyti garbiausių kaimo gyventojų sąrašą, turime 
dar papasakoti apie mokytoją bei gydytoją. 

Magistras Ermodas buvo akiniuotas penkiasdešimties metų 
storulis, niekados nepaleidžiantis iš burnos lenktos pypkės su 
porcelianine galvute. Reti susivėlę plaukai vos dengė jo plokščią 
viršugalvį, kairysis lygaus veido skruostas kartkartėmis imdavo 
trūkčioti. Pagrindinis šio mokslingojo vyro užsiėmimas buvo 
aštrinti savo globotiniams žąsų plunksnas — rašyti plieninėmis 
buvo griežtai uždrausta. Magistras su keistu įnirtimu, primerkęs 
akis dirbo peiliuku, o prieš baigdamas staigiu judesiu perpjaudavo 
plunksnos galą perpus. Negailėdamas jėgų, Ermodas siekė 
gražaus mokinių rašto, čia įžvelgdamas šventą ir, matyt, 
vienintelę mokytojo pareigą. 

Dabar keletas žodžių apie gydytoją Pataką. 

Skaitytojas tikriausiai paklaus, kaip paaiškinti: kaime yra 
daktaras, 0 gyventojai tiki į nelabąjį? Bet čia ne pro šalį paporinti, 
kaip šis vyriškis tapo daktaru. 

Patakas, storas keturiasdešimt penkerių metų neužauga, 
vertęsis gydytojo praktika Verste bei apylinkėse, pasižymėjo 
ypatingu aplombu (Aplombas /pranc./ — per didelis, pabrėžtas 
pasitikėjimas savimi), viską griaunančiu iškalbingumu, todėl juo 
buvo pasitikima ne mažiau nei piemeniu Friku, o tai jau šį tą 
reiškia. Jis gydė vietinius valstiečius ir pardavinėjo jiems 
įvairiausius miltelius, kurie praktiškai neatnešdavo jokios naudos 
— pacientai dažniausiai pasveikdavo patys. Beje, Vulkano 
apylinkėse oras grynas ir užkrečiamų ligų čia nebūna, todėl 
žmonės retai sunegaluodavo, o jeigu kas ir numirdavo, tai juk 
miršta visur, ne vien tik šiame Dievo palaimintame kampelyje. 

O kai dėl daktaro Patako — visi Pataką čia vadina daktaru, - tai 
jis neturėjo jokio išsilavinimo — nei medicininio, nei farmacinio, 
nei jokio kito! Kažkada jis dirbo sanitaru karantine, kur jo pareiga 
buvo stebėti keliautojus, kuriuos tam tikrą laiką išlaikydavo 
pasienyje, kad užkirstų kelią galimoms infekcijoms. Tokios pa- 
tirties visiškai pakako nereikliems Versto kaimelio gyventojams. 
Derėtų pastebėti, jog Patakas, kaip ir visi gudruoliai, kurie ryžtasi 
gydyti į save panašius, apsimesdavo, jog niekina prietarus ir netiki 
jokiais stebuklais. Dar daugiau, jis kandžiai išjuokdavo tuos, kurie 
pasakodavo sugalvotas istorijas, ir jei kas nors sakydavo, jog nė 
vienas gyvas padaras neišdrįs prisiartinti prie pilies, storulis 
imdavo juoktis ir tuščiai girtis: 

— O štai imsiu ir nueisiu į senąją tvirtovę — į svečius pas tuos, 
kurie ten slepiasi! 

Bet kadangi niekas neabejojo jo žodžiais, bent jau atvirai, 
daktaras Patakas greitai užmiršdavo savo ketinimą, taigi Karpatų 
pilį ir toliau gaubė neperžvelgiamas paslapties šydas. 


55 


Ketvirtasis skyrius 


Piemens atnešta žinia akimirksniu pasklido po kaimą. Teisėjas 
Koltcas, nepaleisdamas iš rankų brangiojo žiūrono, įžengė į namą 
kartu su Niku ir Miriota. Ierasoje liko Frikas ir pora dešimčių 
vyrų, moterų bei vaikų. Netrukus atskubėjo ir tuntas susijau- 
dinusių čigonų, kurie apsupo Friką iš visų pusių ir tiesiog apipylė 
klausimais. Piemuo atsakinėjo oriai, kaip ir dera nepaprastų 
įvykių liudininkui: 

— Taip, iš pilies kamino virto dūmai, jie ir dabar rūksta ir 
rūks tol, kol visi akmenys pasiliks savo vietose. 

— Bet kas galėjo pilyje uždegti ugnį? — bailiai paklausė viena 
sena moteris. 

— Pikčius, — atsakė Frikas, vadindamas velnią vietiniu vardu. 
— Jis užkuria ir gesina ugnį ten, kur užsinori. 

Išgirdę šiuos žodžius, visi įsmeigė akis į tolį, bandydami ant 
kalno įžiūrėti tvirtovės bokštus. Galų gale daugelis įsitikino matą 
dūmus, nors iš tokio atstumo jų neįmanoma įžvelgti. 

Friko pranešimas be galo visus sujaudino. Prie baimės, kurią 
kaimelio gyventojams kėlė tuščia Karpatų pilis, dabar, kai ten 
galbūt kažkas apsigyveno, prisidėjo pats tikriausias siaubas. 
Didysis Dieve! 

Verste stovėjo karčema, kur dažnokai užsukdavo ir stikliuko 
mėgėjai, ir tie, kurie negėrė, bet mėgo po sunkios darbo dienos 
pakasyti liežuvį, — pastarieji, žinoma, sudarė mažumą. Ši linksma 
įstaiga priklausė žydui, vardu Jonas, šešiasdešimties metų vyrui, 
gana simpatiškos, nors aiškiai semitiškos išvaizdos Žmogaus: 
juodaakis, nosis su kuprele, atsikišusios lūpos, peisai bei tradicinė 
barzdelė. Paslaugus ir draugingas, jis noriai skolindavo kaimie- 

čiams nedideles sumas, nereikalaudamas jokio užstato ar 
procentų, nes neabejojo, kad skola bus grąžinta laiku. Duok Die- 
ve, kad visi žydai, įsikūrę Transilvanijos žemėje, būtų tokie taikūs 
ir sukalbami, koks buvo šis smuklininkas iš Versto! Bet, deja, 
gerasis Jonas buvo reta išimtis. Paprastai jo tautiečiai, tokie patys 
smuklininkai, prekiaujantys vynu bei laukų gėrybėmis, neveng- 
davo ir lupikauti, ir tai darydavo taip uoliai, jog nejučiomis pra- 
dedi rūpintis rumunų valstiečių likimu. Prabėgs dar kiek laiko, 
ir visi laukai bei ganyklos iš vietinių gyventojų pereis atėjūnų 
nuosavybėn. Įkaitinių raštų dėka žydai pamažu tampa ir valstiečių 
laukų, ir derliaus savininkais. Gal Pažadėtoji Žemė dabar visai 
ne Judėjoje, o Transilvanijoje? 

Smuklė „Karalius Matiašas" — taip parašyta iškaboje — 
įsikūrė terasos, į kurią rėmėsi pagrindinė Versto gatvė, pakraštyje, 
tiesiai priešais teisėjo namą. Tikru augmenijos kilimu uždengtas 
statinys buvo senas, pusiau medinis, pusiau akmeninis, pergy- 
venęs ne vieną remontą ir vis tiktai dar gana patrauklus. Šio viena- 
aukščio namo stiklinės durys vedė į terasą. Didelę jo dalį užėmė 
talpi salė su stalais bei suoleliais, su 4žuoliniu kirvarpų išgraužtu 
bufetu ir prekystaliu iš patamsėjusio medžio, už kurio stovėjo 
visada pasirengęs patarnauti lankytojams Jonas. 

Šviesa iš lauko patekdavo pro du langus, dar du buvo iškirsti 
priešingoje sienoje, po pat stogu: vienas, apipintas vijokliais, 
šviesos beveik neskleidė, o žvelgiant pro antrąjį, atsiverdavo 
nuostabus slėnio, plytinčio tarp Vulkano kalnagūbrio atšakų, 
vaizdas. Tarpeklyje tviskėjo kalnų upė Njadas, teškendama per 
akmeningos Orgalo plynaukštės, ant kurios stūkso senoji pilis, 
uolas. Sudarydama krioklį, vandeningą ir triukšmingą netgi per 
didžiausius karščius, kalnų sraujymė įsiliedavo į Valakijos Silio 
vagą ir plukdė savo vandenis toliau. 

Į dešinę nuo didžiosios salės buvo įrengti keli kambariai, 
kuriuose ilsėdavosi lankytojai, besirengiantys pereiti per sieną. 
Šie žmonės žinojo, kad už nedidelį užmokestį visada ras 
prieglobstį smuklėje „Karalius Matiašas", kur svetingas ir 
paslaugus šeimininkas ir kur visada yra gero vyno bei puikaus, 
pas geriausius vietinius pardavėjus pirkto tabako. Kai dėl paties 

Jono, tai jis nakvodavo ankštoje mansardoje su juokingu mažu 
langeliu, išpjautu kvapniame šiaudiniame stoge. 

Gegužės dvidešimt devintosios vakare, kai prasideda mūsų 
pasakojimas, vakare, smuklėje susirinko geriausios Versto galvos: 
teisėjas Koltcas, magistras Ermodas, girininkas Nikas Dekas ir 
dar tuzinas garbių žmonių. Žinoma, čia buvo ir piemuo Frikas, 
nė kiek ne mažiau įsidėmėtina asmenybė nei visi paminėtieji. 
Nebuvo tik daktaro Patako: jį iškvietė pas ligonį, kuris be gydytojo 
niekaip negalėjo iškeliauti į aną pasaulį. Daktaras žadėjo ateiti, 
kai tik bus laisvas. 

Laukdami ekssanitaro, susirinkusieji svarstė svarbiausią 
dienos įvykį, neužmiršdami išgerti bei užkąsti. Jonas jiems patiekė 
kažką panašaus į kukurūzų pyragą, čia vadinamą mamalyga, — 
pusėtiną patiekalą, ypač jeigu jis pagamintas su šviežiu pienu. 
Prie mamalygos patiekiamas vietinės gamybos antpilas, kuris 
geriamas mažomis stiklinėlėmis, tačiau neįtikėtinais kiekiais... 
Garbusis susirinkimas atidavė duoklę ir degtinei po pusę sū už 
stiklinę, ir su ypatingu pasimėgavimu rakijai — stipriai slyvų 
degtinei, išrastai Karpatuose ir juos išgarsinusiai. 

Derėtų pastebėti, kad smuklininkas Jonas — taip jau čia buvo 
priimta — aptarnavo tiktai lankytojus, sėdinčius prie stalų, visiškai 
teisingai manydamas, jog sėdintis svečias suvalgys ir išgers 
daugiau nei stovintis. Tą vakarą Jonui sekėsi neblogai: visos vietos 
buvo užimtos, jų netgi trūko. Šeimininkas su dideliu ąsočiu ėjo 
nuo stalo prie stalo ir vis pripildydavo stiklinėles, kurios žaibiškai 
ištuštėdavo. 

Išmušė pusę devintos. Susirinkusieji vis dar svarstė naujieną 
ir niekaip negalėjo nuspręsti, ką gi daryti. Visi sutiko dėl vieno 
dalyko: kad ir kas apsigyveno Karpatų pilyje, kaimui tai tas pats, 
kas parako statinė miesto vartuose. 

— Padėtis labai rimta! — pareiškė teisėjas Koltcas. 

— Labai rimta! — sutiko magistras, kaip visada leisdamas 
dūmus iš pypkės. 

— Labai rimta! — choru pritarė likusieji. 

— Galiu pasakyti tik viena: bjauri pilies reputacija atnešė blogą 
šlovę ir mūsų vietoms. 

— Užsieniečiai ir šiaip retai atvyksta... — prislėgtu balsu ištarė 
teisėjas Koltcas. 

— O dabar jie visai nustos čia lankytis, — atsiduso Jonas. 

— Daugelis vietinių jau rengiasi išvykti, — pastebėjo vienas 
lankytojas. 

— Aš pirmas, — įsiterpė į pokalbį pagyvenęs valstietis, — štai 
tik parduosiu vynuogynus ir išsiruošiu į kelionę. 

— Argi dabar surasi pirkėją? — suabejojo smuklininkas. 

Štai apie ką kalbėjosi garbūs kaimo gyventojai. Karpatų pilis 
kėlė jiems baimę, ir kiekvienas dabar mąstė, jog naujos aplinkybės 
gali pakenkti jo interesams. Neliks lankytojų — sumažės Jono 
pajamos. Neatvyks užsieniečiai — teisėjas Koltcas neteks mo- 
kesčių. Nebeatsiras norinčių įsigyti žemės Vulkano kalnagūbrio 
atšakose — ir verslininkystė visai apmirs. 

Daugelio Versto gyventojų piniginės būdavo tuščios net tada, 
kai pilies šmėklos elgėsi palyginti ramiai. Kas gi bus dabar, kai 
nelabųjų jėgos ėmė šitaip realiai reikštis? 

— Galbūt vertėtų... — neužtikrintai pradėjo piemuo Frikas. 

— Ką? — pašoko teisėjas Koltcas. 

— Gal nueiti apsižvalgyti, šeimininke?.. 

Visi susižvalgė ir nudelbė akis. Norinčių atsakyti neatsirado. 

Pagaliau Jonas atsisuko į Koltcą. 

— Jūsų piemuo, — tvirtai ištarė jis, — nurodė vienintelį 
įmanomą kelią. 

— Eiti į pilį?.. 

— Žinoma, - linktelėjo smuklininkas. —- Jeigu iš kamino 
rūksta dūmai, vadinasi, pilyje uždegė ugnį, 0 jei ją uždegė, tai 
kažkas juk turėjo tai padaryti... Kieno nors ranka... 

— Kokia ten ranka! Letena, be to, dar gauruota! — palingavęs 
galva, suniurnėjo vienas iš valstiečių. 

— Ar ne vis viena! — paprieštaravo smuklininkas. — Reikia 
išsiaiškinti. Juk dūmai virš pilies pasirodė pirmą kartą nuo to 
laiko, kai ją paliko baronas Rudolfas fon Hortcas... 

— O gal dūmai ir anksčiau rūko, tiesiog niekas jų nepastebėjo, — 
pabandė spėti teisėjas Koltcas. 

— Niekada su tuo nesutiksiu, — paprieštaravo magistras 

Ermodas. 

— O ką? Visai normalus spėjimas. Mes juk neturėjome 
žiūrono, — ištarė teisėjas. 

"Tikrai dalykiška pastaba. Netgi puikiai regintis piemuo Frikas 
anksčiau galėjo nepastebėti dūmų. Kad ir kaip ten būtų, negin- 
čytinas vienas faktas: Karpatų pilyje pasirodė gyvi sutvėrimai. 
Gana nerami kaimynystė Versto bei Vulkano kaimų gyventojams. 

Tačiau magistras nutarė plėtoti savo mintį: 

— Jūs manote, kad ten apsigyveno žmonės?.. Leiskite su jumis 
nesutikti. Kam galėjo šauti į galvą pasislėpti pilyje? Kuriems 
galams? | 

— Tada kas gi ten? — balsu pagalvojo teisėjas. 

— Šiaip ar taip, antgamtinės būtybės, — įsitikinęs pareiškė 
magistras Ermodas. — Tai gali būti dvasios, fėjos, nykštukai, o 
gal klastingos lemijos (Lemija — mitologinė pabaisa moters 
liemeniu, pereinančiu į gyvatės uodegą. Sakoma, jog ji rydavo 
vaikus), kurios pasiverčia nuostabiomis moterimis... 

Kol jis kalbėjo, susirinkusieji neramiai žvalgėsi į duris, langus, 
židinį erdvioje smuklės salėje ir kiekvienas laukė, ar nepasirodys 
kuris nors iš tų fantomų, kuriuos paminėjo mokytojas. 

— Irvis tik, bičiuliai, — nutraukė tylą Jonas, — jeigu tai dvasios, 
kam joms kurti ugnį? Juk jos nieko neverda, nekepa... 

— O apdavai? — paprieštaravo piemuo. — Kaip kitaip juos 
pagaminsi? 

Nebuvo ko ir ginčytis: Karpatų pilyje apsigyveno visai ne 
žmonės, o kažkokios nežemiškos būtybės. 

Iki šios valandėlės Nikas Dekas nedalyvavo pokalbyje, tik 
įdėmiai klausėsi. Sena tvirtovė su paslaptingomis sienomis, 
turtinga istorija ir architektūra jau daug metų labai domino 
jaunikaitį. Šis narsus jaunuolis, tikėjęs visais stebuklais, kuriais 
tikėjo ir Versto gyventojai, ne kartą rengėsi iki jos nusigauti. 

Tačiau tam visomis išgalėmis priešinosi Miriota. Nikas nebuvo 
laisvas ir neturėjo teisės rizikuoti savo galva. Ir vis tiktai jo 
gražuolė nuotaka būgštavo, jog girininkas galų gale įvykdys savo 
užmačią. Ją ramino vien tai, kad Nikas nerodė esąs tvirtai 
nusprendęs nukeliauti į pilį, kitu atveju niekas nebūtų gebėjęs jo 

sulaikyti. Miriota puikiai pažinojo Niką; jis buvo atkaklus ir 
ryžtingas žmogus, niekada neatsisakydavęs duoto žodžio. Pasa- 
kyta — padaryta. Jeigu mergina būtų Žinojusi, apie ką dabar 
galvojo jos jaunikis, būtų baisiai išsigandusi. 

Bet Nikas tylėjo; juk niekas nepalaikė piemens siūlymo. Eiti į 
pilį dabar, kai ten kažkas įsikūrė? Kas nori rizikuoti gyvybe... 
Kiekvienas, norėdamas atsisakyti, rado savo priežastį... Teisėjas 
jau nebe to amžiaus, kad galėtų keliauti stačiais kalnų takais... 
Mokytojui reikia mokyti vaikus. Jonas negali palikti savo užeigos, 
Frikas privalo prižiūrėti teisėjo avių bandą, o likusiems valstie- 
čiams reikėjo ganyti savo galvijus ir dirbti laukuose. 

Niekas nesiruošė aukotis, mintydami: „Tas, kuris iškeliaus į 
pilį, gali nebesugrįžti!" 

Smuklės durys staiga atsidarė, ir visi persigandę sustingo. Bet 
tai buvo viso labo daktaras Patakas, kurį vargiai galėjai palaikyti 
lemija, pasak magistro Ermodo, galinčia sužavėti kiekvieną. 

Ligonis, kaip ir pranašavo daktaras Patakas, numirė, kas darė 
garbę medicininėms gydytojo žinioms. Daktaras Patakas nedels- 
damas pasuko į smuklę. 

— Pagaliau! — šūktelėjo teisėjas Koltcas. 

Daktaras Patakas greitosiomis, tarsi skubėdamas išdalyti 
vaistus, paspaudė rankas visiems susirinkusiems ir su pašaipa 
pasakė: 

— Ojjūs, bičiuliai, vis šnekate apie tą „velnio“ pilį? Kodėl gi ji 
jums rūpi? Rūksta dūmai ir tegul sau rūksta!.. Argi mūsų 
mokslingasis draugas Ermodas ištisomis dienomis nerūko pyp- 
kės? Pažvelkite į save — jūs tiesiog pabalote iš siaubo! Lanky- 
damas ligonius, aš tik ir girdėjau kalbas apie tą tvirtovę. Sakote, 
jog vaiduokliai sukūrė ten ugnį? Galbūt jie peršalo? Matyt, sušalo 
vargšeliai akmeniniame bokšte... Kad tik nesugalvotų kepti 
duonos išeiviams iš ano pasaulio! 

Daktaras paleido ištisą juokelių šia tema seriją, ir nors 
klausytojai net nenusišypsojo, jo iškalbai nebuvo galo. 

Galų gale teisėjas paklausė: 

— Daktare, jūs norite pasakyti, kad neteikiate jokios reikšmės 
įvykiui pilyje? 

— Nė mažiausios. 

— Atsimenu, jūs kalbėjote, jog esate pasiruošęs nueiti į pilį, 
jei kas nors suabejotų jūsų ryžtu? 

— Aš? — senasis medikas aiškiai nesusižavėjo tuo, kad jam 
priminė seną pagyrą. — Na, kalbėjau ir pasirengęs pakartoti dar 
Sykį. 

— Ne, kartoti nereikia, reikia veikti. 

— Veikti? 

— Mes neabejojame, mes prašome, daktare. 

— Na, žinote, toks prašymas... 

— Jeigu jūs abejojate, — įsiterpė smuklininkas, — neimsime 
prašyti, mat mes paprasčiausiai netikime, jog jūs pasirengęs 
surizikuoti! 

— Netikite? 

— Ne! 

— Na, Jonai, jūs pernelyg plačiai užsimojote! Mes visi žinome, 
jog daktaras Patakas žodžio žmogus: jei jau ką nors pažadėjo, tai 
įvykdys. 

— Jūs ką?.. Iš tikrųjų norite, kad aš nusidanginčiau į Karpatų pilį? 

Tamsiai raudonas daktaro veidas išbalo. 

— Dabar nebeišsisuksite, — neatlyžo teisėjas. 

— Prašau jūsų, bičiuliai, atsipeikėkite! 

— Mes jau viską apgalvojome, — nenusileido Jonas. 

— Kokia prasmė man ten ropštis, ir ką aš ten rasiu? Kokius 
nors nutrūktgalvius, kurie slepiasi griuvėsiuose ir niekam 
netrukdo... 

— Jei tai paprasti vaikinai, jums nėra ko bijoti. Gal jūs net 
sugebėsite jiems kuo nors padėti, — pasakė magistras Ermodas. 

— Žinoma, jeigu jiems reikia mano pagalbos. Bet aš niekur 
nevaikštau be kvietimo ir nemokamai nevizituoju... 

— Jums bus atsilyginta už vargą, — pažadėjo teisėjas Koltcas, 
— ir nedelsiant. 

— Mes visi... kiek reikia, — vienas per kitą prakalbo susi- 
rinkusieji. 

Nepaisant pagyrūniškų pareiškimų, gydytojas buvo ne ma- 
žesnis bailys negu visi kaimo gyventojai. Tačiau sveikai mąstančio 


66 


„"——————— —— —— X —-m-— 


„B 


Ą 


bei išmintingo žmogaus, netikinčio prietarais, reputacija, kurią 
jis pats susikūrė, dabar vertė jį išpildyti kaimiečių prašymą. Bet 
neapgalvotai „šturmuoti“ pilį, net ir už visus pinigus, daktaras 
nepanoro. Jis ėmė įrodinėti „vizito pas vaiduoklius" beprasmiš- 
kumą, bet publika nesiklausė jokių argumentų. 

— Daktare, jūs vis tiek niekuo nerizikuojate, — neatlyžo 
magistras Ermodas, — juk jūs netikite vaiduokliais... 

— Netikiu... 

— Vadinasi, pilyje apsigyveno ne šmėklos, o paprasti žmonės, 
taigi jūs su jais paprasčiausiai susipažinsite. 

Magistro samprotavimai skambėjo tikrai logiškai. 

— Na gerai, Ermodai, o jeigu jie sulaikys mane pilyje... 

— Tikiuosi, jus gerai priims, — tarė Jonas. 

— Bet jeigu aš išeisiu ilgam, o čia kas nors susirgs... 

— Mes visi sveiki kaip ridikai, — nuramino jį teisėjas, — kaime 
nebeliko nė vieno negaluojančio po to, kai paskutinysis jūsų 
pacientas pasitraukė į geresnį pasaulį. 

— Sakykite tiesiai: einate ar ne? — prirėmė daktarą prie sienos 
smuklininkas. 

— Ne! Irne todėl, kad išsigandau, jūs gi žinote, jog aš prietarais 
netikiu. Paprasčiausia visa tai absurdiška ir juokinga... Pa- 
galvokite, dūmai iš kamino! Dūmai — viso labo dūmai... Ne, aš 
ten neisiu... 

— Tada eisiu aš! — sušuko Nikas Dekas. 

— "Tu? — nustebo Koltcas. 

— "Taip, tik tegul daktaras Patakas eina su manimi. 

— Ar galvoji, ką šneki? — pasipiktino gydytojas. — Juk į pilį 
nėra jokio kelio... Malonus bus pasivaikščiojimas! 

— Aš pasakiau, kad einu į pilį, vadinasi, einu! 

— Bet aš to nesakiau! — mosuodamas rankomis, lyg kas nors 
jį būtų nutvėręs už apykaklės, suvapėjo daktaras. 

— Ne, jūs sakėte! Jūs žadėjote... — tvirtino Jonas. 

— Mes visi girdėjome, — pritarė likusieji. 

Buvęs sanitaras nežinojo, kaip pasielgti. Ech, truktelėjo gi jį 
velnias už liežuvio girtis! Jeigu dabar atsisakys, iš jo juoksis visas 
kaimas, gatvėje badys pirštais. Daktaras nutarė mesti iššūkį 

likimui. 

— Na, jei jūs reikalaujate, aš eisiu su Niku, nors tai ir be- 
prasmiška. 

— Šaunuolis, šaunuolis, daktare Patakai! — sušuko visi. 

— Kada gi mes išvykstame? — su apsimestiniu nerūpes- 
tingumu pasiteiravo gydytojas, norėdamas paslėpti baimę bei 
netikrumą. 

— Rytoj iš ryto, — atsakė Nikas Dekas. 

Salėje įsivyravo mirtina tyla. Jaudulys persidavė visiems. Vynas 
buvo išgertas, tačiau lankytojai, nepaisydami vėlaus laiko, 
nesiskirstė. Jonas jau galvojo vėl pilti į ąsočius degtinės bei rakijos. 

Staiga nuskambėjo aiškus balsas: 

— Nikolai Dekai, neik rytoj į pilį!.. Neik, o jei ne, atsitiks 
nelaimė! 

Kas tai pasakė? Iš kur sklido tas niekada negirdėtas balsas? 
Šitaip byloti gali tik dvasia... 

Susirinkusiuosius apėmė siaubas. Jie nedrįso net pažvelgti 
vienas į kitą, bijodami ištarti nors Žodį... 

Pagaliau pats narsiausias — žinoma, tai buvo girininkas — 
nutarė sužinoti, kas gi vis dėlto čia vyksta. Jis buvo įsitikinęs, jog 
žodžiai nuskambėjo čia, salėje, ir atvėrė skrynią... Nieko... 
Dirstelėjo į visus prie salės esančius kambarius... Nieko... Išėjęs 
iš smuklės, girininkas prislinko prie terasos krašto... Nieko... 

Nieko nelaukdami, teisėjas Koltcas, magistras Ermodas, 
daktaras Patakas, Nikas Dekas, piemuo Frikas ir visi kiti paliko 
smuklę, o Jonas paskui juos tvirtai užrakino duris. 

Nakčiai, tarytum laukdami piktųjų jėgų antpuolio, Versto 
gyventojai užsibarikadavo savo namuose... 

Penktasis skyrius 


Devintą valandą ryto Nikas Dekas ir daktaras Patakas išsi- 
ruošė į kelionę. Girininkas pasiūlė pakilti ant Vulkano keteros ir 
nusigauti iki pilies pačiu trumpiausiu keliu. 

Po to, kai iš tvirtovės bokšto ėmė verstis dūmai, kai smuklėje 
„Karalius Matiašas" nuskambėjo paslaptingasis balsas, net ir 
stebėtis neverta, kad visas kaimas tiesiog pakvaišo. Čigonai ruošė 
kelionei savo palapines. Namuose visi kalbėjo, o tiksliau, šnabž- 
dėjosi, tik apie pilį. Ne, matyt, čia prikišo savo leteną nelabasis 
— kas gi dar būtų galėjęs grasinti jaunajam girininkui? Pas- 
laptingąjį balsą savo ausimis girdėjo penkiolika gerbiamų žmonių 
— argi galima jais netikėti? Juk jų visų vienu metu negalėjo ištikti 
garsinė haliucinacija. Ne, abejonių būti negali: tai buvo per- 
spėjimas Nikui Dekui. Jei jis neatsisakys savo ketinimų, būtinai 
nutiks bėda. 

Bet Nikas ir nemanė atsisakyti, nors dabar jau niekas pri- 
mygtinai nereikalavo „aplankyti“ pilies. Žinoma, teisėjas Koltcas 
buvo suinteresuotas atskleisti pilies paslaptį, o ir kaimo gyventojai 
nekantravo sužinoti, kas vis dėlto ten dedasi. Tačiau daugelis 
kaimiečių bandė Deką atkalbėti. Ar girdėtas dalykas: vos ne 
vestuvių išvakarėse jaunasis išeina į rizikingą Žygį, ir pati nuotaka, 
klūpėdama ant kelių, negali jo sulaikyti... 

Nei draugų įkalbinėjimai, nei Miriotos ašaros neatšaldė karš- 
to Deko pasiryžimo. Beje, tai nieko ir nenustebino: visi žinojo 
tvirtą jo charakterį, atkaklų tikslo siekimą, o tiksliau sakant — 
užsispyrimą. 

Nikas paskelbė, jog eina į Karpatų pilį, nepaisydamas grasi- 
nimų, nuskambėjusių smuklėje. 

Ir štai sutartu laiku girininkas paskutinį kartą apkabino Miri- 
otą, O ji provoslavišku rumunų papročiu peržegnojo jį trimis 
pirštais — švenčiausios Trejybės garbei. | 

O ką gi daktaras Patakas? Viską, ką buvo galima pasakyti 
apie „šio sumanymo betiksliškumą“, jis jau pasakė, visus atsi- 
kalbinėjimus, kuriuos galėjo sugalvoti, sugalvojo... Galų gale 
griebėsi paskutinio kozirio: girdi, paslaptingasis balsas uždraudė 
eiti į pilį, tai kam gi laužyti šį draudimą? 

— Draudimas buvo skirtas tik man, — ramiai paprieštaravo 
Nikas Dekas. 

— Bet jeigu tau kas nors nutiks, kaip aš iš ten vienas išsike- 
purnėsiu? 

— Vis viena jūs žadėjote su manimi eiti, vadinasi, eisite. 

Suprasdami, kad Niko nepavyks sustabdyti, kaimiečiai atsisa- 
kė savo ketinimų. Na, vaikinas bus bent jau ne vienas šiame pa- 
vojingame kelyje. Pagaliau daktaras suprato, kad jam teks — no- 
romis ar nenoromis — laikytis žodžio, kitaip akių iš gėdos nebus 
kur dėti. „Dabar žinosi, kaip girtis!" — mintyse pareiškė sau ir 
nutarė pasitaikius kelyje nors mažiausiai kliūčiai įkalbėti girininką 
grįžti atgal. 

Taigi girininkas ir gydytojas išsiruošė į kelionę, o teisėjas, 
magistras, Frikas bei Jonas palydėjo juos iki kryžkelės. 

Iš čia Koltcas dar kartą pažvelgė pro žiūroną, su kuriuo dabar 
nesiskyrė, ir dūmų virš pilies nepastebėjo. Dangus šį nuostabų 
pavasario rytą buvo skaistus, matomumas puikus. Gal įsitikinę, 
kad girininkas neišsigando jų grasinimų, paslaptingieji svečiai 
paliko pilį? Bet net jeigu ir taip, vis viena planą reikia įvykdyti 
iki galo. 

Palydintieji paspaudė bičiuliams rankas, Nikas stumtelėjo 
daktarą pirmyn, ir abu vyrai dingo už posūkio. 

Girininkas buvo rimtai pasiruošęs kelionei: tarnybinė kepurė 
su plačiu snapeliu, perjuosta striukė, medžioklinis peilis makštyje, 
plačios kelnės, aukšti batai, per petį apjuosta šovininė ir ant 
nugaros kabantis ilgavamzdis šautuvas. Nikas garsėjo kaip puikus 
šaulys. Pakeliui be vaiduoklių galėjo pasimaišyti ir patys pa- 
prasčiausi plėšikai bei kontrabandininkai, o gal net ir blogai 

nusiteikęs lokys. 

Patakas apsiginklavo senovišku titnaginiu pistoletu, kuris 
„prapildavo pro šalį" tris kartus iš penkių, ir iš Deko išprašytu 
kirveliu, — juk teks brautis per tankius eglynus, dengiančius 
Plezos atšakas. Užsidėjęs plačiabrilę kepurę, vilkėdamas nuo 
galvos iki kojų užsagstytą kelioninį apsiaustą, avėdamas ge- 
ležinėm pasagėlėm kaustytus batus, daktaras jautėsi pasiruošęs 
visiems netikėtumams. Tam atvejui, jei kelionė užtruktų, keliau- 
tojai pripildė savo kuprines atsargų. 

Išsukę iš pagrindinio kelio, jie Žingsniavo palei Njado upę, 
visą laiką kildami dešiniuoju jos krantu, po to pasuko į vakarus, 
žygiuodami vingiuotu lyg serpantinas kalnų takeliu. Būtų buvę 
kur kas paprasčiau toliau eiti upės pakrante (būtų pavykę 
trečdaliu sutrumpinti kelionę), anksčiau tuo keliu visi ir nau- 
dojosi, bet vėliau upės vagą perkirto įtrūkiai bei duobės, ir dabar 
šiuo taku niekas nebegalėjo vaikščioti. Čia Dekui ir Patakui teko 
pasukti į kairę, į pilies pusę ir eiti tol, kol už nugaros neliko mišku 
užžėlusios Žemutinės Plezos atšakos. 

Pagaliau juodu pasiekė kalno šlaitą, kuriuo vieninteliu galėjo 
pasiekti pilį. Kai ten gyveno Rudolfas fon Hortcas, ryšys tarp 
Versto kaimo, Vulkano kalnagūbrio ir Valakijos Silio slėnio buvo 
palaikomas siaura miško proskyna. Tačiau per pastaruosius du 
dešimtmečius ji taip apaugo krūmokšniais bei nedideliais 
medeliais, kad niekas net nebūtų įtaręs, jog kažkada čia būta 
tako. 

Keliautojai išsikapstė iš gilios ir sraunios Njado upės klonio, 
ir Nikas stabtelėjo, norėdamas nustatyti kryptį. Pilies iš čia 
nesimatė. Ją vėl išvysti galėjai tik įveikęs miškų juostą, terasomis 
išsidėsčiusią ant kalnų atšakų, tokių būdingų Karpatų kalnams. 
Pakeliui nei Nikas, nei daktaras nepastebėjo jokių ženklų, jokių 
įkartų, ir todėl vietą, kur dabar stovėjo, nustatė tik pagal saulę, 
kuri jau apšvietė tolimas kalnų grandines rytuose. 

— Štai matai, girininke, matai, čia nėra netgi tako! — jaudinosi 
daktaras. — Jokio pėdsako... 

— Bus tasai takas, — nesutrikęs atlenkė Nikas Dekas. 

— Lengva pasakyti... 

— Ir lengva padaryti, Patakai. 

— "Tai tu neapsigalvojai'? 

Girininkas tylėdamas įžengė į tankmę. 

Daktaras norėjo išdidžiai pasukti atgal, tačiau, matydamas 
nepalenkiamą Niko žvilgsnį, nedrįso to padaryti. 

Liko paskutinė viltis: gal Dekas pasiklys girios tankmėje, juk 
anksčiau čia nė karto nebuvo! Tačiau jaunuolis turėjo puikią, 
tiesiog Žvėries nuojautą. Nikas lengvai orientavosi net pagal 
menkiausius požymius: pagal medžių šakų išsidėstymą, pagal jų 
kryptį, pagal vos matomus dirvos nelygumus, pagal Žievės spalvą 
ir kerpių rūšis, taigi negalėjo pasiklysti netgi nepažįstamose 
vietose. Tai buvo Odinės Kojinės ar Čingačguko iš Kuperio 
romanų vertas varžovas. 

Kelionė per mišką pasirodė nelengva. Guobos, bukai, galiūnai 
ąžuolai bei klevai, čia vadinami „netikraisiais platanais“, augo 
kalnynų atšakose, o aukščiau, ant pačios kalnagūbrio keteros, 
rodėsi beržų, pušų bei eglių grupelės. Šie puikūs medžiai galingais 
kamienais, tvirtomis šakomis, kuriomis tekėjo šviežia sula, tan- 
kiais, vėjui papūtus šlamančiais vainikais, susiliejo į tikrą žalią 
jūrą, į kurios gilumą nepateko saulės spinduliai. 

Keliautojai kopė kliūdami už apatinių šakų, klupdami ant 
šaknų, braudamiesi per geliančias dilgėles bei odą braižančius 
spyglius. Nikas nekreipė į tai jokio dėmesio: begalinių klajonių 
miškuose metu jis priprato ir prie mėlynių, ir prie įdrėskimų. Ir 
vis tiktai juodu slinko pernelyg lėtai, o juk pilį reikėjo pasiekti 
iki vidurdienio, jei norėjo viską apžiūrėti dienos šviesoje ir dar 
nesutemus grįžti į Verstą. 

Girininkas kirvuku kapojo tankius krūmokšnius ir spygliuotų 
augalų sąžalynus, padarydamas bent menką takelį; po kojomis 
stūksojo akmenys bei sausuoliai; kojos klimpo drėgnuose 
pernykščiuose lapuose, nugulusiuose žemę. Kartkartėmis garsiai 
sprogdavo kokia nors ankštis, nuo ko daktaras pašokdavo lyg 
ant adatų ir išsigandęs dairydavosi aplinkui; o jei laukinės 
vynuogės stiebas sugriebdavo jam už drabužių, gydytojui atrodė, 
jog tai kažkieno naguotos letenos. Vargšeliui niekaip nesisekė 
nusiraminti. Tačiau dabar nebūtų išdrįsęs grįžti atgal vienas, todėl! 

iš visų jėgų stengėsi neatsilikti nuo girininko. 

Kartkartėmis keliautojai išeidavo į saulėtas proskynas. Kartą 
Dekas ir Patakas išgąsdino juodųjų gandrų porelę, ir tie, mosuo- 
dami sparnais, nušokčiojo tolyn nuo žmonių. Buvo tikrai nelengva 
klampoti per miško aikšteles, užverstas audrų sulaužytais bei iš 
senatvės nulūžusiais medžiais. Atrodė, kad čia pasidarbavo med- 
kirtė mirtis su savo kirviu. 

Ant žemės gulintys supuvę, sutrešę, vabalų išgraužti medžių 
kamienai jau niekam nebetiko, netgi malkoms. Matyt, vienintelė 
jų paskirtis buvo daryti mišką nepraeinamą, ir jeigu jaunasis 
girininkas, vikrus ir stiprus vyras, dar šiaip ne taip kasėsi pirmyn, 
tai daktaras Patakas, kuris jau apsirūpino apvaliu pilvuku, dus- 
damas ir kicendamas šalia girininko, visą laiką kur nors pras- 
megdavo, ir tada Dekas ištiesdavo jam pagalbos ranką. 

— Štai pamatysi, Nikai, aš būtinai išsisuksiu ranką arba koją, 
— niurzgėjo daktaras. 

— Atsuksime atgal! 

— Bet juk negalima savęs paties žaloti! 

"Tačiau Nikas nesustodavo, ir daktarui nebelikdavo nieko kito, 
kaip vėl jį vytis. 

Ar juodu eina ten, kur reikia? Ar jiems pavyks priartėti prie 
pilies? Neaišku. Kelias, jeigu galėjai jį taip pavadinti, vedė į viršų, 
ir apie trečią valandą po pietų juodu išėjo į girios pakraštį. 

Iki pat Orgalo plynaukštės čia tęsėsi miškas, tačiau medžiai 
augo ne taip ir tankiai — galėjai nekliudomas kilti šlaitu. 

Tarp uolų vėl sublyksėjo Njado upė — ar tai ji pasuko į šiaurės 
vakarus, ar tai išlavinta girininko nuojauta išvedė juos į teisingą kelią. 

Nikas negalėjo drausti gydytojui pailsėti, tuo labiau kad 
skrandis, kaip ir kojos, reikalavo savo. Atrišę prikimštas kuprines, 
keliautojai sriūbtelėjo po burnelę rakijos ir užgėrė ją švariu 
vandeniu iš greta tekančio upokšnio — reikėjo atgauti jėgas. 

Eidamas daktaras neturėjo progos pasikalbėti su Niku — 
jaunuolis visą laiką nutraukdavo jį. Dabar, kai juodu įsitaisė ant 
kranto, jis panoro apdovanoti save už priverstinį tylėjimą. Kiek 
vienas buvo tylus, tiek kitas mėgo paplepėti, todėl klausimai buvo 
labai išsamūs, o atsakymai — itin lakoniški. 

— Nikai, mums reikia pakalbėti, ir labai rimtai. 

— Klausau. 

— Manau, jog mudu sustojome čia, norėdami pailsėti? 

— Tikrai taip. 

— O dabar jau pats laikas sugrįžti į Verstą. 

— Ne, eisime į pilį. 

— Bet juk mes štai jau keliaujame šešias valandas, o teįvei- 
kėme vos pusę kelio. 

— Vadinasi, negalime daugiau gaišti laiko. 

— Kol nusigausime iki pilies, užslinks naktis. Aš tikiuosi, jog 
tamsoje tu neimsi rizikuoti, ir mums teks laukti iki aušros... 

— Palauksime. 

— Vadinasi, tu nenori atsisakyti šio beprotiško plano? 

= Ne: 

— Bet juk mudu šitaip pavargome! Aš svajoju nusigauti iki 
smuklės stalo bei normalios lovos, o tu, atrodo, nutarei nakvoti 
po atviru dangumi? 

— Taip, jei kas nors sutrukdys patekti už pilies sienos. 

— O jeigu niekas nesutrukdys? 

— Pakilsime į tvirtovės bokštą ir ten miegosime. 

— Į bokštą! Tu manai, aš sutiksiu praleisti naktį toje triskart 
prakeiktoje pilyje? 

— Juk vienas neliksite lauke! 

— Aš šią pat akimirką grįžtu į kaimą. 

— Ne, daktare Patakai, jūs eisite su manimi. 

— Dieną - taip, bet ne naktį! 

— Ką gi, eikite, tik Žiūrėkite, nepasiklyskite miške. 

Daktaras ir pats bijojo pasiklysti. Juk jis nežino kelio, 
neišmano, kur eiti... Ne, vienas į Verstą jis neis. O ir naktis jau 
ant nosies, temsta. Imsi leistis tomis terasomis ir, ko gero, nusirisi 
į bedugnę! Ne, tai ne jam! Jau geriau su girininku eiti link pilies. 
Ir vis tik daktaras neatlyžo: 

— Brangusis Nikai, tu puikiai Žinai, jog aš niekada nesutiksiu 
išsiskirti su tavimi... Jei jau tu nutarei eiti į pilį, aš tavęs ne- 
paliksiu... 

— Gerai pasakyta, daktare Patakai! Tikiuosi šį kartą išlaikysite 

duotą žodį. 

— Palauk, Nikai, leisk baigti! Jeigu mudu pasieksime pilį naktį, 
tai nemėginsime į ją patekti, taip? 

— Pažadu jums, daktare Patakai, kad padarysiu viską, kas nuo 
manęs priklauso, kad patekčiau tenai, ir neatsitrauksiu nė per 
žingsnį, kol nesužinosiu, kas ten vyksta. 

— O kas ten vyksta, girininke! — gūžtelėjo pečiais daktaras 
Patakas. — Na kas gi gali ten vykti? 

— Nežinau, bet noriu sužinoti. Ir savo pasieksiu! 

— Sprendžiant iš to, kaip sunku brautis per Plezos miškus, 
diena pasibaigs anksčiau, negu mudu pasieksime tvirtovę, tebūnie 
ji! prakeikta! 

— Vargu ar spygliuočių miškai ant keteros tokie tankūs, kaip 
ta lapuočių giria, kurią praėjome. 

— Tačiau kilti į kalną vis viena sunku! 

— Nair kas? 

— Kalnuose klaidžioja lokiai... 

— Aš turiu šautuvą, o jūs — pistoletą. 

— Ojei staiga pasiklysime tamsoje? 

— Dabar mes turime patikimą vedlį, jis mus nuves. 

— Koks čia dar vedlys? 

Daktaras pašoko, akimis naršydamas aplinkinius krūmus. 

— Mūsų vedlys — Njadas. Jo dešiniuoju krantu reikia pakilti 
iki pat ištakų. Jei iškeliausime nedelsdami, po dviejų valandų 
būsime prie pilies vartų. 

— Bet juk norint ten patekti prireiks mažiausiai šešeto va- 
landų! 

— Jūs pasirengęs? Eime! 

— Tačiau mes dar nepailsėjome! Prabėgo vos keletas mi- 
nučių... 

— Praėjo geras pusvalandis! Paskutinį kartą klausiu: jūs 
pasirengęs? 

— Lengva pasakyti! Kojos tarši švino pripiltos, aš juk ne 
girininkas... Tai žiauru — vyti mane vis pirmyn ir pirmyn! 

— Jūs man įkyrėjote, Patakai! Galite grįžti jei norite. 

Nikas atsistojo. 

— Girininke, paklausyk! 

— Kokia prasmė jūsų klausytis? 

— Jau vėlu, geriau likime čia, pernakvosime po medžiais, o 
rytoj, vos išaušus pakilsime į pilį!.. 

— Kartoju, daktare: šią naktį aš noriu praleisti bokšte. 

— Ne, ir dar kartą ne! Aš to neleisiu! 

— Jūs? 

— Įsikabinsiu į tave ir neleisiu. Galų gale išvelėsiu kailį, jei 
jau to prireiks... 

Vargšelis Patakas jau nebesuvokė, ką kalba. Iylomis pasiėmęs 
šautuvą ir maišą, Nikas patraukė prie upės. 

— Luktelk! — gailiai sušuko daktaras. — Palauk! Koks velnias 
tave apsėdo! Aš juk ant kojų nepastovuu... 

Jis nurisnojo paskui Deką, kuris neatsigręždamas žengė 
priekyje. 

Ėjo ketvirta valanda po pietų. Saulės spinduliai, slystantys 
išilgai Plezos keteros, apšvietė eglių viršūnes. Miške temsta 
greitai, reikėjo paskubėti. 

Keistai ir nuostabiai atrodė miškai kalnų šlaituose. Čia beveik 
nebuvo pasvirusių ar kreivų kamienų — aukšti medžiai stūksojo 
tiesūs kaip žvakės. Lygios, negumbuotos šakos stirksojo virš 
žemės penkiasdešimties ar šešiasdešimties pėdų aukštyje. Nebuvo 
nei pomiškio, nei žolės, tik tarsi gyvatės pažeme rangėsi šaknys, 
o ant gelsvų samanų po kojomis traškėjo šakelės bei kankorėžiai. 

Bet štai keliautojai įžengė į jauną eglyną. Maždaug ketvirtį 
mylios juodu brovėsi per dygią tankmę. Štai kur Nikui prisireikė 
tvirto kūno sudėjimo ir stiprių, treniruotų kojų, ko itin stigo 
daktarui Patakui. Jeigu girininkas būtų buvęs vienas, jis būtų 
įveikęs šį nuotolį per valandą, bet su tokiu pakeleiviu prarado 
ištisas tris valandas. Daktaras, Deko padedamas ropštėsi uolomis 
ir stingdavo iš siaubo vien tik pagalvojęs, jog gali atsilikti ir 
pasiklysti šiose dykose bei kraupiose vietose. 

Kopti į priekį reikėjo vis statesniais šlaitais, o miškas išretėjo. 
Dabar pasitaikydavo tik atskiros medžių, kurie augo plonesni ir 
žemesni, grupės. Proskynose horizonte matėsi kalnų grandinė. 
Viršūnės jau apgaubė vakaro miglos. 

Njado upė, kurios girininkas nepaleido iš akių virto siauru 
upokšniu. Už kelių šimtų žingsnių nuo jų dunksojo Orgalo plyn- 
aukštė su pilimi, pastatyta ant plikos uolos. 

Pagaliau vyrai pasiekė tikslą. Vargšas daktaras, nepajėgdamas 
nužengti likusių dviejų dešimčių žingsnių, susmuko ant žemės 
tarsi negyvas jautis po mėsininko smūgio. 

O Nikas Dekas jautėsi žvalus ir nepraradęs jėgų. Jis stovėjo, 
akimis rydamas pilį, prie kurios dar nė karto nebuvo šitaip 
priartėjęs. 

Prieš juos tęsėsi dantyta siena, supama gilaus griovio. Vienin- 
telis tiltas buvo pakeltas priešais įėjimą, apsaugotą akmenų pyli- 
mu. Aplinkui — tyla, niekur nė vieno Žmogaus. 

Besibaigiančios dienos šviesa leido aprėpti Žvilgsniui visą 
fasadą, 0 šoniniai statiniai jau skendo tirštėjančiose sutemose. 
Nė vienas gyvas padaras nešmėkštelėjo nei virš kurtinos parapeto, 
nei ant viršutinės bokšto aikštelės, nei antrojo aukšto galerijoje. 
Iš rūdžių išgraužto seno kamino nerūko jokie dūmai. 

— Na ką, girininke? Dabar supranti, jog neįmanoma peršokti 
griovio, nuleisti tilto ir atverti durų? — paklausė gydytojas. 

Nikas ir pats matė, kad į pilį juodviem šiandien nepavyks įeiti: 
tamsoje neįmanoma nusileisti į griovį, o po to pakilti šlaitu. O 
svarbiausia, kaip pakliūti į vidų? Teks įrengti poilsiavietę ir 
palūkėti iki aušros. 

Taip ir nutarė — dideliam daktaro džiaugsmui ir ne mažesniam 
girininko nusivylimui. 

Seštasis skyrius 


Siauras, primenantis sidabrinį pjautuvą mėnuo dingo iš karto 
po saulės laidos. Debesys, atslinkę iš vakarų, pamažėle užgesino 
paskutiniuosius dienos atspindžius. Iš daubos kylantys šešėliai 
uždengė viską aplinkui. Kalnų grandines užgriuvo tamsa, pilies 
kontūrai dingo prieblandoje. 

Naktis turėjo būti labai tamsi, tačiau niekas nežadėjo griaus- 
tinio, audros, liūties ar meteoritų lietaus — Niko Deko ir jo 
pakeleivio, kurie turėjo nakvoti po atviru dangumi, laimei. 

Bevaisėje plynaukštėje neaugo nei žolė, nei medžiai, tik reti 
skurdūs krūmeliai ant plikos žemės, kurie negalėjo apsaugoti 
keliautojų nuo nakties vėsos. 

Vienintelis augalas, prisitaikęs prie šios akmeningos dirvos, 
buvo tankus dagys, kurį čia vadino „rusiškąja dygiąja slyva“; kaip 
tvirtina Elizė Rekliu, jo sėklas kaip „linksmųjų Transilvanijos užka- 
riautojų" — rusų kareivių — dovaną čia atgabeno Maskvos ristūnai. 

Norint sulaukti aušros ir nesušalti, derėjo susirasti prieglaudą, 
kadangi tokiame aukštyje naktys itin šaltos. 

— Ką jau čia rinktis, — niurnėjo daktaras Patakas, — ir taip 
blogai, ir taip negerai... 

— Na, ko jūs vis inkščiate? — nebeištvėrė Nikas. 

— Taip, inkščiu! Puiki vietelė, jei nori susigriebti slogą ar 
reumatą, o paskui pamėgink nuo jo išsigydyti! 

Buvusiam karantino sanitarui dabar labai norėjosi atsidurti 
savo jaukiame namelyje Verste, šiltame miegamajame su minkš- 
ta lova! 

Tarp daugybės uolų, išsibarsčiusių plynaukštėje, reikėjo aptikti 
tokią, kuri patikimai saugotų nuo šalto pietvakarių vėjo. Galų 

gale Nikas atrado priedangą, ir juodu su gydytoju pasislėpė už 
lygaus, tarsi nugludinto akmens. 

Tai buvo plokštės nuolauža, — tokias dažnai galima aptikti 
Valakijos kelių kryžkelėse. Jos skirtos tam, kad keliautojas galėtų 
pailsėti, pasėdėti ir iš plokštėje išskaptuoto indo, kurį apylinkės 
gyventojai kiekvieną dieną pripildo vandens, numalšinti troškulį. 
Kai pilyje gyveno baronas Rudolfas fon Hortcas, akmeninį indą 
pripildydavo pilies tarnai. Tačiau dabar jis apaugo žalsvomis 
samanomis, suskeldėjo ir, atrodė, nuo mažiausio prisilietimo gali 
subyrėti į dulkes. 

Greta stūksojo granitinis stulpas — viskas, kas beliko iš seno- 
vinio kryžiaus, kurio skersinis jau seniai nukrito. Kaip blaiviai 
mąstantis žmogus daktaras Patakas toli gražu nesitikėjo, kad šis 
kryžius apsaugos jį nuo piktųjų dvasių — kaip ir dauguma 
netikinčiųjų jis tikėjo nelabuoju. Gydytojas manė, jog visoje šioje 
istorijoje nebuvo apsieita be velnio, kad ir visai ne užverti vartai, 
pakeltas tiltas, aukšta siena ir gilus apsauginis griovys sutrukdė 
jiems patekti į pilį, o būtent pikčius. Kad tik nelabasis nesumanytų 
nusukti nekviestiems svečiams sprando! 

Pagalvojęs, jog naktį teks praleisti tokioje kraupioje vietoje, 
daktaras sudrebėjo iš siaubo. Ne, reikalauti šitokios narsos iš 
paprasto žmogaus — to jau per daug! Net tvirtesnis ir drąsesnis to 
neišlaikytų. 

Ir čia jis prisiminė vieną dalyką, tik gaila, kad pernelyg vėlai. 
Kas galėjo apie tai pagalvoti, išeinant iš Versto! Juk šiandien 
antradienis, piktųjų jėgų valdžios diena. Kas iškiš nosį į lauką, 
gali susidurti su nelabąja dvasia. O jis, daktaras Patakas, atsidūrė 
ne tik toli nuo namų, bet dar ir kaimynystėje su prakeikta pilimi. 
Čia jam lemta laukti aušros... jei ta aušra iš viso kada nors bus. Ir 
kam jie čia atkeliavo? Gundyti velnią? 

Pasinėręs į savo niūrias mintis, daktaras pastebėjo, kaip giri- 
ninkas ramių ramiausiai išsitraukė iš kuprinės gabalą mėsos ir 
gurkštelėjo iš gertuvės. Dabar pati geriausia išeitis — pasekti jo 
pavyzdžiu, pamanė daktaras, ir taip pat ėmė užkandžiauti, 
nusprendęs pasistiprinti žąsies šlaunele, duonos rieke bei raki- 
ja. Bet ir numalšinęs alkį, daktaras neišsilaisvino iš baimės 

gniaužtų. 

— Laikas miegoti. — Nikas Dekas užrišo kuprinę ir padėjo ją 
skardžio papėdėje. 

— Miegoti? 

— Taip. Labos nakties, daktare. 

— Tau lengva kalbėti, o aš galvoju, jog ši naktis geruoju nesibaigs. 

Nikas Dekas neturėjo nė mažiausio noro ilgiau šnekėtis su 
gydytoju. Nieko neatsakydamas, jis patogiau įsitaisė akmeninėje 
įduboje, nutaisęs žmogaus, kuriam ne naujiena nakvoti girioje, 
miną, ir akimirksniu užsnūdo. Patakui, išgirdus ramų girininko 
alsavimą, nebeliko nieko kito, kaip tik sukandus dantis nusi- 
keikti. 

Jis pats negalėjo užsnūsti nė akimirkai, tik įtemptai stebei- 
lijosi į tamsą ir gaudė kiekvieną nakties šnaresį. Keisti vaizdiniai 
kilo jo pervargusioje galvoje. Ką jis tikėjosi išvysti nakties tam- 
soje? Atrodė, neaiškūs šešėliai, dangumi skriejantys debesys, 
tamsus pilies siluetas, tolimos uolos virš plynaukštės juda 
kažkokiame pragariškame šokyje. O jei jie staiga, laužydami 
krūmokšnius, nusiris žemyn ir užgrius du pamišėlius, nepai- 
sančius velnio perspėjimo ir išdrįsusius apsinakvoti prie pilies 
sienų? 

Nemigos iškankinto daktaro ausyse skambėjo neaiškus triukš- 
mas, sklindantis nuo aukštų kalnų kyšulių, kažkoks neramus 
šnabždesys, primenantis aimanas, švilpesį ir atodūsius kartu 
sudėjus. Girdėdamas naktinių paukščių sparnų plakimąsi į uolas, 
jis pagalvojo apie šykšnius. Gailiai kllykaudamos pro šalį praskrido 
dvi ar trys poros naminių pelėdų. Susirietęs į kamuoliuką, dak- 
taras tirtėjo lyg drugio krečiamas ir retsykiais apsipildavo šaltu 
prakaitu. 

"Taip praslinko varginančios valandos iki vidurnakčio. Jei Patakas 
būtų galėjęs su kuo nors persimesti dviem trim žodžiais, jam būtų 
labai palengvėję. Bet Nikas Dekas lyg niekur nieko pūtė į akį. 

Vidurnaktis — baisi, pati kraupiausia valanda, šmėklų pasi- 
rodymo ir nusikaltimų laikas... 

Daktaras prabudo nieko nesuprasdamas, vis dar apimtas košmarų. 

Jam atrodė, kad mato keistas figūras, apšviestas vaiduokliškos 

šviesos. Jos blaškėsi po visą horizontą, slydinėjo nuo debesų... 
Tai buvo pabaisos, drakonai gyvačių uodegomis, gigantiški grifai 
ilgais sparnais, milžiniški vampyrai, pasiruošę į jį susmeigti savo 
nagus bei dantis. Visa tai daktaras matė tikrovėje. 

Jam atrodė, jog ant Orgalo plynaukštės viskas ėmė judėti — 
ir uolos, ir medžiai. Ir čia jis aiškiai išgirdo varpo skambesį: 
ritmingi varpo dūžiai sekė vienas paskui kitą trumpais intervalais. 

— Varpas pilyje... — suvapėjo daktaras. 

Be abejo, varpas skamba senojoje koplyčioje, 0 visai ne 
Vulkano bažnyčioje, — tada vėjas neštų garsus ir į kitą pusę. 

Dūžiai pasidarė dažnesni... Ne, tai ne skambinimas laido- 
tuvėms, tai aliarmo signalas, kurį, matyt, girdėjo netgi prie Tran- 
silvanijos sienos. 

Daktarą apėmė beprotiškas išgąstis ir beviltiškas ilgesys. Kūnu 
nubėgo šiurpuliai. 

Varpo skambesys pažadino ir girininką. Kol tasai kėlėsi, 
gydytojas pamažėle atsipeikėjo. 

Nikas Dekas įsiklausė ir atsisuko į nakties tamsoje skendinčią 
pilį. 

— Tas skambesys... skambesys... — vapėjo Patakas, galutinai 
praradęs galvą. — Tai skambina pikčius. 

Girininkas nieko neatsakė. 

Ir čia pasigirdo kauksmas, primenantis štormo sirenos 
ūbavimą prieš įplaukiant į uostą. Atrodė, jog šie garsai niekados 
nenutils. Po to plykstelėjo platus ryškus spindulys. Jis pakilo iki 
centrinio bokšto, akinamais blyksniais apšviesdamas viską, kas 
pasitaikė kelyje. Koks buvo šio galingo spindulio, perkirtusio 
tamsą virš plynaukštės, šaltinis? Iš kur sklido šviesa, paskandinusi 
uolas ir vaiduoklišku švytėjimu užliejusi viską aplinkui? 

— Nikai! — sušuko daktaras. — Pažiūrėk į mane! Gal mudu 
jau aname pasaulyje? 

Ir iš tiesų girininko bei daktaro veidai buvo mirtinai išblyškę 
lyg lavonų, akys užgesusios, įkritusios, skruostai žaliai pilkšvi, o 
plaukai samanų spalvos, — liaudyje sakoma, kad tokie auga ant 
pakaruoklių galvų... 

Nikas Dekas buvo nustebęs ne mažiau už daktarą, o tasai 

tiesiog sustingo iš siaubo, negalėdamas net sukrutėti. Jo oda 
pašiurpo, akys išsiplėtė iš baimės. Kaip būtų pasakęs 
„Apmąstymų“ autorius („Apmąstymai“ — Viktoro Hugo 
/1802-1885/ dvitomis poezijos rinkinys, išspausdintas 
1856 metų gegužės mėnesį), jis „skleidė siaubą"! 

Košmaras truko ne ilgiau kaip minutę, po to keistoji šviesa iš 
lėto ėmė gesti, kol visai neužgeso; kauksmas irgi nutilo, ir Orgalo 
plynaukštė vėl pasinėrė į tamsą ir tylą. 

Nei girininkas, nei daktaras daugiau nebebandė užmigti. 
Apstulbęs Nikas sustingo prie akmeninės plokštės, prastovėjęs 
prie jos likusią nakties dalį. 

Apie ką galvojo tai pamatęs ir išgirdęs jaunuolis? Buvo dėl 
ko pamesti galvą! Nejaugi teks trauktis? O kaipgi pažadas patekti 
į bokštą ir sužinoti, kas ten vyksta? Tačiau argi neužtenka to, 
kad juodu prisiartino visai prie pat pilies sienos ir užsitraukė 
nežinomų jėgų nemalonę? Kas jam priekaištaus už sugrįžimą į 
kaimą nelaukiant, kol ši beprotystė pasieks ribą, nebandant stoti 
dvikovon su kito pasaulio jėgomis? 

Daktaras puolė prie Niko, sugriebė jį už rankos ir ėmė tempti 
tolyn, visą laiką kartodamas: 

— Eime! Eime iš čia!.. 

— Ne! — atkakliai kartojo jaunuolis. 

Patakas vos nenugriuvo, nežmoniškomis pastangomis ban- 
dydamas atitraukti Deką nuo tos prakeiktos vietos... 

Bet štai naktis baigėsi. Daktaras ir girininkas buvo tokie 
sumišę, jog vos suvokė, kiek prabėgo laiko. Artėjo saulėtekis. 
To, kas įvyko naktį, neliko ir pėdsako. 

Rytuose virš Paringo kalnagūbrio ir virš abiejų Silių slėnių 
pasirodė rausva juosta. Lengvi plunksniniai debesys ėmė plaukti 
dangumi, išbraižydami jį juostomis lyg zebro kailį. 

Nikas žvilgtelėjo į pilį, kuri kas valandėlę vis greičiau vadavosi 
iš tamsos gniaužtų; iš tiršto rūko, nusileidusio nuo Vulkano šlaitų, 
išniro bokštai, po to koplyčia, galerijos, drėgna miglele apsiausta 
kurtina; po to išryškėjo vėjo kedenamais lapais bukas. 

Aplinkiniame peizaže niekas nepasikeitė. Varpas nejudėjo, kaip 
ir sena skardinė vėtrungė. Jokių dūmų. Bokšto langai uždaryti. 

Nikas Dekas atsigręžė į vartus. Pakeliamasis tiltas priešais 
vartus dengė įėjimą tarp dviejų akmeninių piliastrų, papuoštų 
baronų fon Hortcų herbu. 

Nejau girininkas ryžosi vykdyti savo beprotišką užmačią iki 
galo? Nei paslaptingas balsas „Karaliaus Matiašo" smuklės salėje, 
nei keisti šios nakties garsai, nei šviesa negalėjo sustabdyti Niko, 
nusprendusio bet kokia kaina įveikti sieną. Pakaks vienos valan- 
dos, per kurią jis nusigaus iki galerijos, pakils į bokštą ir, išpildęs 
pažadą, sugrįš į Verstą dar iki vidurdienio. 

O kai dėl daktaro Patako, tai jis besąlygiškai sekė paskui 
girininką, neturėdamas jėgų nei priešintis, nei ko nors geisti. 
Storulis ėjo ten, kur jį vedė: jei jau suklups, tai daugiau 
nebeatsikels. Nakties jaudulys atbukino jo jausmus, todėl jis 
nepuolė prieštarauti, kai Nikas mostelėjo į pilį: 

— Eime! 

Išaušo rytas, gydytojas jau būtų galėjęs grįžti į kaimą, ne- 
sibaimindamas pasiklysti miške, bet jei nepaliko savo pakeleivio, 
tai tik todėl, jog nežinojo, ką daro. Kai girininkas tempė jį prie 
brūzgyno, supusio tvirtovės pylimą, daktaras nesipriešino. 

Kurtinoje nebuvo nei vieno tarpo, nei menkiausio plyšio, per 
kurį būtum galėjęs patekti į pilį. Netgi keista, kad seni įtvirtinimai 
taip gerai išsilaikė. Kaipgi pakilti ant sienos, pasišiaušusios 
akmeniniais dantimis? Ji dunksojo iškilusi virš apsauginio griovio 
apie keturiasdešimt pėdų. Nikas Dekas apsidūrė prieš neįvei- 
kiamą kliūtį. 

Laimei, 0 gal ir nelaimei, virš įėjimo matėsi kažkas panašaus 
į šaudomąją angą arba ambrazūrą, iš kurios kažkada kyšojo 
šaudyklės vamzdis. Sliuogdamas pakeliamojo tilto grandine, kuri 
buvo nukarusi iki pačios Žemės, toks šaunuolis kaip Nikas galėjo 
nesunkiai pasiekti angą, ganėtinai plačią, kad pro ją pralįstų, jeigu, 
žinoma, ten nėra geležinių grotų. 

Girininkas iš karto suprato, jog tai vienintelis būdas patekti į 
pilį. Netrukus Nikas, o paskui jį ir nieko nenuvokiantis daktaras 
nusileido stačia atšlaite į griovį. 

Juodu pasiekė pilną akmenų ir piktžolių prižėlusį dugną, 
kuriuo net žingsnį buvo baisu žengti, — po drėgna priedanga 

galėjo slėptis nuodingos gyvatės. 

Griovio viduryje lygiagrečiai su tvirtovės siena, tęsėsi drėgno 
dumblo juosta: anksčiau čia buvo vanduo, tačiau dabar griovys 

Nikas Dekas, nepraradęs nei jėgų, nei drąsos, veikė šalta- 
kraujiškai, o daktaras paklusniai vilkosi paskui jį tarytum asilas, 
kurį tempia už virvelės. 

Persikėlęs per griovį, girininkas užsiropštė dvidešimt žingsnių 
ant kurtinos ir sustojo kaip tik toje vietoje, kur karojo grandinės 
galas, — kabindamasis už jos rankomis bei kojomis, galėjai 
nesunkiai pasiekti akmeninį kyšulį virš ambrazūros. 

Žinoma, girininkas nesiruošė versti daktaro kartu su juo kilti 
į tokį aukštį. Be to, storulis ir pats nebūtų sugebėjęs to padaryti. 
Dekas liepė jam laukti griovyje, o pats, kabindamasis už gran- 
dinės, ėmė ropštis į viršų, kas stipriam bei raumeningam 
kalniečiui buvo tiesiog vaikiška pramoga. Tik tada Patakas 
sumojo, kad liko vienas. Išvydęs savo pakeleivį aukštai virš žemės, 
jis suaimanavo širdį veriančiu balsu: 

— Stok, Nikai! Sustok! 

Tačiau girininkas neklausė jo. 

— Grįžk, O jei ne, aš trauksiu namo! —- dejavo daktaras. 

— Trauk! — toliau kildamas, atsakė Nikas Dekas. 

Paklaikęs iš siaubo, gydytojas pabandė išlipti iš griovio, 
norėdamas patekti į Orgalo plynaukštę, o jau ten iš visų jėgų 
dumti į Verstą... 

Prieš naują košmarą išbluko visi praeitos nakties įspūdžiai: 
daktaras pajuto, jog negali žengti nė žingsnio! Jo kojos sustingo 
tarytum patekusios į žabangas. Atrodė, padai priaugo prie 
žemės... Spąstai?.. Daktaras absoliučiai nieko nesuprato — jam 
atrodė, kad jo batai prikalti prie žemės vinimis. 

Vargšelis taip ir liko stovėti lyg prikaltas... Neturėdamas jėgų 
šaukti, jis tik beviltiškai skėsčiojo rankomis, tarytum norėdamas 
ištrūkti iš pabaisos, besislepiančios po Žeme, gniaužtų... 

O Nikas Dekas tuo metu pasiekė ambrazūrą ir jau tiesė ranką 
prie kablio, laikančio pakeliamąjį tiltą, kai galingas stumtelėjimas 
atmetė jį atgal. Negalėdamas iš skausmo sulaikyti riksmo, jis 

grandine, už kurios instinktyviai griebėsi, nuslydo žemyn ir vėl 
atsidūrė griovio dugne. 

— O juk visa tai buvo išpranašauta! — sušnabždėjo jis, 
prarasdamas sąmonę. 


Septintasis skyrius 


Kaip aprašyti susijaudinimą, kuris apėmė kaimo gyventojus 
po jaunojo girininko bei daktaro Patako išėjimo? Su kiekviena 
valanda, o tos valandos atrodė begalinės, jų susirūpinimas didėjo. 

Teisėjas Koltcas, smuklininkas Jonas, mokytojas Ermodas ir 
dar keletas kaimiečių nepaliko terasos. Jie nenuleido akių nuo 
tolimos pilies, įtemptai laukdami, ar virš bokšto nepasirodys 
dūmai. Tačiau dūmų nebuvo, ir į pilį nukreiptas žiūronas tai 
patvirtino. Du florinai, sumokėti už pirkinį buvo išleisti ne veltui: 
dar niekada taupusis teisėjas negalvojo, jog jo pinigai taip sėk- 
mingai panaudoti. 

Pusę pirmos, kai piemuo Frikas sugrįžo iš ganyklos, visi puolė 
jį klausinėti. 

Frikas atsakinėjo, kad ganė avis Valakijos Silio slėnyje ir 
nepastebėjo ten nieko įtartino. 

Po pietų visi grįžo į stebėjimo postą, niekam net nešovė į galvą 
mintis likti namuose arba, tarkime, patraukti link „Karaliaus 
Matiašo", kur išvakarėse pasigirdo „balsas iš ano pasaulio". Kad 
sienos turi ausis, tai jau seniai Žinoma, juk neveltui egzistuoja 
tokia patarlė, bet kad jos dar ir prabiltų!.. 

Garbusis smuklininkas visai ne be reikalo būgštavo, jog nuo 
šiol lankytojai ims vengti jo traktieriaus, kas ne juokais jį sutrikdė. 
Ką tada daryti — uždaryti smuklę ir pačiam šlamšti maisto at- 
sargas? Norėdamas nuraminti kaimiečius, jis pats asmeniškai 
atliko tyrimą: apvertė aukštyn kojom visą namą nuo palėpės iki 
rūsio, apžiūrėjo visas skrynias bei spintas, — ar ten nesislepia 
kas nors, kas surengė tą mistifikaciją... Nieko! Jokių pėdsakų 

neaptiko ir priešais namą, pakibusį virš Njado upės. Prie langų 
negalima prisiartinti dėl aukštos smailios tvoros, kuri leidosi iki 
pat vandens. Bet, kaip Žinoma, baimė turi dideles akis: nemažai 
laiko prabėgs, kol nuolatiniai smuklės lankytojai vėl išdrįs per- 
žengti jos slenkstį, kad paragautų rakijos bei degtinės. 

Netrukus įsitikinsime, kad Jono būgštavimai nepasitvirtino. 
Nenumatytų aplinkybių dėka jau po keleto dienų garbūs kaimo 
gyventojai atnaujino savo įprastus pokalbius bei išgertuves 
„Karaliaus Matiašo“ smuklėje. 

Tačiau grįžkime prie jaunojo girininko ir jo pakeleivio. 

Gal skaitytojas prisimena, jog, išvykdamas iš Versto, Nikas 
pažadėjo nuliūdusiai Miriotai neužtrukti pilyje. Jeigu su juo nieko 
neatsitiks, jaunikis sugrįš dar iki sutemstant. Kaip nekantriai visi 
laukė jo sugrįžimo! Beje, nei mergina, nei tėvas, nei mokytojas 
netgi neįtarė, kad kelias pasirodys toks sunkus ir kad Dekui 
nepavyks pasiekti plynaukštės iki sutemų. 

Susijaudinimas, visus apėmęs dar dieną, sutemus pasiekė 
kulminaciją, o kai laikrodis Vulkano varpinėje išmušė aštuonias, 
kaimo gyventojai nebežinojo, ką ir galvoti. Kodėl Niko ir daktaro 
taip ilgai nėra? Kas atsitiko? Niekas nesiskirstė po namus, visi 
laukė, ar keliautojai nepasirodys iš už kelio posūkio. 

Teisėjas Koltcas su dukterimi stovėjo gatvės gale, netoliese 
trypinėjo ir piemuo. Daug kartų jiems atrodė, jog pamiškėje 
pasirodė kažkokie šešėliai, tačiau kelias, kaip ir visada tokiu laiku, 
tebebuvo tuščias: tie, kas ruošiasi pereiti per sieną, stengiasi tai 
daryti kol dar šviesu. Be to, šiandien antradienis, nelabųjų jėgų 
diena, kai Transilvanijos gyventojai po saulės laidos neiškiša iš 
namų net nosies. Nikas Dekas tikriausiai išsikraustė iš proto, jei 
pasirinko savo užmačiai tokį nepalankų laiką. 

Neįmanoma net įsivaizduoti, ką tomis valandomis išgyveno 
vargšelė Miriota, kokie keisti vaizdiniai gimė jos vaizduotėje! 
Mintimis ji sekė savo jaunikio pėdsakais, ėjo per tankias Plezos 
girias, kilo į plynaukštę... O kai sutemo, jai pasivaideno, tarytum 
Nikas už tvirtovės sienos bando pasprukti nuo piktųjų dvasių, 
apsigyvenusių ten, tarytum jis tapo tamsiųjų jėgų Žaisliuku. Matyt, 
norėdamos Ču80 ja 1! si kokiame nors požemyje, ir gali 


101 


būti, jog Niko jau nebėra tarp gyvųjų... 

Mergina būtų atidavusi viską, kad tik galėtų sekti paskui 
jaunikį! Bet jeigu tai neįmanoma, ji lauks jo čia visą naktį iki pat 
ryto. Galų gale teisėjas liepė dukteriai eiti namo ir pats nupėdino 
paskui ją, palikdamas budėti Friką. 

Atsidūrusi savo kambaryje, Miriota gailiai pravirko. Ji neiš- 
gyvens be narsiojo Niko, Niko, pamilusio ją ne už kraitį, dėl kurio 
vyksta dauguma vestuvių Transilvanijoje, o širdžiai paliepus. 

Ir iš tiesų šiose vietose taip atsitinka gana retai. Paprastai 
viskas vyksta toli.gražu ne taip. Kiekvienais metais Šventojo Petro 
dieną atsidaro „nuotakų mugė“, kur susirenka visos komitato 
merginos. Lydimos tėvų, draugių, kaimynių, jos atvažiuoja 
gražiausiais vežimais, pakinkytais puikiausiais arkliais. Išpjaus- 
tinėtose dailiose skryniose demonstruojamas kraitis, kur viskas 
sukirpta, pasiūta ir išsiuvinėta savomis rankomis. Mugėje 
pasirodo ir vaikinai, pasipuošę geriausiais kaftanais (Kaftanas 
— viršutinis drabužis, dėvimas Rytų Europos kraštuose), apsirišę 
šilkinėmis šerpėmis. Jie tingiai vaikštinėja tarp vežimų, rinkda- 
miesi sau skirtąją. Kaip sužadėtuvių ženklas merginai dovano- 
jamas žiedas arba skarelė, ir vestuvės švenčiamos iš karto sugrįžus 
į namus. 

Tačiau Nikas Dekas sutiko savąją Miriotą ne mugėje — jie 
pažinojo vienas kitą seniai, iš pačios vaikystės, ir pamilo, kai tik 
atėjo laikas pamilti. Girininkas nesilankė mugėse ir neieškojo 
ten jaunosios, ką Miriota labai vertino. Tačiau kodėl jis toks 
užsispyręs, kodėl ėmėsi neįvykdomo darbo? Nikas mylėjo Mi- 
riotą, bet netgi ji nesugebėjo jo įkalbėti neiti į prakeiktąją pilį! 

Visą naktį Miriota praleido kūkčiodama. Mergina net nepa- 
galvojo eiti gulti. Ji sėdėjo, atsirėmusi į palangę ir žvelgdama į 
lauką, kai staiga išgirdo: 

— Nikolas Dekas nepanoro paklausyti įspėjimo!.. Miriota 
daugiau nebeturi jaunikio! 

Kas tai, haliucinacija? Naktis buvo tyli, o nesuvokiamas bal- 
sas, anksčiau jau nuskambėjęs smuklėje, daugiau nebepasi- 
kartojo. 

Prašvitus visi Versto gyventojai pasipylė į gatvę. Žmonės 

sėdėjo terasoje, bindzinėjo kiemuose, — vieni norėjo sužinoti 
naujienas, kiti — jomis pasidalyti. Kažkas pasakė, jog Frikas 
nužingsniavo ne mažiau kaip mylią, bet į mišką nebuvo įžengęs, 
0 ėjo pamiške, ir tai darė ne šiaip sau. 

Kaimo gyventojams neliko nieko kito, kaip tik laukti piemens, 
kad sužinotų, kas nutiko. "Teisėjas Koltcas, Miriota bei Jonas net 
išėjo jo pasitikti. 

Netrukus už dviejų trijų šimtų Žingsnių nuo kaimo jie pas- 
tebėjo Friką. Kadangi piemuo aiškiai neskubėjo, visi įžvelgė 
negerą ženklą. 

— Na ką, Frikai? Ką nors sužinojai? — puolė prie jo teisėjas 
Koltcas. 

— Nieko nemačiau ir nieko nežinau, — atsakė tasai. 

— Nieko!.. — sušnibždėjo mergina ir pravirko. 

— Auštant aš sutikau du vyrus ir iš pradžių pamaniau, jog tai 
Nikas Dekas ir daktaras, bet suklydau. 

— O kas tai buvo per žmonės? — pasiteiravo Jonas. 

— Keliautojai, jie ką tik perkirto Valakijos sieną. 

— "Iu kalbėjai su jais? 

— "Taip. 

— Jie eina į kaimą? 

— Ne, jie nutarė pakilti į Retjezado viršūnę. 

— Turistai? 

— Panašu, pone teisėjau. 

— O naktį, kai tie Žmonės ėjo per kalnų perėją, ar nieko 
nepastebėjo ant plynaukštės, prie pilies? 

— Ne, naktį juodu dar buvo kitoje sienos pusėje. 

— Vadinasi, tu nieko nesužinojai apie Niką? 

— Nieko. 

— O Viešpatie!.. — atsiduso Miriota. 

— Po keleto dienų jūs patys galėsite išklausinėti tuos ke- 
liautojus, — tęsė Frikas, — prieš keldamiesi į Kološvarą, ruošiasi 
apsistoti Verste. 

„Kad tik nieko nepriplepėtų apie mano smuklę! — pagalvojo 
nelaimingasis Jonas. — Juk tada juodu nepanorės pas mane 
apsistoti." 

Jau antrą parą mūsų puikusis smuklininkas kamavosi iš 
siaubo, manydamas, kad dabar niekas nepanorės nei valgyti, nei 
nakvoti po „Karaliaus Matiašo" stogu. 

Taigi trumpas pokalbis tarp piemens ir jo šeimininko nė kiek 
nepataisė padėties. O kadangi girininkas su daktaru nepasirodė 
iki aštuntos valandos ryto, niekas negalėjo laiduoti, kad juodu iš 
viso kada nors pasirodys. Nebaudžiamiems negalima prisiartinti 
prie Karpatų pilies! 

Po neramios nemigos nakties Miriota vos laikėsi ant kojų, 
todėl tėvas paskubėjo nuvesti ją namo. Ten ji vėl ėmė garsiai 
verkti ir šaukti Niką... Mergina buvo pasirengusi pati eiti jo 
ieškoti. Į vargšę negalėjai Žiūrėti be gailesčio. 

Tačiau reikia kažką daryti, reikia skubėti į pagalbą girininkui 
ir daktarui. Gal jiems gresia pavojus, gal juos užpuolė nežinomos 
būtybės, apsigyvenusios pilyje? Ir neturi reikšmės, ar jos iš šio 
pasaulio, ar iš pragaro! Svarbiausia dabar — išsiaškinti, kas nutiko 
Nikui ir daktarui. O tai padaryti gali tik jie, draugai ir kaimo 
gyventojai, tai visų ir kiekvieno pareiga. 

Patys narsiausi buvo pasirengę nedelsdami traukti per Plezos 
girias ir nusigauti iki pilies. Po ilgų barnių bei ginčų, be kurių 
neapsieina nė vienas rimtas reikalas, buvo išrinkti trys drąsuoliai: 
teisėjas Koltcas, piemuo Frikas bei smuklininkas Jonas. O kai 
dėl mokytojo Ermodo, tai jam staiga ėmė skaudėti koją, ir jis 
atsigulė ant dviejų kėdžių — tiesiog klasėje. 

Devintą valandą teisėjas Koltcas ir jo pakeleiviai apsiginklavę 
patraukė link Vulkano kalnagūbrio ir įėjo į mišką kaip tik ten, 
kur į jį įžengė Nikas Dekas. 

Šį maršrutą jie pasirinko ne veltui, — juk grįžtant atgal giri- 
ninkas ir daktaras greičiausiai pasinaudos tuo pačiu keliu, ve- 
dančiu tiesiai per Plezos miškų masyvą. Be to, šiame take lengviau 
aptikti pradingėlių pėdsakus. 

Kai tik teisėjas su bičiuliais dingo iš akių, visi, kas anksčiau 
reikalavo ieškoti Deko ir Patako, dabar, kai gelbėtojai išėjo, 
nusprendė, jog ši ekspedicija — tikra savižudybė. Ar reikia prie 
dviejų pradingėlių pridėti dar tris? Dabar jau niekas neabejojo, 
kad girininkas ir daktaras tapo savo pačių neapgalvoto poelgio 

aukomis. Kas, jei vargšei merginai netrukus teks apraudoti tėvą 
taip, kaip dabar aprauda sužadėtinį, o piemens ir smuklininko 
draugams — kaltinti save dėl jų Žūties? 

Buvo dėl ko nusiminti. Net jeigu tikėtina, kad teisėjas Koltcas 
ir jo bičiuliai sugrįš, vargu ar tai atsitiks iki sutemų. 

Kokia gi buvo kaimo gyventojų nuostaba, kai apie antrą 
valandą dienos jie išvydo kelyje grupę Žmonių. Miriota, vos 
išgirdusi šią naujieną, iš visų jėgų puolė jų pasitikti. 

Jų buvo ne trejetas, o ketvertas. Ketvirtasis pasirodė besąs 
daktaras. 

— O Nikas? Kur Nikas?! Jūs neradote jo? 

Nikas gulėjo ant neštuvų, kuriuos sunkiai tempė Jonas ir 
piemuo. 

Miriota puolė prie savo jaunikio, pasilenkė prie jo ir apglėbė 
rankomis. 

— Jis mirė? — sušuko ji. 

— Ne, — atsakė daktaras Patakas, — nors turėjo mirti... O ir 
aš taip pat. 

Girininkas gulėjo be sąmonės. Nejudantis kūnas, baltas veidas, 
vos girdimas alsavimas... Daktaras atrodė ne toks išblyškęs. Nuo 
dusulio jo veidas tapo rusvai plytinės spalvos. 

Net širdį drąskantis Miriotos balsas nesugebėjo išplėšti 
jaunuolio iš nebūties. Tik vėliau, kai Deką atnešė į kaimą ir 
paguldė į lovą teisėjo namuose, jis pravėrė akis ir išvydo virš savęs 
pasilenkusią nuotaką. Silpna šypsena pasirodė jo lūpose. Tiesa, 
pakilti jaunuolis nesugebėjo: pusė kūno buvo suparalyžiuota. 
Norėdamas nuraminti Miriotą, Nikas trūkčiojamai sušnabždėjo: 

— Nieko... smulkmenos... 

— Nikai, kas tau nutiko? Nikai! 

— Aš šiek tiek pavargau, bet tai greitai praeis, jei tu būsi greta. 

Ligoniui reikėjo pailsėti, ir teisėjas Koltcas tylutėliai išslinko 
iš kambario, palikęs prie patalo Miriotą — geresnės slaugės 
negalėjai ir tikėtis. Netrukus Dekas užsnūdo. 

O tuo metu smuklininkas Jonas visiems pasakojo, kas įvyko 
po to, kai gelbėtojai paliko kaimą. 

Jie aptiko miške taką, kuriuo anksčiau į kalnus nuėjo daktaras 

bei girininkas, dvi valandas kopė link pilies Plezos atšakomis, 
kol už pusės mylios nepamatė pradingėlių. Daktaras vos laikėsi 
ant kojų, o Nikas buvo praradęs tiek jėgų, jog lyg pakirstas gulėjo 
po medžiu. 

Daktaras negalėjo išstenėti nė žodžio. Tada gelbėtojai prilaužė 
šakų, padarė neštuvus ir paguldė ant jų Niką. Patakas irgi 
nepajėgė eiti nepadedamas pašaliečių. Šiaip taip jie pajudėjo 
atgal. Teisėjas ir piemuo nešė neštuvus, o Jonas paeiliui pakeis- 
davo tai vieną, tai kitą. 

Kas nutiko Nikui ir ar jam pavyko patekti į pilį, smuklininkas 
nežinojo, kaip ir teisėjas su piemeniu, o daktaras dar neatsigavo, 
kad galėtų atsakinėti į klausimus. 

Šiaip ar taip, gydytojas labai troško papasakoti apie patirtus 
įvykius. Dabar jis visiškai saugus, apsuptas draugų, kurių 
kiekvienas savo laiku buvo jo pacientas. Nusispjauti jam ant tų, 
kurie ten viršuje, kad ir kas jie būtų! Net jei jį būtų privertę 
prisiekti, jog neištars nė žodžio apie tai, ką matė pilyje. Kas iš 
tos priesaikos! 

— Atsipeikėkite, daktare, — purtė jį teisėjas, — Ir papasa- 
kokite, kaip viskas įvyko. Aš įsakau jums Versto gyventojų vardu. 

Gera rakijos stiklinaitė, atnešta Jono, grąžino Patakui kalbos 
dovaną, ir jis ėmė pasakoti: 

— Na štai, vadinasi, išėjome mudu su Niku... du bepročiai — 
tikri bepročiai... Visą dieną brovėmės per prakeiktą mišką ir tik 
vakare pasiekėme pilį. Aš ir dabar visas drebu — tai visam gyve- 
nimui... Nikas nusprendė patekti už sienos, norėdamas praleisti 
naktį bokšte, tame Belzebubo miegamajame!.. 

Daktaras kalbėjo lėtai, prislopintu balsu, o klausytojai tirtėjo 
iš siaubo. 

— Aš nesutikau, aš tiesiog negalėjau... Kas būtų man atsitikę, 
jei būčiau tai padaręs? Kai tik pagalvoju, tiesiog plaukai piestu 
stojasi. 

Daktaro plaukai iš tiesų judėjo iš siaubo — jis prispaudė juos 
ranka. 

— Nikas nutarė apsinakvoti ant Orgalo plynaukštės! O kas 
tai buvo per naktis! Pabandykite užmigti, kai dvasios nepalieka 

ramybėje nė akimirkai... Ir staiga tarp debesų pasirodė siaubingos 
pabaisos, ugniniai drakonai!.. Jie puolė prie plynaukštės, norė- 
dami mus suryti... 

Susirinkusieji nejučiomis pakėlė akis į dangų. 

—... O po kelių minučių ėmė skambinti koplyčios varpas. 

Visi sukluso. Kai kam pasirodė, jog varpas skamba ir dabar 
— taip visus sudomino daktaro pasakojimas. 

— Kraupus kauksmas užpildė viską aplinkui... Tai priminė 
laukinių Žvėrių riaumojimą. Po to bokšto langai plykstelėjo ryškia 
šviesa, pragaro ugnis užliejo plynaukštę iki pat eglyno... Nikolas 
ir aš Žiūrėjome neatitraukdami akių... Kraupus reginys! Mudu 
tarytum suakmenėjome, mūsų veidai šioje neįtikėtinoje šviesoje 
pasidarė baisūs. 

Daktaro išvaizda, jo trūkčiojantis veidas ir pamišusios akys 
patvirtino, kad jis pasirodė lyg ir iš kito pasaulio, kur negrįžtamai 
prasmego daugybė nelaimingųjų. 

Pasakotojo balsas drebėjo. Norėdamas pratęsti, gydytojas 
ištuštino dar vieną rakijos stiklinę, kurią atnešė Jonas. 

— Bet kas nutiko vargšeliui Nikui? — pasiteiravo teisėjas. 

Jis būtinai norėjo išgirsti atsakymą: juk kaip tik girininkui buvo 
skirtas anapusinio balso perspėjimas smuklės salėje. 

— "Tuojau, leiskite prisiminti... — Daktaras suraukė kaktą. — 
Išaušo rytas. Aš ėmiau maldauti Niko atsisakyti minties patekti 
į pilį. Bet juk jūs pažįstate tą jaunikaitį! Man nepavyko atkalbėti... 
Jis nusileido į griovį ir nusitempė mane su savimi. Beje, aš ne 
visiškai suvokiau, ką darau... Nikas priėjo prie sienos, kur aukštai 
virš mūsų galvų matėsi anga, panaši į duris... Jis įsitvėrė už 
pakeliamojo tilto grandinės ir ėmė ropštis prie durų — reikėjo 
pakilti iki tvirtovės pylimo viršaus... Ir čia aš sumojau, jog beprotį 
reikia sulaikyti, kol dar nevėlu... Kilti į pilį kvaila, rizikinga... Aš 
paskutinį kartą įsakiau jam sugrįžti... „Ne!“ — šūktelėjo Nikas. 
Aš norėjau sprukti, taip mano vietoje būtumėte pasielgę ir jūs, 
tačiau kojos tarytum priaugo prie žemės — nei pajudėsi, nei 
pakrutėsi. 

Čia daktaras Patakas pademonstravo, kokius beviltiškus 
judesius lyg į kilpą pakliuvusi lapė jis darė, norėdamas išsilaisvinti, 

O po to tęsė: 

—... Po valandėlės pasigirdo baisus klyksmas... Tai šaukė 
Nikas! Jo pirštai, įsikabinę į grandinę, atsileido, ir jis nukrito į 
griovį lyg numestas nematomos rankos. 

Be abejo, daktaras nieko nenuslėpė ir neprikūrė, stebuklai 
Orgalo plynaukštėje įvyko kaip tik taip, kaip jis pasakojo. 

Tolesni įvykiai buvo tokie: girininkas prarado sąmonę, 0 
Patakas negalėjo jam padėti — gydytojo batai prilipo prie žemės, 
o kojos tapo tarsi švininės. Bet štai jėga, laikiusi storulį, susilpnėjo, 
ir jis — didžiausias pasiaukojimo aktas!- puolė prie savo 
pakeleivio. Sudrėkinęs nosinę griovio dugne, nušluostė Niko 
veidą. Girininkas atsipeikėjo, bet kairioji ranka ir visa kairioji jo 
kūno pusė buvo paralyžiuota nuo smūgio, gauto krentant. Pade- 
damas daktaro, jaunuolis šiaip ne taip pakilo, ir abu sunkiai, iš 
lėto pasuko į kaimą. Po valandos Niko ranka ėmė baisiai skaudėti, 
ir juodu buvo priversti sustoti. Daktaras jau rengėsi keliauti į 
Verstą pagalbos, bet čia pasirodė gelbėtojai. 

Nors paprastai Patakas, kai kalbėdavo apie ligas, laikydavosi 
labai užtikrintai, bet šį kartą niekaip negalėjo nustatyti diagnozės. 

— Jeigu Deko ligos priežastis natūrali, — pasakė jis pamo- 
komu tonu, — tada tai labai rimta. O jeigu jo liga kilo dėl neži- 
nomų priežasčių, vadinasi, ją pasiuntė pikčius, ir tik jis vienas 
gali ją išgydyti. 

Šios prognozės nežadėjo nieko gera. Laimei, jos nepa- 
sitvirtino. Beje, nuo Hipokrato ir Heleno laikų daktarams teko 
ne vieną kartą suklysti. Net ir dabar jie klysta vos ne kiekvieną 
dieną, netgi tikri gydytojai, ne tokie kaip Patakas. Nikas buvo 
tvirtas jaunuolis, taigi beliko tikėtis, kad jis pasveiks ir be tamsiųjų 
jėgų pagalbos, žinoma, jeigu jam pakaks proto neklausyti buvusio 
karantino sanitaro patarimų. 

Aštuntasis skyrius 


Suprantama, kad šitoks įvykių posūkis negalėjo nuraminti 
persigandusių Versto kaimo gyventojų. Dabar jau niekas nebe- 
abejojo, jog paslaptingasis balsas ne veltui įspėjo girininką. „Balsą 
iš šešėlių pasaulio", kaip būtų pasakęs poetas, aiškiai girdėjo visi 
„Karaliaus Matiašo" svečiai. Nikolas Dekas buvo nubaustas už 
akiplėšiškumą ir nepaklusnumą. Ar tai ne perspėjimas visiems 
tiems, kurie panorės pasekti jo pavyzdžiu? Karpatų pilyje lankytis 
negalima — štai kokia išvada iš viso to piršosi. Tas, kas nepa- 
klausys draudimo, pastatys ant kortos savo gyvybę. Jeigu giri- 
ninkui būtų pavykę užsikarti ant kurtinos, jis jau niekada nebe- 
būtų sugrįžęs namo. 

Atrodė, jog siaubas sukaustė Versto kaimą, Vulkano kalną ir 
abiejų Silių slėnį. Daugelis senbuvių nutarė palikti šias vietas. 
Keletas čigonų šeimų jau išsiruošė į kelionę. Žmogus bejėgis prieš 
piktųjų jėgų pinkles. Reikia bėgti kuo toliau nuo šių vietų, kol 
Vengrijos vyriausybė nesunaikins nelabojo irštvos. Nors argi 
žmogaus galioje sugriauti Karpatų pilį? 

Visą savaitę niekas nedrįso iš kaimo nė kojos iškelti. Net 
sustojo darbai laukuose. Bet koks kauptuko smūgis galėjo 
iškviesti po Žeme besislepiančias piktąsias dvasias... O arklu 
lengva sutrikdyti burtininkų, vampyrų bei kitų nelabųjų ramybę... 
Jei imsi sėti grūdus, išaugs velnio apdavai. 

— Visko gali būti, — be perstojo tvirtino piemuo Frikas. Jis 
irgi nebeganė avių Silio slėnyje. 

Kaimas sustingo iš siaubo. Visi, sandariai uždarę langus ir 
duris, sėdėjo namuose. Teisėjas nebežinojo, ką daryti, — negalėjo 
išsklaidyti ne tik kaimiečių, bet ir savo paties baimės. Reikia eiti 

į Kološvarą prašyti patarimo bei pagalbos, nutarė Koltcas. 

Dabar iš bokšto kamino dažnokai rūko dūmai, miglos fone 
puikiai matomi per žiūroną. Naktimis, ypač debesuotu oru, 
debesys virš Orgalo plynaukštės užsidegdavo rausva pašvaiste. 
O kartkartėmis virš pilies į dangų šaudavo aukšti ugniniai 
stulpai... 

Staugimas bei dejonės pilyje, taip išgąsdinusios daktarą Pa- 
taką, kartais pasiekdavo ir patį Verstą, sukeldamos jo gyven- 
tojams neapsakomą siaubą. Nepaisant didelio atstumo, piet- 
vakarių vėjai atnešdavo čia kraupaus dundesio, sustiprinto kalnų 
aido, atgarsius. 

Prie viso to praradę nuovoką iš baimės valstiečiai tvirtino, 
jog ir dirva dreba po jų kojomis, tarytum Karpatuose bustų senas 
vulkanas. Gal tai buvo jausmų apgaulė, gal pernelyg lakią 
fantaziją turinčių pasakotojų prasimanymai, tačiau gyventi šiose 
vietose darėsi nebeįmanoma. 

Štai dėl ko po mūsų aprašytų įvykių „Karaliaus Matiašo" 
smuklėje nesilankė nė gyva dvasia. Kaimo gyventojams nepakako 
drąsos peržengti jos slenksčio. Smuklininkas Jonas jau ruošėsi 
baigti savo verslą, bet čia... 

Birželio devintąją, aštuntą valandą vakaro, kažkas truktelėjo 
už rankenos, tačiau durys neatsivėrė — jos buvo užrakintos iš 
vidaus. Jonas skubiai nusileido žemyn, tikėdamasis pamatyti ant 
slenksčio klientą ir kartu būgštaudamas, kad jis pasirodys besąs 
vaiduoklis, prieš kurį nesuspės užtrenkti durų. 

Prieš atstumdamas sklendę, smuklininkas atsargiai pasi- 
teiravo: 

— Kas ten? 

— Keliautojai. 

— Gyvi? 

— Visiškai. 

— Tikrai? 

— Tiek gyvi, kiek tai įmanoma, šeimininke! Bet mes numir- 
sime iš bado, jeigu jūs nedelsdamas mūsų nejįsileisite. 

Tik tada Jonas išdrįso atverti duris ir įleisti svečius. Juodu iš 
karto užsisakė du kambarius, tikėdamiesi praleisti Verste ištisą 

parą. 

Žibinto šviesoje šeimininkas įdėmiai apžvelgė abudu atvy- 
kėlius ir, įsitikinęs, jog priešais jį iš tikrųjų stovi patys paprasčiausi 
žmonės, atkuto: naujų lankytojų pasirodymas turėjo atstatyti 
pašlijusią įstaigos reputaciją. 

Jaunesnysis keliautojas iš pirmo žvilgsnio buvo kokių tris- 
dešimt dvejų metų, aukštas, juodaakis gražuolis, taisyklingų veido 
bruožų, tamsiai kaštoniniais plaukais bei trumpai kirpta barzdele, 
kiek liūdna, tačiau išdidžia veido išraiška, — matyt, buvo kilęs iš 
kilmingos šeimos. Jonas, patyręs žmogus, tą iš karto pastebėjo. 

Ir iš tikrųjų, kai Jonas pasidomėjo, kokiu vardu užrašyti svečią, 
vyriškis atsakė: 

— (Grafas Francas de Telekas; su manimi tarnas Rocko. 

— Iš kur jūs? 

— Iš Krajovos. 

Krajova, vienas iš didžiausių Rumunijos miestų, stūkso į pietus 
nuo Karpatų kalnagūbrio, prie sienos su Transilvanija. Vadinasi, 
tasai Francas de Telekas — rumunas. Beje, smuklininkas ir pats 
tai nustatė iš pirmo žvilgsnio. 

Rocko, kokių keturiasdešimties metų atsargos kareivis, aukš- 
tas, tvirtas, tankiais ūsais bei tankia ševeliūra, dar išlaikė karinę 
laikyseną. Ant nugaros jam kūpsojo kareiviška kuprinė, rankose 
— nedidelis lagaminas, talpinęs visą grafo mantą — kelioninį 
apsiaustą, kepurę, palaidinę, suveržtą diržu, getrus bei sunkius 
batus storu padu, - galėjai manyti, jog jis dažniausiai keliaudavo 
pėsčiomis. Prie kareivio diržo kabėjo valakiškas peilis varinėse 
makštyse. 

Pasirodė, kad tai tie patys keleiviai, kuriuos prieš dešimt dienų 
sutiko piemuo Frikas. Pakilę į kalnus, jie nutarė pailsėti kaime, 
O po to leistis į abiejų Silių slėnį. 

— Ar turite laisvų kambarių? — pasiteiravo grafas. 

— Du... tris... keturis... kiek panorės jūsų šviesybė. — 
„Karaliaus Matiašo“ savininkas nežinojo, kur dėtis iš laimės. 

— Pakaks dviejų, — ištarė Rocko. — Tik greta. 

— Šie tiks? — Jonas atvėrė dvejas duris salės gilumoje. 

— Žinoma, — atsakė grafas. 

Svečiai visai nepanėšėjo į žmonių pavidalais prisidengusias 
šmėklas. Jaunasis grafas priklausė tiems garbiems klientams, 
kuriuos priimti — didelė garbė kiekvienam smuklininkui. 

— Ar toli nuo čia iki Kološvaro? — pasidomėjo grafas. 

— Apie penkiasdešimt mylių Petrošanio bei Karlsburgo keliu, 
— atsakė Jonas. 

— Kelias sunkus? 

— Labai sunkus pėstiesiems. Ir jeigu man bus leista patarti 
ponui grafui, tai jums čia derėtų pailsėti keletą dienų. 

— Ar mes čia galėsime pavakarieniauti? — sausai nutraukė 
smuklininką grafas. 

— Po pusvalandžio aš pasiūlysiu ponui grafui valgių, vertų jo 
šviesybės. 

— Vakarienei mums visiškai pakaks duonos, vyno, kiaušinių 
ir šiek tiek šaltos mėsos. Ir kuo greičiau. 

— Luktelėkit valandėlę! 

Jonas jau norėjo pulti į virtuvę, tačiau grafas jį sustabdė. 

— Matyt, pas jus apsistoję nelabai daug lankytojų? — paklausė 
jis. 

— Dabar, išskyrus judu, pone grafe, daugiau nieko nėra. 

— O argi vakarais pas jus neužsuka kaimo gyventojai — tiesiog, 
išgerti ir parūkyti? 

— Ne, pone grafe, laikas jau vėlyvas, o Verste gulamasi su 
vištomis. 

Suprantama, jog smuklininkas anaiptol nedegė noru papa- 
sakoti, kodėl traktieriaus salė tuščia. 

— Atrodo, jūsų kaime gyvena apie penkis šimtus žmonių? 

— Maždaug tiek, pone grafe. 

— Tačiau mudu gatvėje nesutikome nė gyvos dvasios. 

— Šiandien šeštadienis... prieš šventą dieną... - sumišo Jonas. 

Jo laimei, Francas de Telekas daugiau apie nieką neklausinėjo. 
Smuklininkas ir už visus pasaulio turtus nebūtų atvėręs jam 
paslapties. Jeigu keleiviai sužinotų, kas nutiko, jie galėtų išvis 
palikti įtartinąjį kaimą! 

„Kad tik tas balsas vėl nenuskambėtų", — maldavo Jonas, 
dengdamas stalą salės viduryje. 

Po kelių minučių kukli vakarienė, kurią užsisakė grafas, jau 
stovėjo ant švarios staltiesės. Francas de Telekas atsisėdo vienoje 
stalo pusėje, Rocko — priešais, kaip jau tapo įprasta jų kelionės 
metu. Juodu skaniai pavalgė ir nužingsniavo į savo kambarius. 

Vakarienės metu svečiai apsikeitė vos dešimčia žodžių, ir 
Jonas neišdrįso įsiterpti į pokalbį. Suprantama, tai jam nekėlė 
didelio džiaugsmo. Sprendžiant iš visko, Francas de Telekas buvo 
nekalbus; iš Rocko irgi, matyt, atliekamo žodelio neištrauksi. O 
Jonas taip norėjo sužinoti, kas per žmonės jo lankytojai! 

Smuklininkas pasitenkino tuo, kad palinkėjo svečiams labos 
nakties, bet, prieš sugrįždamas į savo kambarį, apžvelgė salę ir 
įsiklausė, ar iš lauko nesklinda kokie nors garsai, ar name nepa- 
sigirs koks nors bruzdesys. 

„Kad tik tas kraupus balsas nutiltų visam laikui!" — pamanė jis. 

Naktis praėjo ramiai. Rytą žinia, kad pas Joną apsistojo du 
keliautojai, aplėkė visą kaimą, ir visi nuskubėjo prie smuklės. 

Po kelionės pavargę keliautojai vis dar miegojo, ir vargu ar 
galėjai laukti, jog juodu prabus anksčiau nei aštuntą valandą. 
Smalsūs kaimo gyventojai degė iš nekantrumo, bet niekas 
neišdrįso peržengti smuklės slenksčio tol, kol svečiai neišeis iš 
savo kambarių. 

Pagaliau prieš aštuonias pasirodė ir jie. 

Per naktį nieko neįprasto neatsitiko. Atrodytų, būtų galima 
ir nusiraminti... 

Jonas, plačiai šypsodamasis, pakvietė savo naktinius svečius 
bei visus kitus lankytojus įeiti į salę. Keleivis, savo apsilankymu 
pagerbęs „Karaliaus Matiašo" viešbutį, aiškiai aukštos kilmės, 
greičiausiai priklausė vienai iš senųjų Rumunijos dvarininkų 
šeimų, taigi nuolatiniams smuklės lankytojams tokioje garbingoje 
draugijoje nebuvo ko bijoti. Teisėjas Koltcas palaikė savo pareiga 
pirmasis peržengti slenkstį, kad parodytų pavyzdį kitiems. 

Po jo atėjo magistras Ermodas, dar trejetas ar ketvertas 
kaimiečių bei piemuo Frikas. Daktaras Patakas taip ir nepasiryžo 
pasirodyti. 

— Daugiau į Jono smuklę nė kojos nekelsiu, net jeigu jis imtų 
man mokėti po dešimt florinų už įėjimą. 

Čia turime pateikti vieną svarbią pastabą: teisėjas Koltcas 
ryžosi ateiti į traktierių visai ne dėl smalsumo ir ne tam, kad 
susipažintų su grafu. Jį domino kur kas svarbesnis dalykas: 
keleivis tikriausiai galėjo apmokėti už save ir savo palydovą. 
Teisėjas Koltcas tai irgi įsidėmėjo; juk mokestis už ėjimą per 
kaimą keliaudavo tiesiai į jo kišenę. Francas de Tėlekas, nors ir 
nustebo, tačiau nepuolė ginčytis. Jis netgi pasiūlė teisėjui Koltcui 
ir magistrui atsisėsti už jo stalo. Abu iš karto sutiko — kas gi 
būtų atsisakęs tokio malonaus kvietimo! 

Jonas atnešė vynų — geriausių iš tų, kuriuos turėjo savo rūsyje. 
Atėję į smuklę, Versto gyventojai taip pat užsisakė išgerti. Buvo 
galima tikėtis, jog nuo dabar tie, kas dar visai neseniai iš tolo 
lenkė traktierių, prisimins į jį vedantį kelią. 

Sumokėjęs teisėjui muitą, grafas de Telekas pasiteiravo, kokį 
pelną iš šio mokesčio gauna kaimas. 

— Mažiau nei mes norėtume, grafe, — atsakė teisėjas Koltcas. 

— O ką, argi keliautojai retai užsuka į šią Transilvanijos dalį? 

— Labai retai, nors šių vietų vaizdai iš tiesų nuostabūs. 

— Aširgi taip manau. Vietos, kurias mačiau, vertos pasigėrė- 
jimo. Nuo Retjezado atsiveria puiki panorama į Silio upės slėnį 
kalnų puslankyje Karpatų kalnagūbrio fone! 

— "Taip, grafe, — sutiko magistras, — bet norint pamatyti viską, 
jums reikėtų pakilti į Paringą. 

— Deja, neliko laiko, — apgailestaudamas ištarė Francas de 
Telekas. 

— Bet juk tam reikia viso labo vienos dicnos! 

— Rytoj rytą aš turiu sugrįžti į Karlsburgą. 

— Ką? Ponas grafas mus palieka! — sušuko nusivylęs Jonas. 

— Atėjo laikas, — atsakė grafas. — O ir ką veikti jūsų kaime? 

— Mūsų kaimas nusipelno turistų dėmesio, — paprieštaravo 
teisėjas. 

— Tačiau aš matau, jog jie ne itin rodo jums dėmesį. Gal taip 
yra todėl, kad jūsų apylinkės neturi nieko įsidėmėtino? 


— Iš tikrųjų nieko įdomaus... — automatiškai pakartojo 
teisėjas, pagalvojęs apie pilį. 
— ... nieko įdomaus... — pasigriebė magistras. 

— Nakąjuūs čia kalbate! — nesusilaikė piemuo Frikas. 

Jei būtumėte matę, kokiu žvilgsniu jį persmeigė teisėjas 
Koltcas ir visi likusieji. O jau smuklininkas tuo labiau!.. Kam 
svetimšaliui atskleisti kaimo paslaptis? Papasakoti, kas įvyko 
Orgalo plynaukštėje, ir atkreipti grafo dėmesį į Karpatų pilį, 
vadinasi, išgąsdinti ir priversti jį anksčiau palikti kaimą. Kas gi 
po to išdrįs užkopti į Vulkaną, norėdamas patekti į Transilvaniją? 
Matyt, piemuo protu ne kažin kiek aplenkė savo avis. 

— Iylėk, kvaily!.. — sušnibždėjo teisėjas Koltcas. 

Bet grafas jau susidomėjo. Kreipdamasis į Friką, jis paklausė, 
ką reiškia jo šūksnis. 

Piemuo nebuvo pratęs trauktis, be to, dar pagalvojo: Francas 
de Telekas ir pats yra pilies savininkas, žiūrėk, dar ims ir ką nors 
patars. 

— Šį tą reiškia, jeigu jau sąžiningai, — atsakė užsispyrėlis. 

— Gal Versto apylinkėse yra kokių nors lankytinų vietų? — 
paklausė grafas. 

— Nėra, nieko panašaus nėra! — pertraukdami vienas kitą, 
prabilo smuklės lankytojai, išsigandę, jog naujas bandymas 
patekti į pilį atneš naujas negandas. 

Francas de Telekas nustebęs apžvelgė susirinkusiuosius, kurių 
veiduose sustingo siaubas. 

— Kas jums nutiko? — paklausė jis. 

— O štai kas, šeimininke, — už visus atsakė Rocko. — Čia 
netoliese yra Karpatų pilis. 

— Karpatų pilis? 

— "Taip, piemuo suspėjo šnipštelėti man apie ją. 

Frikas stovėjo nuleidęs galvą, nedrįsdamas pakelti akių į tei- 
sėją. Dabar, kai kaimo prietarų sienoje atsirado spraga, ši istorija 
IŠSIVEIŠS į paviršių. 

Koltcas nutarė įsikišti ir pats papasakoti grafui apie pilį. 

Klausydamasis jo, Francas de Telekas negalėjo nuslėpti nei 
nuostabos, nei abejonių. Kaip ir dauguma jaunuolių, gyvenančių 
nuošaliose pilyse Valakijos provincijos glūdumoje, jis menkai 
nusimanė apie mokslus, užtat pasižymėjo sveiku protu, netikėjo 
jokiomis antgamtinėmis jėgomis ir atvirai šaipėsi iš visokiausių 

pasakų. Pilis, kur apsigyveno dvasios? Kokia nesąmonė! Isto- 
rijoje, papasakotoje teisėjo Koltco, nėra nieko neįprasta. Dūmai 
iš kamino? Varpo skambėjimas? Kas čia nepaprasta? O kas dėl 
šviesos efektų ir nesuprantamų garsų, tai viso labo haliucinacijos, 
ne daugiau. 

Versto gyventojai buvo aiškiai įžeisti. 

— Bet, pone grafe, yra dar vienas nepaaiškinamas dalykas. 

— Kas būtent? 

— Į pilį neįmanoma patekti. 

— Štai kaip! 

— Prieš keletą dienų mūsų girininkas su daktaru pabandė ten 
patekti, ir jiems tai brangiai kainavo. 

— Ir kas gi nutiko? — nepatikliai šyptelėjo Francas de Ielekas. 

Teisėjas Koltcas smulkiai papasakojo apie Deko ir Patako 
negandas. 

— Vadinasi, kai daktaras panoro pasprukti, jo kojos tarytum 
priaugo prie žemės ir jis negalėjo žengti nė žingsnio? 

— Būtent, — patvirtino magistras Ermodas. 

— Jį paprasčiausiai suparalyžiavo iš baimės! — pareiškė grafas. 

— Tegul ir taip, pone grafe, — sutiko teisėjas. — Bet kaip 
paaiškinti, kad Nikas Dekas pajuto baisų smūgį, kai palietė 
pakeliamojo tilto kablį? 

— Matyt, tai nelaimingas atsitikimas... 

— Toks nelaimingas, jog vaikinas iki šiol prikaustytas prie lovos. 

— Tikiuosi, jo gyvybei pavojus negresia? — paskubėjo 
pasiteirauti grafas. 

— Laimei... 

„Įdomu, ką jis pasakys dabar", — pagalvojo teisėjas. 

— Šioje istorijoje nėra nieko, pabrėžiu, nieko antgamtiško. 
Viską galima visai nesunkiai paaiškinti. Karpatų pilyje aiškiai 
kažkas apsigyveno. Kas? To mes nežinome. Šiaip ar taip, ten 
slepiasi ne šmėklos, o žmonės. Kažkokie piktadariai. 

— Piktadariai? — šūktelėjo teisėjas Koltcas. 

— Tikriausiai. Jie nenori, kad juos aptiktų, štai ir stengiasi 
apsimesti šmėklomis. 

— Jūs taip manote, pone grafe? — paklausė magistras Er- 

modas. 

— Jūsų žemėse labai gajūs prietarai, ir tie, kas dabar ten 
įsikūrė, tai žinodami nutarė tokiu savotišku būdu apsisaugoti nuo 
neprašytų svečių. 

Galbūt taip ir buvo, tačiau Versto gyventojai savo nuomonės 
nepakeitė. 

Grafas suprato, jog neįtikino klausytojų, o ir jie patys, atrodė, 
ne itin norėjo, kad juos įtikintų. 

— Ponai, kadangi jūs nenorite išklausyti mano argumentų, — 
apibendrino jis, — jūs ir toliau galite tikėti viskuo, kas jums 
patinka. 

— Mes tikime tik tuo, ką matėme savo akimis, pone grafe, — 
atsakė teisėjas Koltcas. 

— Būtent! — pasigriebė magistras. 

— Tebūnie taip. Man gaila, kad mudu su Rocko neturime 
paros laiko, oO jei ne, tikrai nukeliautume į jūsų garsiąją pilį ir 
išsiaiškintume, kas tenai vyksta. 

— Ką?! — sušuko teisėjas Koltcas. 

— Aš ten nueičiau be mažiausių svyravimų, net pats velnias 
man nesutrukdytų. 

Išgirdę šiuos šventvagiškus Žodžius, susirinkusieji sudrebėjo 
iš baimės. Kaip galima taip įžūliai elgtis su dvasiomis! Keršyda- 
mos už tai jos vėl nubaus kaimą — juk dvasios girdi viską, kas kal- 
bama šioje salėje. O jeigu vėl nuskambės paslaptingasis balsas? 

Ir teisėjas Koltcas papasakojo grafui, kaip buvo įspėtas giri- 
ninkas: kažkas kreipėsi į jį vardu ir prigrasino baisia bausme, 
jeigu ryšis atskleisti pilies paslaptį. 

Francas de Ielekas atsakydamas tik gūžtelėjo pečiais, po to 
atsistojo ir pareiškė, jog niekas negalėjo girdėti to, kas buvo 
kalbama šioje salėje. Tiesiog degtinės padauginusieji smuklės 
lankytojai nebesuvaldė vaizduotės. 

Čia daugelis pasuko prie durų, nenorėdami likti po vienu stogu 
su žmogumi, kuris drįso ištarti tokius žodžius. Tačiau Francas de 
Telekas juos sustabdė: 

— Taigi, ponai, aš matau, kad jūsų kaimas apimtas baimės. 

— Tam yra pagrindo, grafe, — paprieštaravo teisėjas Koltcas. 

— Jei jau taip, esama užtikrintos priemonės visiems laikams 
baigti su stebuklais, kurie, kaip jūs teigiate, vyksta Karpatų pilyje. 
Poryt aš būsiu Karlsburge ir, jei norite, pranešiu apie tai miesto 
valdžiai. Ji atsiųs žandarus arba policininkus, kurie įžengs į pilį 
ir išvys juokdarius, nutarusius jus laikyti kvailių vietoje, ar suims 
piktadarius, tikriausiai sumaniusius kokį nors nusikaltimą. 

"Tai buvo puiki mintis kuri tačiau, nepatiko garbiesiems Versto 
piliečiams. Jie manė, jog nei žandarai, nei policija, nei netgi 
kareiviai nesusidoros su nelabosiomis jėgomis, kurios savigynai 
turi ypatingų priemonių. 

— "Tarp kitko, ponai, — staiga prisiminė grafas, — juk jūs man 
dar nepasakėte, kam priklauso pilis? 

— Senai, iš šių vietų kilusiai giminei, baronų fon Hortcų 
šeimai, — pareiškė teisėjas. 

— Fon Hortcų šeimai? — nustebo Francas de Ielekas. 

— Taip. 

— Baronas Rudolfas kilęs iš šios šeimos? 

— Taip, grafe. 

— Ir jūs nežinote, kas jam nutiko? 

— Ne. Štai jau daugybę metų baronas fon Hortcas nesirodo pilyje. 

— Rudolfas fon Hortcas! — susijaudinęs pakartojo Francas 
de Telekas ir išbalo lyg drobė. 

Devintasis skyrius 


Grafų de Telekų giminė, viena iš pačių seniausių Rumunijoje, 
buvo plačiai Žinoma dar iki tol, kai XVI amžiaus pradžioje 
Rumunija iškovojo nepriklausomybę. Jos atstovai buvo tarp 
svarbiausių politinių įvykių, įėjusių į tėvynės istoriją, pagrindinių 
dalyvių. 

Dabar šeimos padėtis buvo dar blogesnė nei jau minėto Kar- 
patų pilies buko, ant kurio išliko vos trys šakos; Telekų giminė 
išsaugojo tik vieną atšaką — Telekus iš Krajovos, iš kurių ir kilo 
grafas Francas de Telekas. 

Vaikystėje Francas nepalikdavo gimtosios pilies, kur gyveno 
kartu su tėvais. Telekai buvo visų gerbiami ir žinomi kaip didelio 
turto savininkai. Kaip ir visi stambūs šio krašto žemvaldžiai, jie 
gyveno plačiai bei nerūpestingai, palikdavo savo dvarą ne dažniau 
nei kartą per metus, kai su reikalais tekdavo vykti į to paties 
pavadinimo miestą-tvirtovę, stūksantį už keleto mylių nuo so- 
dybos. 

Visa tai, be abejo, turėjo įtakos Franco, vienintelio grafo sū- 
naus, auklėjimui ir išsilavinimui. Berniuko auklėtoju ir mokytoju 
buvo senas italų abatas, kuris galėjo išmokyti jį tik to, ką mokėjo 
pats, o mokėjo ne taip jau ir daug. Kai Francas išaugo ir tapo 
jaunuoliu, jo Žinios moksle, mene bei literatūroje ne buvo 
pernelyg gilios. Užtat jis tapo aistringu medžiotoju ir galėjo dienų 
dienas šuoliuoti po laukus ir girias, persekiodamas elnią ar šerną, 
gemzę ar kalnų ožį. Štai šitaip rūsčiai ir vyriškai linksmindamasis 
ir leido laiką jaunasis grafas. 

Grafienė de Tėlek mirė, kai sūnui dar nebuvo nė penkiolikos 
metų. O kai jam sukako dvidešimt vieneri, medžioklėje Žuvo ir tėvas. 

Jaunuolio sielvartas buvo beribis. Jis graudžiai apverkė tėvą 
ir motiną, kuriuos mylėjo labiau už viską pasaulyje. Tuo metu jis 
neturėjo kitų jausmų. Bet tėvai mirė, draugų jaunuolis neturėjo, 
auklėtojas taip pat paliko šią ašarų pakalnę, ir Francas liko vienas 
kaip pirštas. 

Dar trejus metus jaunasis grafas gyveno Krajovos pilyje, su 
niekuo nebendraudamas. Du kartus trumpam su reikalais buvo 
išvykęs į Bukareštą ir visada kaip galėdamas greičiau skubinosi 
sugrįžti namo. 

Tačiau tai negalėjo tęstis amžinai. Galų gale paskutinė Telekų 
giminės atžala panoro išvysti pasaulį. 

Jaunasis grafas buvo dvidešimt trejų metų amžiaus, kai nutarė 
išvykti į kelionę. Turtas leido tai padaryti. Atėjo diena, kai 
jaunuolis paliko Krajovos pilį ir Valakijos žemę, pasiėmęs su 
savimi tik vieną iš tarnų, buvusį kareivį, kuris daugiau kaip dešimt 
metų tarnavo Telekų šeimai ir visą laiką lydėdavo grafą me- 
džioklių metu. Narsusis Rocko buvo be galo atsidavęs savo ponui. 

Jaunasis grafas ruošėsi pakeliauti po Europą, kartkartėmis 
sustodamas sostinėse bei didžiuosiuose miestuose. Jis visai 
pagrįstai manė, jog kelionė papildys jo gana kuklias žinias, ir 
ėmė rūpestingai rengtis kelionei. 

Visų pirma panoro pamatyti Italiją. Jaunuolis puikiai kalbėjo 
itališkai, — čia jo auklėtojas abatas tikrai davė naudos. Žavinga 
pietų šalis su turtinga istorija pasirodė esanti tokia patraukli, 
kad grafas praleido ketverius metus. Iš Venecijos jis persikėlė į 
Florenciją, iš ten — į Romą, po to į Neapolį. Paeiliui gyveno 
visuose šiuose puikiuose meno centruose, manydamas, jog Pran- 
cūziją, Vokietiją, Ispaniją, Rusiją galima aplankyti ir vėliau, 
sulaukus brandesnio amžiaus, kai karšta jaunuolio vaizduotė 
pasisotins žinomiausių Italijos miestų grožiu. 

Francas de Telekas paskutinį kartą aplankė Neapolį, kai turėjo 
dvidešimt septynerius. Jis rengėsi ten šiek tiek pabūti, po to 
plaukti į Siciliją. Baigęs kelionę antikinės Trinakrijos apžiūra, 
tikėjosi sugrįžti į Krajovą ir ten ramiai pagyventi keletą metelių. 

Netikėtos aplinkybės pakeitė jo planus, ir Franco de Tkleko 
gyvenimas ėmė tekėti kita vaga. 

t Per metus, praleistus Italijoje, jaunuolis nė kiek nepapildė 
savo mokslo žinių. Jis nepuoselėjo nei menkiausio noro re- 
guliariai mokytis, už tai jo širdyje pabudo grožio suvokimas, 
tarytum iki šiol jis būtų buvęs aklas, o dabar netikėtai praregėjęs. 
Jo širdis atsivėrė grožiui, jaunuolis stebėjosi dailininkų sukurtais 
paveikslais, lankydamasis Neapolio, Venecijos, Romos bei 
Florencijos muziejuose. Jaunasis grafas susidomėjo ir teatru, 
apstulbintas didžiųjų scenos meistrų dramatiško meno. 

Paskutinės kelionės į Neapolį metu kiek neįprastomis aplin- 
kybėmis, prie kurių mes dar grįšime, grafas de Telekas patyrė iki 
tol nepažintą jausmą, kuris užvaldė visą jo sielą. 

Tuo metu San Karlo teatre pasirodydavo dainininkė, kurios 
stulbinantis balsas ir dramatinis talentas versdavo žavėtis tikrus 
belkanto vertintojus. Stila dainavo tik Italijos scenose ir tik 
itališką muziką. „Karinjano“ teatras Turine, „La Skalos" Milane, 
„Feničės“ Venecijoje, „Alfijerio“ Florencijoje, „Apolono“ 
Romoje bei „San Karlo“ Neapolyje vienas per kitą kvietė ją pas 
save koncertuoti. Primadonos triumfas pavergė visus, ir niekas 
neapgailestavo dėl to, jog ji nepasirodo kitų šalių scenose. 

Stilai neseniai sukako dvidešimt penkeri. Jos grožis buvo 
tobulas: auksiniai plaukai, gilios juodos akys, kuriose paslaptin- 
gomis ugnelėmis atsispindėdavo rampos šviesos; taisyklingi vei- 
do bruožai bei švelnus jo raudonis, tarytum Praksitelio (Praksitelis 
Japie 390-330 m. pr. Kr. / — senovės Graikijos skulptorius, vėlyvo- 
sios klasikos atstovas) nulipdyta figūra... Bet svarbiausia — aukš- 
čiausios klasės artistė. Tai buvo antroji Malibran (Malibran — 
žinomos Prancūzijos operos dainininkės, ispanų kilmės primado- 
nos Marijos de la Felisidados Garsijos /1808- 1836/, išgarsėjusios 
Rosinio operų arijų atlikimu, sceninis vardas), apie kurią 
Miusė (Alfredas de Miuse /1810-—1857/ - prancūzų rašytojas, 
prozininkas ir poetas, romantinio teatro Prancūzijoje kūrėjas) 
parašė: 

„Tavo dainos visą sielvartą sunaikino..." 

Mūsų kartos karštai mylimas poetas paskyrė jai nemirtingas 
eilutes: 

„-.. Tai balsas, kuris eina iš širdies į širdį..." 

Stilos balsas iš tikrųjų pavergdavo savo jėga bei išraiškingumu. 

Ši puiki artistė, meistriškai dainavusi apie meilę - gražiausią 
jausmą, pati nieko nemylėjo. Nė vienas iš tūkstančių gerbėjų 
negalėjo įžiebti jos širdyje meilės, nė vieno dievinantis Žvilgsnis 
nerado atsako jos akyse. Atrodė, ji gyveno vien menu ir tik dėl jo. 

Vos išvydęs Stilą, Francas pamilo ją visa širdimi. Ne- 
svarstydamas nė akimirkos, jis atsisakė savo planų, nusprendęs 
pasilikti Neapolyje iki sezono pabaigos. Tarytum nematomas 
saitas, kurio jaunuolis ir negalvojo nutraukti, susiejo jį su mergina. 
Grafas nepraleisdavo nė vieno spektaklio, nuolatos ir be galo 
žavėjusio publiką. Daugybę kartų, nepajėgdamas nuslopinti savo 
jausmo, grafas bandė su ja susitikti, tačiau Stilos durys jam buvo 
tvirtai ir negailestingai užvertos, lygiai taip kaip ir kitiems 
gerbėjams. 

Jaunasis grafas jautėsi esąs nelaimingiausias Žmogus pa- 
saulyje. Visos jo mintys sukosi tik apie Stilą, jis gyveno tik tam, 
kad galėtų ją matyti bei girdėti. Jis nustojo lankytis aukš- 
tuomenėje, kaip to reikalavo jo vardas bei padėtis. Širdies kančių 
kamuojamo jaunuolio sveikata pašlijo. Netrukus atsirado Franco 
de Teleko varžovas, nors grafui tai, matyt, nelabai rūpėjo. Jo nė 
kiek nedomino gana keistas subjektas, kurį mes privalome 
pristatyti, kadangi pastarojo charakteris bei nuotykiai yra tie- 
siogiai susiję Su mūsų istorija. 

Tai buvo penkiasdešimties ar penkiasdešimt penkerių metų 
amžiaus žmogus. Nepažįstamasis su niekuo nebendravo, pa- 
niekinęs formalumus, kuriems teikiama itin svarbi reikšmė 
aukštuomenėje. Niekas nežinojo, nei koks jo užsiėmimas, nei 
kokia praeitis. Vieną dieną svetimšalį matydavo Romoje, kitą jis 
jau vaikštinėjo Florencijos gatvėmis, visur sekiodamas paskui 
Stilą. Buvo manoma, jog jis turi vieną vienintelę aistrą: klausytis 
primadonos, pasiekusios tokią šlovę, kad jai visi skyrė pirmąją 
vietą tarp pasaulio vokalo meistrų. 

Ir jei Francas de Ielekas gyveno mintimis apie Stelą tik nuo 
to laiko, kai pirmą kartą pamatė ją Neapolio teatre, kitas, eks- 
centriškasis dainavimo mėgėjas štai jau šešeri metai gyveno vien 
tik jos menu. Atrodė, dainininkės balso jam reikėjo lyg oro. Jis 

nė karto nesistengė pamatyti artistės už teatro sienų, niekada 
nebandė susipažinti su ja ar parašyti jai laišką. Bet kad ir kokiam 
mieste dainuotų Stila, teatre neišvengiamai pasirodydavo aukštas 
vyriškis tamsiu ilgu paltu bei plačiabrile skrybėle, užsmaukta ant 
kaktos. Paslaptingas nepažįstamasis pasislėpdavo pinučiais 
aptaisytoje ložėje, kurią specialiai užsisakydavo iš anksto. Jis 
sėdėdavo ten tylus ir pastėręs viso spektaklio metu, bet vos tik 
pasibaigdavo finalinė Stilos arija, pranykdavo. Kitų dainininkų 
dainavimas jo nedomino. 

Kas gi buvo šis keistasis ponas? Stila bandė sužinoti, bet 
nesėkmingai. O po kurio laiko ją ėmė varžyti tamsiai apsirengusio 
žmogaus buvimas operoje kiekvieno spektaklio metu. Vien tik 
jam pasirodžius, artistę apimdavo neapsakoma baimė. Žinoma, 
Stila negalėdavo matyti savo paslaptingojo garbintojo, sėdinčio 
ložės su nuleistais pinučiais gilumoje, tačiau ji žinojo jį ten esant, 
visą laiką juto jo įdėmų ir griežtą žvilgsnį. Kartais, net baigiantis 
spektakliui ji negirdėdavo džiūgaujančios publikos ovacijų. 

Mes jau minėjome, jog paslaptingasis žiūrovas nebuvo 
pristatytas Stilai ir, atrodė, nesistengė susipažinti su ja asmeniškai. 
Užtai viskas, kas buvo su ja susiję, traukė jo dėmesį. Jis įsigijo 
puikų, gabaus dailininko Mikelės Gregorijo nutapytą dainininkės 
portretą. Stila, nuostabi, susijaudinusi ir didinga, buvo pavaiz- 
duota vieno iš geriausių savo vaidmenų metu. Šis portretas, be 
abejo, labai brangus, buvo vertas tų pinigų. 

Jeigu mūsų melomanas spektakliuose ir gatvėje, į kurią 
išeidavo tik tam, kad nueitų į teatrą, pasirodydavo niekieno 
nelydimas, nereikia galvoti, jog jis gyveno visiškai vienišas. Jo 
kompanionas buvo ne mažiau keistas už jį patį. 

Šį subjektą vadino Orfaniku. Kiek jam metų, iš kur jis kilęs ir 
kur gyveno anksčiau — niekas nebūtų galėjęs pasakyti. Orfanikas 
tikino, o kalbėjo jis daug ir noriai, jog yra niekam nežinomas 
mokslininkas, kurio talento niekas nepastebėjo, dėl ko dar 
pasigailės visas pasaulis. Daugelis, ir gana pagrįstai, manė, kad 
Orfanikas vienas iš tų išradėjų, kurie plačiai naudojasi turtingų 
diletantų parama bei pinigine. 

Tai buvo vidutinio ūgio vyriškis, liguistas, blyškios ir išsekusios 

fizionomijos, apie kurias sakoma „veidas lyg delniukas". Turėjo 
jis ir ypatingą žymę: juodą raištį ant dešinės akies. Akį Orfanikas 
prarado kažkokio ar tai fizikinio, ar cheminio eksperimento 
metu; jis taip pat nešiojo storus akinius su vieninteliu stiklu, 
slepiančiu žalsvos spalvos kairiąją akį. Savo vienišų pa- 
sivaikščiojimų metu šis keistuolis visą laiką mosuodavo rankomis, 
tarytum kalbėdamasis su nematomu pašnekovu, kuris tylomis jo 
klausėsi. 

Šie du tipai — keistasis melomanas ir ne ką mažiau keistas 
išradėjas — buvo puikiai pažįstami publikai, bent jau tuose Italijos 
miestuose, kur atsidarydavo teatro sezonas. Jie abu kėlė visuotinį 
susidomėjimą, ir galų gale Stilos gerbėjas atsidūrė reporterių 
dėmesio centre. Jie įkyrėdavo jam nekukliais klausimais ir 
pagaliau išgavo jo vardą bei tautybę. Vyriškis pasirodė besąs 
rumunas, o kai Francas de Telekas pasiteiravo jo vardo, jam 
atsakė: 

— Baronas Rudolfas fon Hortcas. 

Taip klostėsi reikalai, kai jaunasis grafas pasirodė Neapolyje. 
Tris mėnesius „San Karlo“ teatre spektaklių metu būdavo an- 
šlagas. Stilos šlovė didėjo kiekvieną dieną. Dar niekada ji nebuvo 
tokia puiki scenoje, dar niekada jos talento gerbėjai nekėlė tokių 
audringų ovacijų. 

Per kiekvieną pasirodymą Francas sėdėdavo parteryje, o 
baronas fon Hortcas, pasislėpęs ložės gilumoje, gėrėjosi nuo- 
stabiu dainavimu, klausydamasis balso, be kurio negalėjo 
kvėpuoti, garsų. 

Bet štai Neapolyje pasklido gandai, kuriais publika ilgai 
nenorėjo patikėti. Galų gale jie vis tik suneramino Stilos gerbėjus. 
Buvo imta kalbėti, kad tai jos paskutinysis sezonas ir kad jam 
pasibaigus dainininkė paliks sceną. Talento, grožio viršūnėje, 
šlovės zenite palikti teatrą? Kodėl? 

Kad ir kokia neįtikėtina atrodė ši naujiena, žmonės kalbėjo 
tiesą, ir, be abejo, baronas fon Hortcas tapo netiesiogine tokio 
artistės sprendimo priežastimi. 

Šis paslaptingas ir niūrus žiūrovas, kuris nepraleisdavo nė 
vieno pasirodymo, pasislėpęs už ložės pinučių, kėlė Stilai 

nuolatinę nervinę įtampą, kurios ji negalėjo įveikti. Išeidama į 
sceną, ji kas kartą jausdavo stiprų susijaudinimą, dėl ko pašlijo 
jos sveikata. Palikti Neapolį, bėgti į Romą, Veneciją, bet kurį 
kitą Italijos miestą? Tai nieko nepakeis. Stila suvokė, jog šitaip ji 
neatsikratys barono fon Hortco. Nepaspruks nuo jo, netgi jei 
paliks Italiją, persikels į Vokietiją, Rusiją ar Prancūziją — jis seks 
paskui ją visur ir suras net pasaulio pakraštyje. Vienintelė 
priemonė atsikratyti pernelyg įkyraus gerbėjo — visam laikui 
palikti teatrą. 

Kai Francą pasiekė gandai apie Stilos ketinimą palikti sceną, 
jis nutarė su ja pasimatyti, suprasdamas, kokioje nepavydėtinoje 
padėtyje ji atsidūrė. Būdamas nepriklausomas, laisvas ir labai 
turtingas, Francas nusprendė pasiūlyti jai tapti grafiene de Telek. 

Stila seniai žinojo apie grafo jausmus ir suprato, jog tai kilnus 
žmogus, su kuriuo bet kuri, netgi aukščiausios kilmės moteris 
bus laiminga. Ir kai Francas de Telekas pasiūlė jai ranką ir širdį, 
Stila priėmė jo pasiūlymą su dėkingumu, kurio net nebandė slėpti. 
Ji su džiaugsmu sutiko tapti grafo de Teleko žmona, nė kiek 
nesigailėdama karjeros teatre. 

Taigi gandai pasitvirtino: pasibaigus sezonui „San Karlo" 
teatre, Stila pasitrauks ir daugiau nebepasirodys scenoje. Buvo 
oficialiai paskelbta apie būsimas jų sutuoktuves, nors kai kurie 
abejojo, ar tai realu. 

Ši naujiena sukėlė nuostabą ne tik artistų aplinkoje, bet ir 
Italijos aukštuomenėje. Iš pradžių niekas nenorėjo tikėti šia 
naujiena, bet po to grafą užgriuvo tikra pavydo bei neapykantos 
lavina. Jam pavydėjo, jį apkalbinėjo — kaip jam pavyko pasiekti 
žiūrovų dievaitės, geriausios artistės palankumą? Pasigirsdavo 
netgi tiesioginių grasinimų, tačiau Franco de Teleko tai nė kiek 
negąsdino. 

Buvo ir tokių, kurie užjautė Rudolfą fon Hortcą. Ką turi jausti 
šis žmogus, žinodamas, kad Stila, vienintelė palaikiusi jį šiame 
pasaulyje, priklausys kitam? Buvo kalbama, tarytum jis bandė 
nusižudyti. Šiaip ar taip, niekas daugiau nebematė Orfaniko 
Neapolio gatvėse: mokslininkas nė akimirkai nepaliko barono 
Rudolfo ir dabar kartu su juo sėdėdavo ložėje per kiekvieną 

vaidinimą, nors anksčiau ir nesilankydavo teatre, — kaip ir 
dauguma mokslo Žmonių jis nesidomėjo muzika. 

Bėgo dienos, teatrinės publikos susijaudinimas nemažėjo ir 
pasiekė apogėjų tą vakarą, kai Stila paskutinįjį kartą dainavo 
teatre. Ji atliko Andželikos vaidmenį operoje „Orlandas“, viena- 
me iš geriausių maestro Arkonačio kūrinių, — taip dainininkė 
panoro atsisveikinti su savo gerbėjais. 

Tą vakarą į kiekvieną „San Karlo“ teatro vietą pretendavo 
po dešimtį žiūrovų. Žmonės grūdosi prie durų, tačiau didžioji 
dalis pageidaujančių vis viena liko aikštėje. Buvo laukiama 
išpuolių, nukreiptų prieš grafą de Teleką, tačiau viso to negalėjo 
būti, kol Stila stovėjo scenoje, kol po paskutinio akto nenusileido 
uždanga. 

Baronas fon Hortcas užėmė vietą savo ložėje, Orfanikas 
įsitaisė greta. 

Pasirodė Stila. Dar niekas nematė jos tokios susijaudinusios. 
Bet pamažėle aktorė susivaldė ir ėmė dainuoti. Kaip puikiai ji 
dainavo! Publika neapsakomai susižavėjo, tiesiog pasiekė eks- 
tazę. 

Spektaklio metu grafas stovėjo, pasislėpęs kulisų gilumoje, 
vos sulaikydamas jaudulį, keikdamas ilgas scenas bei pauzes, 
kilusias dėl ovacijų. Jis nekantravo kaip galint greičiau išvesti 
būsimąją grafienę de Telek iš teatro, nudanginti ją kuo toliau 
nuo čia, kad ji priklausytų tik jam, jam vienam. 

Ir štai pagaliau prasidėjo paskutinė, tragiškoji — pagrindinės 
herojės Žūties scena. Dar niekada nuostabi Arkončio muzika 
nebuvo taip sujaudinusi klausytojų, dar niekada taip nedainavo 
Stila. Atrodė, visa jos siela skleidžia šiuos garsus... Kartais pa- 
sirodydavo, jog dainininkės balsas štai štai neišlaikys ir nutrūks 
— juk nuo šios dienos jau niekas jo nebeišgirs. 

Ir štai šią akimirką atsivėrė barono fon Hortco ložės pinučiai 
ir prieš publikos akis pasirodė baisi galva su ilgais Žilais gaurais 
ir degančiomis akimis. Barono veidas stulbino savo blyškumu. 
Iš kulisų gilumos Francas stebėjo šią nepamirštamą sceną. 

Stila artėjo prie finalinės frazės... Gęstančiu balsu ji uždainavo: 

„Tnnamorata, mio cuore tremante, 
Voglio morire!.." 


Dainininkė nutilo, išvydusi košmarišką barono fon Hortco 
veidą... Neapsakomas siaubas sukaustė jos kūną... Pirštais palietė 
lūpas, ir per ranką ėmė tekėti kraujas... Stila susvyravo ir nu- 
griuvo... 

Siaubo apimti Žiūrovai pašoko iš vietų... Barono ložėje pa- 
sigirdo garsus šūksnis... 

Francas puolė į sceną, pakėlė ją ant rankų, ėmė šaukti vardu... 

— Mirusi!.. — sušuko jis. — Ji mirusi!.. 

Taip, Stila mirė... Kažkas neišlaikė ir lūžo joje... Plyšo širdis, 
ir balsas prapuolė su jos paskutiniu atodūsiu... 

Jaunuolį atgabeno į viešbutį siaubingos būklės — gydytojai 
nerimavo dėl jo proto. Jis netgi negalėjo dalyvauti Stilos lai- 
dotuvėse, į kurias susirinko begalė žmonių, — visas Neapolis atėjo 
atsisveikinti su savo numylėtine. 

Santo Kampo Nuovo kapinėse, kur buvo palaidota dainininkė, 
ant balto marmuro tamsavo tik jos vardas: 


STILA 


Vakare po laidotuvių kažkoks ponas pasirodė kapinėse. Nu- 
lenkęs galvą ir kietai sučiaupęs lūpas, ant kurių tarsi ryškėjo 
mirties antspaudas, jis ilgai žvelgė į kapą. Atrodė, lyg klausytųsi ir 
lauktų, kol didžiosios dainininkės balsas pasieks jį iš kito pasaulio... 

Tai buvo baronas Rudolfas ton Hortcas. 

Tą pačią naktį baronas kartu su Orfaniku paliko Neapolį. Nuo 
to laiko niekas apie jį negirdėjo nė žodžio. 

Tačiau kitą rytą jaunasis grafas gavo grasinantį, bet lakonišką 
laišką: 


„Tai jūs nužudėte ją!.. Vargas jums, grafe de Telekai! 

"Tokia buvo ši liūdna istorija. 

Ištisą mėnesį Francas de Telekas stovėjo ant mirties slenksčio 
ir nieko neatpažindavo, netgi ištikimojo Rocko. Karščiuodamas 
ir apsvaigęs jis visą laiką kartojo Stilos vardą, ir visiems, kas jį 
matė, atrodė, jog gyvybė tuojau paliks nelaimingąjį. 

Tačiau grafas išgyveno! Daktarų meistriškumas, uolus Rocko 
rūpinimasis bei jaunystė jį išgelbėjo. Franco protas nenukentėjo. 
Bet vos tik prisiminęs tragišką spektaklio finalą, jis imdavo gailiai 
aimanuoti: „Stila, mano Stila!" 

Kai tik grafas atsistojo ant kojų, Rocko įkalbėjo jį išvažiuoti 
iš prakeiktojo miesto ir grįžti į pilį. Prieš išvykdamas grafas pa- 
noro pasimelsti prie mylimosios kapo ir atsisveikinti su ja visam 
laikui. 

Rocko nuėjo su juo. Francas puolė ant Žemės ir nagais ėmė 
draskyti žemę, tarytum norėdamas atkasti kapą, kad būtų pa- 
laidotas kartu su savo numylėtąja... Rocko vos pavyko atitraukti 
jaunuolį nuo kapo, prarijusio jo laimę. 

Po keleto dienų Francas de Telekas sugrįžo į Krajovą, į gūdų 
Valakijos pakraštį, ir apsigyveno giminės pilyje. Ten, vienatvėje, 
praleido penkerius metus. Bet nei laikas, nei atstumas neatnešė 
jaunuoliui palengvėjimo, jis nieko nepamiršo — prisiminimai apie 
Stilą, gyvi ir ryškūs, ir toliau gyvavo jo širdyje. Tai buvo negyjanti 
žaizda, kurią užgydyti tegalėjo mirtis. 

"Tačiau tuo metu, kai mes pradėjome savo pasakojimą, grafas 
paliko giminės lizdą. Kokių tik gudrybių nesigriebė Rocko, kad 
tik įkalbėtų savo poną nutraukti naikinantį atsiskyrėlišką gy- 
venimo būdą. Jei jau ponas negali užmiršti, tai tegul nors pra- 
siblaško. 

Juodu sudarė kelionės planą, nutarę aplankyti Transilvanijos 
provincijas; Rocko giliai širdyje svajojo įkalbėti grafą pratęsti 
klajones po Europą, nutrauktas nelaimės, įvykusios Neapolyje. 

Francas de Telekas sutiko tik trumpam pakeliauti pėsčiomis. 
Juodu išvaikščiojo Valakijos lygumas iki pagrindinio Karpatų 
kalnagūbrio, įveikė Vulkano kalną ir įkopė į Retjezadą; po to 
perėjo Marošo slėnį ir nusileido į Verstą, kur nutarė pailsėti 
vietiniame viešbutyje. 

Jūs jau žinote, kokioje būklėje Francas de Telekas aptiko 
Versto gyventojus, kurie papasakojo jam nepaprastus įvykius, 
nutikusius pilyje. 

Grafo susijaudinimas, kai jis išgirdo barono vardą, ne- 
prasprūdo nepastebėtas pro susirinkusiųjų akis. Rocko buvo 
pasirengęs pasiųsti velniop teisėją Koltcą, kuris ištarė nekenčiamą 
barono vardą ir dar pripaistė krūvą visokiausių nesąmonių. Ir 
reikėjo gi jiems ateiti būtent į šį kaimelį! 

Grafas vis dar tylėjo, bet nerimastingas jo Žvilgsnis rodė 
ypatingą susijaudinimą. 

Teisėjas Koltcas ir jo bičiuliai sumojo, kad grafą de Teleką 
bei baroną fon Hortcą sieja kažkokia paslaptis. Tačiau Versto 
gyventojai, kad ir kokie jie būtų smalsūs, susilaikė nuo ka- 
mantinėjimo. Ir visai be reikalo! 

Po kiek laiko lankytojai paliko „Karaliaus Matiašo“ salę, 
suintriguoti įvykių eigos, nežadėjusios kaimui nieko gero. 

Ar grafas įvykdys savo ankstesnį ketinimą dabar, kai sužinojo 
pilies savininko vardą? Kas, jeigu atvykęs į Karlsburgą, jis iš karto 
nuskubės apie viską pranešti valdžiai ir pareikalaus ją įsikišti? 
Štai dėl ko suko galvas teisėjas, magistras, daktaras Patakas ir 
visi likusieji. Jeigu to nepadarys grafas, teisėjas Koltcas pats 
ruošėsi įsikišti į šį reikalą. Jis praneš policijai, į pilį atsiųs žandarus, 
0jie tai jau tikrai prisikas iki tiesos ir sužinos, kas ten apsigyveno: 
dvasios ar plėšikai. Juk negali kaimas visą laiką gyventi tokioje 
įtampoje! Tačiau dauguma kaimiečių smerkė panašius veiksmus. 
Kovoti su dvasiomis!.. Juk žandarų kardai subyrės lyg stikliniai, 
0 šautuvai, be abejo, neiššaus! 

Likęs vienas smuklėje, Francas de Ielekas pasinėrė į liūdnas 
mintis, kurias sukėlė barono ton Hortco vardas. Ištisą valandą 
jis išsėdėjo krėsle, po to atsistojo, išėjo iš smuklės ir, prisiartinęs 
prie terasos krašto, ėmė žiūrėti į tolį. 

Virš Plezos, Orgalo plynaukštės viduryje, dunksojo Karpatų 
pilis. Tai štai kur gyveno tas keistasis žmogus, nuolatinis „San 
Karlo" teatro lankytojas, kėlęs nenusakomą siaubą nelaimingajai 
Stilai! Pilis atrodė negyvenama — baronas fon Hortcas, kaip 
kalbama, nė karto nepasirodė tenai nuo to laiko, kai dingo iš 

Neapolio. Niekas nieko nežinojo apie jo likimą — galbūt po 
puikiosios dainininkės mirties jis suvcdė savo sąskaitas su gy- 
venimu. 

Francas svarstė visas šias versijas, nežinodamas, kurią pasi- 
rinkti. Nutikimas su girininku jį suneramino, jaunuolis panoro 
atskleisti pilies paslaptį bent jau tam, kad nuramintų Versto 
gyventojus. 

De Telekas neabejojo, jog už tvirtovės sienų slepiasi plėšikai, 
bet vis dėlto nutarė laikytis pažado, kurį davė kaimiečiams: pa- 
siųsti į pilį policininkus iš Karlsburgo ir demaskuoti vadi- 
namuosius vaiduoklius. 

Bet prieš imdamasis kokių nors veiksmų, grafas panoro 
pasikalbėti su girininku, kad sužinotų iš jo visas reido į pilį smulk- 
menas. Štai kodėl trečią valandą po pietų jis patraukė į teisėjo 
namus. 

Teisėjas Koltcas iš visų jėgų stengėsi rodyti, jog yra be galo 
patenkintas šiuo vizitu. O kaipgi kitaip — juk toks kilmingas 
svečias peržengė jo namų slenkstį! Juk grafas de Telekas — senos 
ir kilmingos Rumunijos bajorų giminės palikuonis. Versto gy- 
ventojai, pareiškė jis, sieja su grafu dideles viltis, tik jis vienas 
gali sugrąžinti jiems ramybę bei gerovę. Turistai vėl ims lankytis 
šiose vietose (ir, žinoma, mokėti muitą), daugiau nebebijodami 
piktųjų dvasių, apsigyvenusių Karpatų pilyje... ir taip toliau, ir 
panašiai. 

Francas de Ielekas padėkojo teisėjui Koltcui už malonius 
atsiliepimus ir pasiteiravo, ar negalėtų pasimatyti su Niku. 

— Nematau kliūčių, grafe, — atsakė garbusis teisėjas. — 
Vaikinui jau geriau, ir aš tikiuosi, kad jis pagal išgales neatsisakys 
jums padėti. — Jis atsisuko į Miriotą, kuri kaip tik įėjo į kambarį: 
— Ar ne tiesa, Miriota? 

— To nori pats Viešpats, tėve! — susijaudinusi ištarė mergina. 

Francą sužavėjo gracingas reveransas, kuriuo jį apdovanojo 
jaunoji gražuolė. Suprasdamas, jog ji vis dar būgštauja dėl 
jaunikio sveikatos, pasidomėjo: 

— Kiek man teko girdėti, Nikas Dekas ne itin sunkiai su- 
Žeistas? 

— Ačiū Dievui, pone grafe. 

— Ar čia yra geras gydytojas? 

Teisėjas kažką neaiškiai numykė, nes ne pernelyg pasitikėjo 
buvusio karantino sanitaro žiniomis. 

— Čia yra daktaras Patakas, — už jį atsakė Miriota. 

— "Tas, kuris kartu su Niku ėjo į pilį? 

— Taip, pone grafe. 

— Madmuazele Miriota, — su rafinuotu mandagumu kreipėsi 
į ją Francas, — aš norėčiau pasimatyti su jūsų jaunikiu — jo paties 
interesų labui. Reikia, jog jis smulkiai papasakotų apie ištikusias 
nesėkmes. 

— Nikas noriai jums viską papasakos, gerbiamasis, bet bijau, 
kad tik jis nenuvargtų... 

— Aš ilgai jo netrukdysiu, madmuazele, ir pasistengsiu ne- 
nuvarginti ir nejaudinti ligonio. 

— Aš tuo įsitikinusi, pone grafe. 

— Kada gi jūsų vestuvės? 

— Po pusės mėnesio, — įsiterpė į pokalbį teisėjas. 

— Aš norėčiau dalyvauti sutuoktuvių ceremonijoje, jeigu, 
žinoma, ponas Koltcas mane pakvies... 

— Laikysiu tai didele garbe, grafe!.. 

— Vadinasi, po penkiolikos dienų? Nutarta! Esu tikras, jog 
Nikas Dekas iš karto pasveiks, kai tik galės vaikštinėti gatvėje su 
tokia Žavia nuotaka. 

— Iepadeda mums Dievas! — plyksteldama raudoniu, atitarė 
mergina. 

Grafas atkreipė dėmesį, jog ji kažko labai sunerimusi: 

— "Ielydi jį Viešpaties malonė, — atsakė į jo klausimą Miriota. 
— Prieš piktųjų dvasių valią bandydamas patekti į pilį, Nikas jas 
įžeidė, ir, man rodos, dabar jos kerštauja... 

— Nieko nebijokite, madmuazele Miriota, mes padarysime 
tvarką pilyje, pažadu jums. 

— Ir Nikui nieko neatsitiks? 

— Nieko. Atvyks žandarai, ir po keleto dienų bus galima kuo 
ramiausiai vaikštinėti po pilies kiemą, lyg tai būtų kaimo aikštė. 

Grafas nebenorėjo tęsti pokalbio su žmonėmis, tikinčiais vi- 

sokiais prietarais, ir paprašė Miriotą palydėti ją į girininko 
kambarį. 

Mergina pasiskubino įvykdyti jo pageidavimą. Ji nuvedė 
jaunuolį pas Niką ir pasišalino, palikdama juos vienudu. 

Ligoniui jau papasakojo apie Jono smuklėje apsigyvenusius 
keleivius. Girininkas sėdėjo giliame krėsle, bet pasirodžius svečiui 
atsistojo, tarsi demonstruodamas, jog beveik visiškai atsigavo nuo 
nesuprantamo paralyžiaus. 

— Pone Dekai, — prabilo Francas draugiškai paspaudęs ranką, 
— visų pirma noriu paklausti, ar tikite tuo, kad Karpatų pilyje 
apsigyveno šmėklos? 

— Aš buvau priverstas tuo patikėti, pone grafe, — atsakė tasai. 

— Jūs manote, jog tai jos neleido jums patekti į pilies vidų? 

— Neabejoju. 

— Kodėl? 

— Kadangi kitaip negaliu paaiškinti to, kas su manimi atsitiko. 

— Gal galėtumėte nuodugniai ir nieko neslėpdamas pa- 
pasakoti? 

— Žinoma, pone grafe. 

Ir girininkas ėmė kloti savo istoriją. Jis patvirtino visus faktus, 
kuriuos grafas jau žinojo. 

"Tos baisios nakties įvykius galėjai paaiškinti visai paprastai: 
žmonių, — plėšikų ar dar kieno nors, esančių pilyje — rankose 
buvo mechanizmai, galintys sukurti garso bei šviesos efektus. O 
kai dėl daktaro Patako, atseit prikalto prie Žemės, greičiausiai 
jam pasivaideno iš baimės. Iš tikrųjų ponui Patakui paprasčiausiai 
pakirto kojas. 

— Na ką jūs, pone grafe, negali būti, kad tam bailiui būtų 
pakirtę kojas kaip tik tada, kai jis norėjo sprukti! Taip negalėjo 
atsitikti, jūs pats tai suprasite, kai tik Žvilgtelėsite į jį... 

— Ojei jis viso labo pakliuvo į kieno nors spąstus, paslėptus 
žolėje? 

— Visi spąstai paprastai užsitrenkia, ir nuo jų odoje lieka 
žaizdos, o ant daktaro kojų jokių žymių nėra. 

— Jūs teisus. Bet jis galėjo susipainioti kokioje nors kilpoje 
griovio dugne... 

— O kaipgi jis tada iš jos išsivadavo? 

Francas nežinojo, ką atsakyti. 

— Nežinau, pone grafe, — tęsė girininkas, — aš juk net 
nesupratau, kas įvyko su manimi. Taigi nekalbėkime, kas nutiko 
daktarui Patakui. 

— Teisingai, geriau pakalbėkime apie jūsų negandas. 

— Aš aiškiai prisimenu, kad mane stipriai krestelėjo, o kas — 
neaišku. 

— Ir neliko jokių pėdsakų? 

— Jokių, pone grafe, nors smūgis buvo neapsakomai stiprus... 

— Jūs pajutote smūgį, kai prisilietėte prie kablio? 

— "Taip, pone grafe. Vos tik prie jo prisiliečiau, mane iš karto 
trinktelėjo. Laimei, antrąja ranka aš vis dar laikiausi už grandinės, 
kuria nuslydau į griovio dugną ir tą pat akimirką praradau są- 
monę. 

Francas nepatikliai palingavo galva. 

— Patikėkite, pone grafe, — tęsė girininkas, — viskas, ką jums 
papasakojau, — gryna tiesa. Tai man neprisapnavo, O ir tos 
aštuonios dienos, kurias prasivarčiau lovoje, negalėdamas 
pajudinti nei rankos, nei kojos, šį bei tą sako. 

— Man ir į galvą nešovė tuo abejoti, aš tikiu, jog jūs patyrėte 
rimtą sukrėtimą... 

— Velnišką! 

— Štai čia mūsų nuomonės išsiskiria, Nikai Dekai, — pa- 
prieštaravo grafas. — Jūs manote, kad jus užpuolė piktosios 
dvasios, o aš įsitikinęs, jog apie dvasių, piktųjų ar gerųjų, įsikišimą 
negali būti ir kalbos. 

— Kas gi tada man nutiko, pone grafe? Kaip jūs tai paaiškinsite 
sveiko proto požiūriu? 

— Kol kas negaliu nieko pasakyti, bet būkite tikras, galų gale 
viskas bus labai paprastai paaiškinta. 

— Duok Dieve! 

— Sakykite, pilis visada priklausė fon Hortcų šeimai? 

— Taip, pone grafe. Ji priklauso jiems ir dabar, nors paskutinis 
šios giminės atstovas baronas Rudolfas jau seniai nesilankė šiose 
vietose, ir niekas supratimo neturi, kur jis ir kas jam nutiko. 


151 


— Ar seniai jis dingo? 

— Prieš dvidešimt metų. 

— Jūs sakote, dvidešimt? 

— Taip, pone grafe. Praėjus keletui mėnesių po to, kai baronas 
Rudolfas paliko pilį, numirė paskutinis jo tarnas, ir nuo to laiko 
ten niekas negyvena. 

— Per visą tą laiką niekas nesilankė pilyje? 

— Niekas. 

— O ką kalba vietiniai gyventojai? 

— Visi galvoja, kad baronas Rudolfas numirė svetimoje šalyje 
beveik iš karto po to, kai išvyko iš čia. 

— Tai netiesa, Nikolai. Prieš penkerius metus baronas dar 
buvo gyvas. 

— Iš tiesų, pone grafe? 

— Taip, jis gyveno Italijoje... Neapolyje. 

— Jūs pats jį matėte?.. 

— Mačiau. 

— Opoto? 

— Daugiau apie jį nieko negirdėjau. 

Girininkas susimąstė. Netikėta mintis gimė jo galvoje, tačiau 
nedrįso jos išsakyti. Pagaliau suraukęs antakius Nikas paklausė: 

— O ar negali taip būti, pone grafe, jog baronas Rudolfas fon 
Hortcas sugrįžo į pilį ir nutarė ten atsiskirti nuo viso pasaulio? 

— Sunku pasakyti... Vargu. 

— Gal jis turi priežasčių slėptis nuo žmonių ir nieko neįsileisti 
į pilį? 

— Kas žino... — susimąstęs ištarė Francas de Telekas. 

Ir vis dėlto Deko mintis įstrigo jo galvoje. Taip visai galėjo 
atsitikti; tas Žmogus, kurio gyvenimas visada atrodė paslaptingas, 
grįžo namo ir, žinodamas, kokie gajūs šiuose kraštuose prietarai, 
nutarė pasislėpti pilyje, nebijodamas, kad kas nors išdrįs lįsti jam 
į akis. 

"Tačiau Francas nesidalijo savo apmąstymais su Versto gy- 
ventojais, kitaip jam būtų tekę papasakoti savo istoriją, O tai ne- 
įėjo į jo planus. Beje, jis vis viena nebūtų įtikinęs vietinių gy- 
ventojų, — tuo grafas eilinį kartą įsitikino, kai Nikas Dekas ištarė: 

— Jeigu pilyje baronas Rudolfas, vadinasi, jis ir yra pikčius! 
Tik pats šėtonas galėjo taip su manimi pasielgti! 

Daugiau nebenorėdamas grįžti prie šios pavojingos temos, 
Francas suskubo pakeisti pokalbį. Kiek sugebėdamas jis nu- 
ramino girininką, įtikinęs vaikiną, jog neprotingas bandymas 
patekti į pilį neturės įtakos tolesniam jo gyvenimui. Tik štai 
nereikia ten daugiau vaikščioti: tai ne girininko, o valdžios bei 
policijos reikalas, tegul jie ir rūpinasi Karpatų pilies paslaptimis. 

Atsisveikindamas grafas palinkėjo Nikui sveikatos ir pasiūlė 
nenukelti sutuoktuvių, į kurias jis, Francas de Telekas, būtinai 
apsilankysiąs. 

Francas susimąstęs grįžo į Jono smuklę ir iki vakaro neišėjo 
iš savo kambario. 

Šeštą valandą smuklininkas didžiojoje salėje patiekė jam 
pietus. Niekas iš kaimo gyventojų, net pats teisėjas Koltcas, 
nepasirodė smuklėje, nenorėdami trukdyti grafui. 

Aštuntą valandą Rocko paklausė: 

— Aš šiandien jums nebebūsiu reikalingas, šeimininke? 

— Ne. 

— Tada eisiu, išrūkysiu pypkę terasoje. 

— Eik, Rocko. 

Atsilošęs krėsle, Francas atsidavė atsiminimams. Mintimis jis 
vėl persikėlė į Neapolį, į „San Karlo" teatrą, į tą paskutinįjį 
spektaklį... Prieš jo akis iškilo baronas fon Hortcas, netikėtai at- 
sistojęs ložėje ir nukreipęs savo liepsningą, kerintį žvilgsnį į 
dainininkę. 

Francas prisiminė ir barono pasirašytą laišką, kur pastarasis 
jį kaltino tuo, jog tai jis, Francas de Telekas, nužudė Stilą... 

Šios mintys jį nuvargino ir užmigdė. Tačiau netgi grimzdamas 
į nebūtį, jis neprarado realybės jausmo, girdėjo kiekvieną šnaresį, 
kiekvieną grindų lentos girgžtelėjimą. Ir čia įvyko kažkas ne- 
įtikėtina. 

Francas salėje buvo vienas, absoliučiai vienas, kai išgirdo 
švelnų, už širdies griebiantį balsą. 

Netgi nesuprasdamas, sapnas tai ar tikrovė, Francas išsitiesė 
ir įsiklausė... 

Jam pasirodė, tarsi kažkieno lūpos priartėjo prie jo ausies ir 
tylutėliai užtraukė muzikinę frazę: 


„Nel giardino de mille fieni, 
Andiamo, mio cuore..." 

(Į sodą, kur tūkstančiai gėlių, 

Eime, švelnusis mano drauge |ital./) 


Francas atpažino kupiną švelnumo romansą, kurį Stila dai- 
navo paskutiniojo spektaklio išvakarėse... Apsvaigęs, jau nebe- 
suprasdamas, kas čia dedasi, jaunuolis atsidavė puikaus balso ir 
melodijos kerams... Kad tik išgirstų jį dar kartelį... 

Daina pasibaigė. Balsas tarsi užgeso ir ištirpo tyloje... 

Francas atsipeikėjo. Sulaikęs kvėpavimą, jis stengėsi sugauti 
nors tolimą balso, pakerėjusio sielą, aidą. 

Nė garso... 

„Tai jos balsas, — ištarė jis pats sau. — Nėra jokių abejonių — 
tai moters, kurią aš taip mylėjau, balsas! — Bet čia pat grafas 
ėmė įtikinėti save: — Ne, aš tiesiog miegojau, tai viso labo 
sapnas!" 

Dešimtasis skyrius 


Kitą dieną grafas, dar neatsigavęs nuo naktinių regėjimų, 
pakirdo kartu su aušra. Jis nutarė nukeliauti iš Versto į Kološvarą 
— panoro apsilankyti pramoniniuose Petrošanio bei Livadzelio 
centruose. Po to keletą dienų užtruks Karlsburge, iš kur ge- 
ležinkeliu pervažiuos per Centrinę Vengriją. Tuo ir baigs savo 
kelionę. 

Išėjęs iš viešbučio, Francas patraukė prie terasos krašto ir 
per žiūroną ėmė apžiūrinėti ryto danguje aiškiai išsiskiriantį pilies 
siluetą. 

Kaip daryti su pažadu, duotu Versto gyventojams? Ar reikia 
pranešti policijai apie tai, kas įvyko Karpatų pilyje? 

Kai grafas sakė, jog visiems laikams nutrauks kaimiečių baimę, 
jis buvo įsitikinęs, jog pilyje slepiasi plėšikai ar kokie kiti įtartini 
žmonės, kurie apsigyveno ten ir stengiasi padaryti viską, kad jiems 
niekas nesutrukdytų. 

Tačiau dabar jis suabejojo savo išvadomis. 

Iš tiesų štai jau penkeri metai, kai niekas nebegirdėjo apie 
fon Hortcą. Praėjus kiek laiko po barono dingimo iš Neapolio, 
pasklido gandai apie jo mirtį. Ar tai buvo tiesa? Vargu. Tikriausiai 
baronas fon Hortcas gyvas, o jeigu gyvas, tai kodėl gi jam 
nesugyrįžus į protėvių pilį? Galbūt Orfanikas, vienintelis baronui 
artimas Žmogus, lydi jį, ir negalima atmesti prielaidos, kad tas 
keistokas fizikas yra spektaklio, pasėjusio siaubą visoje apylinkėje, 
autorius. 

Šioje prielaidoje nebuvo nieko neįtikėtino: juk jeigu Rudolfas 
fon Hortcas bei Orfanikas panoro pasislėpti nuo žmonių pilyje, 
jie, be abejo, pasistengė ją padaryti neprieinamą, kad galėtų 

gyventi visai vieni. Tai, Žinoma, visiškai atitiko jų prigimtį ir 
įpročius. Bet kaip tokiu atveju turi elgtis jis, Francas de Ielekas? 
Ar jis turi teisę kištis į asmeninį barono fon Hortco gyvenimą? 
Grafas apie tai galvojo, kol terasoje pasirodė Rocko. Francas 
pasidalijo su juo savo mintimis. 

— Visai gali būti, — nusprendė tasai, — jog pilyje iš tikrųjų 
apsigyveno baronas fon Hortcas, kuris vėl ėmė regzti savo 
velniškas pinkles. O jei jau taip, tai jums, šeimininke, geriau 
nesikišti. Tegul Versto gyventojai ir toliau garbina baimę, tai jų 
reikalas. 

— Tu teisus, Rocko, — sutiko grafas. — Papusryčiaukime ir 
keliausime. 

— Viskas jau paruošta, šeimininke. 

— Bet prieš leisdamasis į Silio slėnį, pabandyk užkopti į Plezą. 

— O kuriam galui? 

— Aš noriu prieiti arčiau prie pilies. 

— Kurių galų? 

— Tiesiog šiaip sau. Kopimas užtruks vos pusdienį. 

Rocko anaiptol nesužavėjo ši idėja. Kam prarasti šitiek laiko? 
Be to, jis nenorėjo, kad grafas vėl sugrįžtų prie sunkių prisimi- 
nimų. Tačiau žinodamas, jog šeimininko taip paprastai neper- 
kalbėsi. Rocko pakluso. 

O Francą tarsi kokia nežinoma jėga viliojo į prakeiktąją vietą. 
Matyt, čia savo vaidmenį suvaidino ir praeitos nakties išgyve- 
nimai, kai jis išgirdo Stilos, atlikusios liūdnąją Stefanos ariją, 
balsą. 

Ar visa tai buvo sapnas?.. De Telekas prisiminė, jog toje 
pačioje salėje kartą jau skambėjo paslaptingas balsas — bent jau 
taip tvirtino smuklės lankytojai, — o Nikas Dekas nepaklausė 
perspėjimo. Grafas nejuokais susijaudino ir nusprendė įkopti iki 
pilies, bet nebandyti patekti į vidų. 

Jis nenorėjo pasakoti savo planų vietiniams gyventojams, kurie 
tikrai imtų atkalbinėti, ir griežtai įsakė Rocko tylėti. Tegul 
kaimiečiai galvoja, kad jie išėjo į Karlsburgą. Žvelgdami nuo 
terasos į apačią, grafas ir Rocko pastebėjo dar vieną kelią, vedantį 
link Retjezado papėdės, o po to — link perėjos į Vulkano kalną. 

Vadinasi, juo galima pakilti ant Plezos šlaitų, neinant per kaimą 
ir nepakliūnantį akis teisėjui Koltcui ir visai likusiajai kompanijai. 

Apie pusiaudienį, apmokėjęs aiškiai padidintas sąskaitas, 
pateiktas mitriojo Jono, Francas, lydimas tarno, išsirengė į 
kelionę. 

Teisėjas Koltcas, gražuolė Miriota, magistras Ermodas, 
daktaras Patakas, piemuo Frikas ir kiti atėjo atsisveikinti su grafu. 

Sunkiai, tačiau iš savo kambario išėjo ir girininkas — matyt, 
jo sveikata pagerėjo, ir ekssanitaras nepasikuklino priskirti šio 
nuopelno sau. 

— Linkiu jums laimės, Nikai Dekai, jums ir jūsų nuotakai. 

— Dėkojame iš visos širdies, — kukliai nusišypsojo mergina. 

— Laimingos jums kelionės! — palinkėjo išvykstantiems 
girininkas. 

— Su Dievu! 

— Pone grafe, nepamirškite, ką prižadėjote atlikti Karsburge, 
— priminė Koltcas. 

— Nepamiršiu, teisėjau, — atsakė Francas.- Bet jeigu, 
sakykime, aš užtruksiu kelionėje, jūs ir pats žinote, kaip nu- 
sikratyti pavojingos kaimynystės ir padaryti pilį nepavojingą. 

— Lengva pasakyti... — sumurmėjo magistras. 

— Nėranieko paprasčiau! Nepraeis ir dvi paros, kaip žandarai 
susidoros su tais, kurie ten slepiasi. 

— Jeigu tai ne piktosios dvasios, — baugščiai susigūžė Frikas. 

— Net jei tai jos! — paprieštaravo Francas. 

— Jeigu jūs tada būtumėte buvęs su mumis pilyje, grafe, — 
įsiterpė daktaras Patakas, — jūs ne taip kalbėtumėte. 

— Net jeigu ir būčiau kaip jūs tokiu nepaaiškinamu būdu 
suparalyžiuotas prie pilies sienų... 

— Taip, aš buvau suparalyžiuotas, tiksliau, mano kojos priaugo 
prie žemės, tiksliau, padai... Tikiuosi, jūs nemanote, jog aš buvau 
praradęs sąmonę ar užmigau eidamas? 

— Nieko panašaus aš negalvoju, daktare, ir todėl kol kas 
nesirengiu aiškinti to, kas atrodo nepaaiškinama. Bet užtikrinu 
jus, kai pilyje pasirodys žandarai, jų batai neišleis šaknų griovyje. 

Šitaip atsikirtęs daktarui, grafas atsisveikino su smuklininku, 

kuris baisiai didžiavosi tuo, kad po savo stogu galėjo priglausti 
kilmingąjį Francą de Teleką. Po to jaunuolis atsisveikino su teisėju 
Koltcu, Niku Deku, jo sužadėtine bei kitais kaimo gyventojais, 
susirinkusiais aikštėje, davė ženklą Rocko, ir abu greitai nu- 
žingsniavo pasirinktojo kelio link. 

Po valandos Francas bei jo palydovas atsidūrė ant dešiniojo 
upės kranto, iš kur ir pradėjo kopti į Retjezadą. 

Rocko nesipriešino šeimininko sprendimui, tai vis viena 
nebūtų nieko pakeitę. Kareivis buvo įpratęs klausyti įsakymų ir 
tikėjo, jog esant būtinybei sugebės padėti grafui. 

Juodu žygiavo dvi valandas ir sustojo pailsėti. 

Toje vietoje Valakijos Silis suko į dešinę ir priartėjo visai prie 
pat kelio. Kairėje, maždaug už pusės mylios ar kiek toliau, virš 
Plezos miškų kilo Orgalo plynaukštė. Keleiviams reikėjo nutolti 
nuo Silio, kadangi Francas norėjo pasiekti pilį kalnagūbrio ketera. 

"Takas vingiavo, tai aiškiai ilgino kelią, ir vis tik Francas bei 
Rocko dar nesutemus pasiekė plynaukštę, tikėdamiesi iki 
užslenkant nakčiai apžiūrėti pilį iš išorės, o vakare nepastebimai 
nusileisti į kelią, vedantį į Verstą. Naktį Francas rengėsi praleisti 
Livadzelyje, nedideliame name prie dviejų upių santakos, oO iš 
ryto patraukti į Karlsburgą. 

Pasinėręs į savo mintis, Francas per visą tą laiką neištarė nė 
žodžio. Gal dabar už šių sienų tūno baronas fon Hortcas? 

Rocko vos susilaikė, nepasakęs: „Nėra jokios prasmės eiti 
toliau, šeimininke, dinkime greičiau iš šios prakeiktos vietos!" 

Pagaliau juodu ėmė leistis nuo kalnagūbrio keteros, brau- 
damiesi per tankmę, kurioje nesimatė net mažiausio takelio. 
Kojos vis pakliūdavo į išnašas: lietingų mėnesių metu Silis dažnai 
patvindavo, o išsiliejęs vanduo paversdavo slėnį klampyne. Kelias 
pasidarė nelygus, teko eiti lėčiau. Maždaug po valandos ke- 
liautojai priartėjo prie perėjos per Vulkano kalną ir be didelio 
vargo ją įveikė. 

Dešinysis Plezos šlaitas pasirodė ne toks jau neįveikiamas, 
kaip priešingasis, apaugęs tankiu mišku, per kurį Nikas Dekas 
sugebėjo prasibrauti tik su kirviu. Beje, čia atsirado kitokio 
pobūdžio kliūtys — morenų nuogriūvos, kuriomis teko žengti 

labai atsargiai: kojos vis įsmukdavo į duobes, kliūdavo už akmenų, 
garmančių žemyn arba už uolų nuolaužų, styrančių tarsi ledinės 
Alpių ataugos. Milžiniškų akmenų krūvos, nuverstos nuo kalno 
viršūnės, aiškiai įkūnijo pirmykštį chaosą. 

Prasibrauti per tankius krūmynus irgi pasirodė nelengva. Iai 
atėmė daug laiko. Prieiti prie pilies buvo taip sunku, jog kitokios 
apsaugos faktiškai ir nereikėjo. Rocko giliai širdyje tikėjosi, kad 
kelias galų gale pasidarys visai neįveikiamas, ir tai neleis jiems 
eiti toliau. 

Bet štai akmenys bei duobės liko už nugaros ir keleiviai 
prisiartino prie aukšto Orgalo plynaukštės krašto. Iš čia pilis 
matėsi kaip ant delno: ji stūksojo niūrios tuščios dykumos, siaubo 
dykumos, viduryje... 

Reikia pastebėti, jog Francas ir Rocko priėjo prie pilies iš 
šiaurinio pylimo pusės, kai tuo tarpu Nikas Dekas bei daktaras 
Patakas pasirodė prie jo, matyt, nuo rytinės kurtinos pusės. Jeigu 
pasuktumėme į kairę nuo Plezos, Njado upė bei kelias link 
viršūnės atsidurtų dešinėje. Šios dvi kryptys sudarė buką kampą, 
kurio viršūnė centrinis bokštas. 

Iš šiaurinės pusės nebuvo nei vartų, nei pakeliamojo tilto, o 
pylimas stačiai kilo į viršų. Iš čia negalėjai patekti į pilį, ko grafas, 
beje, ir nesirengė daryti. 

Pusę aštuntos Francas de Telekas bei Rocko sustojo prie 
Orgalo plynaukštės krašto. Prieš juos kūpsojo milžiniškas ne- 
tvarkingai suverstų akmenų kalnas, skendintis Plezos uolų 
metamuose šešėliuose. Virš dantyto fortifikacinės aikštelės 
parapeto vėjuje lingavo bukas, kurio šakas išklaipė gūsingi 
pietvakarių vėjai. 

Iš visko sprendžiant, piemuo Frikas neklydo: jei tikėsime 
legenda, senajai baronų fon Hortcų piliai liko stovėti treji metai. 

Francas tylėdamas žvelgė į statinių ansamblį, virš kurio į dangų 
stiebėsi centrinis bokštas. Ten, viduje, matyt, skliautuotos menės, 
ilgų siaurų koridorių labirintai ir požeminiai praėjimai, be kurių 
neišsiverčia nė viena senovinė tvirtovė. Ši pilis kaip jokia kita 
tiko paskutiniajam fon Hortcų giminės palikuoniui, jei jis norėtų 
pasprukti nuo viso pasaulio ir palaidoti čia save bei savo paslaptis. 

Kuo daugiau apie tai mąstė grafas, tuo labiau jo galvoje tvirtėjo 
mintis, jog Rudolfas fon Hortcas slepiasi kaip tik čia. 

Tačiau nebuvo jokių ženklų, rodančių, kad pilyje kas nors 
gyvena. Dūmai iš kamino nerūko, langai buvo sandariai užverti. 
Aplinkui nesigirdėjo netgi paukščių — senovinė tvirtovė skendėjo 
aklinoje tamsoje. 

Francas tiriamu žvilgsniu apžiūrėjo pilies sienas. Kažkada čia 
rinkosi riteriai, buvo keliamos puotos, o kartais ir susikryžiuodavo 
kalavijai. Grafas stovėjo netardamas nė žodžio, jo protas pasinėrė 
į sunkius prisiminimus, o širdis plyšo iš skausmo. 

Leidęs grafui mąstyti, Rocko visą laiką buvo įtempęs dėmesį 
ir taip pat tylėjo. O kai paskutiniai saulės spinduliai apleido Plezos 
miškų masyvą ir dviejų Silių slėnyje ėmė tirštėti šešėliai, senasis 
kareivis ryžosi: 

— Šeimininke, — pašaukė jis grafą, — artėja naktis. Netrukus 
aštuonios... 

Atrodė, Francas jo negirdėjo. 

— Laikas leistis, — priminė Rocko, — žinoma, jeigu mes 
rengiamės nakvoti Livadzelyje. Kitu atveju visus viešbučius už- 
darys iki mums atvykstant. 

— "Tuojau... tuojau eisime, — pagaliau atsiliepė grafas. 

— Mums dar ne mažiau valandos leistis iki kelio. Netrukus 
visai sutems. 

— Dar nors vieną valandėlę... — ištarė grafas, o pats vis delsė. 

— Atleiskite man už atkaklumą, bet tamsoje sunku keliauti 
tarp uolų. Mes ir dieną vos praėjome tais akmenimis... 

— Taip, Rocko, eime. Eik pirmas, o aš seksiu iš paskos... 

Atrodė, jog pilis traukė prie savęs Francą, jog jį kamavo 
kažkokios neaiškios nuojautos, keliančios širdies skausmą... O 
gal jo, kaip ir daktaro Patako, kojos priaugo prie žemės? Ne, 
niekas netrukdė de Telekui eiti plynaukšte palei įtvirtinimus, bet 
jis pats to nenorėjo. 


Nenorėjo... 
— Ar einate, šeimininke? — neišlaikė Rocko. 
— Taip... — atsakė Francas, vis dar nejudėdamas iš vietos. 


Orgalo plynaukštė jau pasinėrė į sutemas. Platus kalnų šešėlis, 

kildamas į pietus, užšliaužė ant pilies, padarydamas jos siluetą 
neaiškų bei sunkiai atpažįstamą. Greitai ir visai nieko nesimatys, 
jeigu, žinoma, siauruose bokšto languose neužsižiebs šviesos. 

— Eime, šeimininke! — dar sykį paragino jį Rocko. 

Pagaliau Francas žengė keletą žingsnių, bet aikštelėje, kur 
augo legendinis bukas, pasirodė kažkoks neaiškus šešėlis... 

Francas pasuko galvą, apžiūrinėdamas Žmogaus siluetą, kuris 
sulig kiekvienu žingsniu darėsi vis ryškesnis. 

Tai buvo moteris palaidais plaukais, ilgais baltais drabužiais; 
ji stovėjo, ištiesusi į priekį rankas. 

Ar tik nevilkėdama šia balta suknele Stila išėjo į finalinę „„Or- 
lando" sceną, kai Francas de Telekas matė ją paskutinįjį kartą? 

Taip, tai buvo Stila. Ji nejudėdama sustingo, ištiesusi rankas į 

— Ji!.. Ji!.. — sušuko Francas. 

Jaunuolis žaibiškai puolė prie sienos papėdės, bet Rocko jį 
sulaikė. 

Vaizdinys pradingo. Grafas matė Stilą ne daugiau kaip minutę, 
tačiau jam būtų pakakę ir sekundės, kad pažintų mylimąją. 

— Ji gyva!.. Gyva!.. — sukrėstas šnabždėjo jis. 

Vienuoliktasis skyrius 


Ar tai įmanoma? Stila, kurios Francas de Ielekas jau ne- 
besvajojo gyvos išvysti, pasirodė jam bastiono aikštelėje!.. Apie 
haliucinaciją negalėjo būti ir kalbos: Rocko matė moters figūrą 
lygiai taip pat aiškiai, kaip ir jis pats... Ten stovėjo Stila pasipuošusi 
Andželikos kostiumu, tokia pati, kokia pasirodė publikai per 
atsisveikinimo spektaklį „San Karlo“ teatre. 

Baisus atradimas sukrėtė grafą. Vadinasi, jo mylimoji, kuri 
turėjo tapti grafiene de Telek, penkis metus gyveno įkalinta čia, 
pačioje Transilvanijos kalnų širdyje! Bet juk jis savo akimis matė, 
kaip ji negyva nugriuvo ant scenos... Vadinasi, ji liko gyva... Kol 
jis apverkė Stilą, baronas Rudolfas sugebėjo patekti į dainininkės 
namus, pagrobė ją ir nusigabeno į Karpatų pilį, o kapas Santo 
Kampo Nuovo kapinėse Neapolyje stūkso tuščias! 

Visa tai atrodė neįtikėtina, siaubinga ir prieštaravo sveikam 
protui. Stilos prisikėlimas — tai stebuklas, kokio dar niekada 
nebuvo! Francas nebežinojo, ką ir galvoti... Bet juk jis ją matė, 
tai faktas. Vadinasi, Stilą iš tikrųjų pagrobė baronas fon Hortcas 
ir dabar ji čia, pilyje! Ji gyva, jis ką tik matė ją viršuje, aikštelėje... 
Jis absoliučiai tuo tiki. 

Grafas pabandė surikiuoti savo mintis. Jos visos raginte ragino — 
reikia išplėšti Stilą iš šio siaubūno rankų, išlaisvinti iš penkiametės 
nelaisvės. 

— Rocko, — drebančiu balsu ištarė Francas, — paklausyk ir 
pasistenk suprasti... man atrodo, aš išprotėjau!.. 

— Šeimininke! Brangusis šeimininke! 

— Aš privalau patekti pas ją bet kokia kaina ir šįvakar pat! 

— Geriau rytoj... 

— Ne, dabar!.. Ji ten! Ji matė mane lygiai taip pat, kaip aš 
mačiau ją!.. Ji laukia... 

— "Tada aš eisiu su jumis!.. 

— Ne, aš eisiu vienas. 

— O kaip jūs pateksite į pilį? Nikas Dekas nesugebėjo... 

— O aš sugebėsiu! 

— Bet juk vartai uždaryti. 

— Man atsidarys... Aš ieškosiu, aš surasiu spragą sienoje ir 
pateksiu vidun. 

— Ir jūs nenorite, kad aš eičiau su jumis, šeimininke? Iš tikrųjų 
nenorite? 

— Ne, dabar mudu išsiskirsime, ir tuo pačiu tu padėsi man. 

— Man laukti jūsų čia? 

— Ne, Rocko. Tu eisi į Verstą... arba ne, į Verstą neverta. 
Negalima, kad jie sužinotų. Geriau jau nusileisk į Vulkano kaimą 
ir pernakvok ten... Jeigu rytą nepasivysiu tavęs, iš karto ruoškis į 
kelionę... Bet ne, palauk keletą valandų, o po to vyk į Karlsburgą 
— ir tiesiai į policiją. Viską papasakosi viršininkui... Sugrįžk čia 
su žandarais, ir, jeigu prireiks, tegul paima pilį šturmu ir išlaisvina 
ją!.. O, Viešpatie!.. Stila gyva... Ji Rudolfo fon Hortco rankose!.. 

Iš to, kokios padrikos frazės sklido iš grafo lūpų, Rocko galėjo 
spręsti, koks susijaudinęs jo šeimininkas. 

— Eik, Rocko! — šūktelėjo jis. 

— Tai įsakymas?.. 

— Taip! 

Tarnui neliko nieko kito, kaip paklusti. Grafas dingo, ir Rocko 
veltui bandė jį įžiūrėti nakties tamsoje. 

Valandėlę kareivis svarstydamas stovėjo vietoje, nesiryždamas 
palikti šeimininko tokiu momentu. Tamsoje jis greičiausiai 
nesugebės įveikti pilies sienos ir bus priverstas nusileisti į kaimą... 
Grafas pasirodys arba rytoj rytą, arba šiandien naktį, ir juodu 
kartu nukeliaus į Karlsburgą. Tai, ko negalėjo padaryti nei Fran- 
cas, nei girininkas, atliks žandarai. Jau jie tai tikrai susitvarkys 
su baronu ir sugebės išplėšti iš jo nagų nelaimingąją Stilą... Jie 
išnaršys visą Karpatų pilį ir, jeigu prireiks, nepaliks joje akmens 
ant akmens, net jei visos pragaro pajėgos pultų jos ginti. 

Rocko ėmė leistis nuo Orgalo plynaukštės Vulkano kaimo 
kryptimi. 

O tuo metu, eidamas palei sieną, Francas aplenkė kampinį 
bastioną, stūksantį iš kairės pusės. Tūkstančiai minčių lyg bitės 
dūzgė jo galvoje. Jis jau nebeabejojo, kad jei jau Stila čia, baronas 
fon Hortcas tūno pilyje... Kas gi kitas, jeigu ne baronas laiko ją 
pilyje! Ji gyva! Tačiau kaip ją pasiekti? Kaip ją išlaisvinti, išvesti 
iš pilies?.. Dar nežinodamas kaip, jis buvo tikras, jog tai padarys... 
Kliūtis, kurios nepavyko įveikti Nikui Dekui, įveiks Francas de 
"Ielekas! Juk į šiuos griuvėsius jį atvedė ne paprastas smalsumas, 
o meilė moteriai, kurią jis graudžiai apraudojo šitiek metų, ir 
staiga aptiko, jog j0 mylimoji gyva... 

Francas nusprendė, kad vienintelė vieta, pro kurią galima 
patekti į pilį, — pietinė kurtina: ten buvo durys, prie jų vedė 
pakeliamasis tiltas. Perlipti aukštą sieną negalėjo būti ir kalbos. 
Jis žingsniavo plynaukštės kraštu ir aplenkė bastiono kampą. 

Dieną nusigauti iki durų nebūtų sunku. Tačiau naktį, ko! 
nepatekėjo mėnulis, tai tikra beprotybė. Vienas netikslus judesys 
— ir jis nusiris į griovį, susižeis į uolas ir sukels akmenų griūtį. 

Francas lėtai slinko į bokšto pusę, ranka liesdamas sieną, kad 
neišklystų iš kelio. Jis tarsi įgavo antrąjį kvėpavimą, atrodė, 
narsuolį veda neklystantis instinktas. 

Iš karto už bastiono Francas išvydo pietinę kurtiną, prie kurios 
vedė pakeliamas tiltas. Jo nelaimei, tiltas buvo pakeltas!.. 

Kliūčių daugėjo. Dėl didžiulių riedulių, nusėjusių plynaukštę, 
eiti palei sieną buvo neįmanoma, teko pasukti į šoną. Sunku net 
įsivaizduoti, kaip nelengva žmogui, bandančiam aptikti kelią per 
Karnaką, kur kas Žingsnį stūkso akmeniniai stulpai, primenantys 
dolmenus ir menhyrus (Dolmenai ir menhyrai — priešistoriniai 
paminklai. Dolmenai — tai antkapiai iš didelių akmens plokščių, 
kurios sustatytos vertikaliai ir uždengtos tokiomis pat plokštėmis. 
Tokie antkapiai dažnai sutinkami Bretanėje. Menhyrai - paminklai 
iš vertikaliai sustatytų akmeninių blokų). Ir jokių nurodančių 
ženklų, eiti teko spėtinai, aklinoje tamsoje, kai jau nebegalėjai 
įžiūrėti centrinio bokšto viršūnės. 

Ir vis tiktai Francas iš lėto judėjo į priekį, perkopdamas per 

uolų, užtveriančių jam kelią, nuolaužas. Jaunuolis kliuvo už 
akmenų, iki kraujo susidraskydamas rankas į dagius bei krūmus, 
O virš jo galvos kimiai klykdami lakiojo ereliai. 

Kodėl gi neskamba senosios koplyčios varpas, kaip kad 
skambėjo pasirodžius girininkui ir daktarui? Kodėl už dantytos 
sienos neužsižiebia ryškus spindulys? Jis būtų ėjęs link to garso 
ir tos šviesos, kaip kad jūrininkas nukreipia laivą į štormo sirenos 
garsą arba į švyturio ugnį! 

Bet aplinkui — nieko, išskyrus gilią, akliną tamsą, kurioje nors 
į akį durk. 

Prabėgo ne mažiau kaip valanda. Iš to, kad takelis vedė kažkur 
į kairę, Francas suprato, jog pasiklydo. Galbūt jis nusileido 
žemiau slaptųjų durelių arba praėjo aukščiau tilto? 

Jaunuolis sustojo... Kur eiti? Nejaugi teks laukti aušros? 
Tačiau jį jau tikriausiai pastebėjo iš pilies, ir dabar Rudolfas fon 
Hortcas seka kiekvieną jo žingsnį. 

Į pilį reikia patekti dabar, naktį, o jis visiškai nesiorientuoja 
tamsoje... 

— Stila!.. Mano Stila!.. — nusiminęs sušuko grafas. 

Nejaugi jis tikėjosi, kad belaisvė jį išgirs ir atsilieps? Vėl ir vėl 
jis šaukė jos vardą, kartojamą kalnų aido. 

Ir staiga ryškus šviesos pluoštas apakino Francą. Šviesa sklido 
kažkur iš aukštai, greičiausiai iš centrinio bokšto. 

Iš susijaudinimo Francui net galva apsisuko. Jis neabejojo, 
jog tai Stila jam užžiebė šviesą. Ji, be abejo, pamatė jį nuo 
bastiono aikštelės ir dabar duoda signalą, rodydama kelią. 

Francas pajudėjo į šviesą, kuri darėsi tuo ryškesne, kuo labiau 
jaunuolis prie jos artėjo. Kadangi prieš tai Francas pernelyg stai- 
giai pasuko į kairę, dabar turėjo žengtelėti keletą žingsnių dešinėn 
prie sienos papėdės, apčiuopomis nustatęs, jog tai ji. 

Šviesa jam plieskė tiesiai į veidą — matyt, ji sklido iš kokio 
nors bokšto lango. 

Dabar beliko paskutinė kliūtis, greičiausiai neįveikiama. Jeigu 
durys pasirodys užrakintos, o tiltas pakeltas, teks leistis prie 
kurtinos papėdės. Bet kaip jis iš ten užsiropš ant penkiasdešimties 
pėdų aukščio sienos? 

Francas priėjo prie tilto atramos. Tiltas buvo nuleistas... Kad 
tik durys pasirodytų neužrakintos! 

Nė valandėlei nesusimąstydamas, Francas perbėgo tiltu ir 
stumtelėjo duris. 

Jos pasidavė. 

Jaunuolis galvotrūkčiais puolė po tamsiais skliautais. Ne- 
suspėjo jis žengti ir kelių žingsnių, kai tiltas, siaubingai girgždė- 
damas, pakilo ir durys užsitrenkė. 

Grafas de Telekas tapo Karpatų pilies belaisviu. 

Dvyliktasis skyrius 


Tiek Transilvanijos gyventojai, tiek turistai, kurie kyla ir 
leidžiasi Vulkano kalnagūbrio kalnų takais, pažinojo Karpatų pilį 
tik iš viršaus. Žvelgiant Iš nemažo atstumo, kur baimė su- 
stabdydavo pačius narsiausius drąsuolius, pusiau sugriuvusi pilis 
priminė milžinišką, betormę akmenų krūvą. 

Tačiau tvirtovės viduje nesimatė beveik jokių sugriovimų. 
Storomis sienomis apsišarvavę statiniai puikiai išsilaikė, ir juo- 
se nesunkiai būtų galėjęs tilpti didelis garnizonas. 

Erdvios skliautuotos salės, gilūs požemiai, daugybė praėjimų, 
ilgi koridoriai, kur per skyles grindyse kalėsi žolė, didžiuliai rūsiai, 
kur nepatekdavo dienos šviesa, akmeninėse sienose iškirsti 
laipteliai, apšviesti blausia šviesa, patenkančia pro siauras šau- 
dymo angas... Centrinį triaukštį bokštą su gana patogiomis 
gyventi patalpomis supo galerija su dantytu parapetu, o visokiausi 
fortifikaciniai įrengimai jungėsi begalinių praėjimų, kylančių iki 
bastiono aikštelės ir besileidžiančių į požeminio aukšto gilumą, 
labirintu. Čia buvo keletas rezervuarų lietaus vandeniui, kurio 
perteklius vamzdžiais nutekėdavo į Njadą, rinkti. Gerai išsilaikė 
ir ilgi požeminiai praėjimai, vedantys prie kelio per perėją. 
Geometrinis pilies planas atspindėjo tokią pat sudėtingą sistemą 
kaip ir Porsenos, Lemno ir Kretos (Porsena, Lemnas bei Kreta — 
salos Egėjo jūroje) labirintų tinklas. 

Lyg aistros Minojo dukteriai kankinamą Tesėją, nenugalimas 
jausmas stūmė grafą begaliniais tvirtovės praėjimų vingiais. Tačiau 
jis rankose neturėjo Ariadnės siūlo, kuris vedė graikų herojų. 

Viena vienintelė mintis užvaldė jaunuolį: bet kuria kaina 
patekti į pilį! Ir jis tai padarė. O juk visų pirma derėjo pagalvoti: 

kodėl tiltas, pakeltas dieną, nusileido, tarytum specialiai tam, 
kad jį įleistų. Pagalvoti, kodėl durys pačios užsitrenkė jam už 
nugaros? Bet jis apie nieką negalvojo. Svarbiausia, pavyko patekti 
į pilį, kur Rudolfas fon Hortcas slepia Stilą. Francas buvo pa- 
siryžęs paaukoti savo gyvybę, kad tik surastų mylimąją. 

Plati, su aukštomis skliautuotomis pertvaromis galerija, kur 
pateko de Telekas, driekėsi į tamsą. Eiti suskilinėjusiomis grindų 
plokštėmis buvo iš tiesų nelengva. 

Grafas priartėjo prie pat kairiosios sienos ir lėtai nužingsniavo, 
braukdamas per ją ranka, jausdamas visus jos nelygumus, 
susidariusius dėl druskos antaugų. Tyloje aiškiai skambėjo jo 
žingsniai, jiems antrino skardus aidas. Šilta oro srovė, at- 
siduodanti pelėsiais, stūmė jį į nugarą, ir jaunuolis vis toliau ir 
toliau žingsniavo ilga galerija. 

Štai jis susilygino su akmenine kolona, žyminčia posūkį į kairę, 
ir atsidūrė siaurame koridoriuje. Pakėlęs ranką virš galvos, Fran- 
cas palietė lubas ir vėl nuėjo pirmyn,truputį susilenkęs, steng- 
damasis nepamesti krypties. 

Už kokių dviejų šimtų žingsnių koridorius dar kartą pasuko į 
šoną, po penkiasdešimties vėl pasuko, — Francas suprato, kad 
eina atgal. Kur veda šis koridorius? Prie kurtinos ar prie bokšto 
papėdės? 

Francas pagreitino žingsnį, vis klupdamas ant akmenų, pa- 
kliūdamas į plyšius bei atsitrenkdamas į sieną staigiuose 
posūkiuose. Retsykiais pasitaikydavo angos sienoje, kurios vedė 
kažkur į šalį, bet aplinkui buvo taip tamsu, jog šiame labirinte 
galėjo orientuotis tik kurmis. 

Ne kartą de Telekui teko sugrįžti, aklai klaidžiojant labirintu, 
bijant, kad kokia nors plokštė netikėtai prasmegs po kojomis ir 
jis įkris į šulinį — spąstus, iš kur niekada nebeišsikapstys. Ženg- 
damas kiek galėdamas atsargiau, laikydamasis už sienos, grafas 
iš lėto judėjo į priekį. Dabar mąstyti ir svarstyti nebuvo prasmės.. 

Kadangi Francui nebereikėjo nei kilti į viršų, nei leistis, jis 
priėjo prie išvados, jog yra pagrindiniame pilies pastate. Beliko 
tikėtis, kad koridorius galų gale atves į centrinį bokštą, ten, kur 
prasideda laiptai. 

Juk įėjimas į pilį turi kažkaip siektis su kitais statiniais! Kai 
čia gyveno baronų fon Hortcų šeima, jiems tikriausiai netekdavo 
kas kartą įveikti šių begalinių koridorių. Antrosios durys, esan- 
čios priešais įėjimą, greta pirmosios galerijos, vedė į ginklų salę, 
kurios centre kilo laiptai į bokštą, tačiau Francas to nežinojo. 

Ne mažiau kaip valandą klaidžiojo jis labirintu, vis įsi- 
klausydamas ir nesiryždamas sušukti, pakviesti Stilą — aidas 
galėjo pasiekti bokštą. Ir vis dėlto Francas nenusiminė; jis dar 
turi jėgų ir įveiks visas kliūtis. 

Bet štai jaunuolis, dar pats to nesuprasdamas, ėmė ilsti. Nuo 
to laiko, kai juodu su Rocko paliko Verstą, jis nieko neturėjo 
burnoje. Labai norėjo gerti. Dabar jis žengė nebe taip užtikrintai, 
jausdamas, kaip linksta kojos. Nuo drėgno ir šilto oro sudrėko 
drabužiai; greičiau ėmė plakti širdis, jis duso. 

Ir staiga, žengęs eilinį žingsnį, Francas nepajuto po kojomis 
grindų. Jis pasilenkė, apčiupinėjo laiptelį, po to kitą... Laiptai 
vedė žemyn, į požemį. 

Leisdamasis jais de Telekas suskaičiavo septyniasdešimt 
septynias pakopas ir pagaliau atsidūrė vingiuotame tamsiame 
koridoriuje, kuriame netrukus pasiklydo. 

Jis klaidžŽiojo jame apie pusvalandį, kol mirtinai nepavargo. 
Bet čia priekyje, už dviejų ar trijų šimtų Žingsnių, pasirodė 
šviečiantis taškas. 

Iš kur sklinda šviesa? Kokios ji kilmės? Gal tai žaltvykslės — 
kažkur žemės gilumoje užsidegė vandenilis? O gal kuris nors 
pilies gyventojas praėjo su žibintu? 

O jei tai ji?! 

Francas prisiminė, jog vieną kartą ugnis jau parodė kelią link 
įėjimo, kai jis pasiklydo tarp uolų. Jeigu tada Stila uždegė šviesą 
bokšto lange, tai gal vėl nurodo jam kelią vingiuotuose pra- 
ėjimuose? 

Vos susivaldydamas Francas ėmė žiūrėti į tamsą. Jam pasirodė, 
kad blyški šviesa sklinda iš koridoriaus gale esančio požeminio 
rūsio. 

Francas svyruodamas nusigavo iki siaurų durų ir suklupęs 
parkrito ant slenksčio. 

Rūsys gerai išsilaikė — jis buvo taisyklingo apskritimo formos, 
maždaug dvylikos pėdų aukščio. Smailėjantis skliautas rėmėsi 
ant aštuonių galingų kolonų kapitelių, mediniai raizginiai 
spinduliais kilo link arkos, kur kabėjo stiklinis rutulys, sklei- 
džiantis gelsvoką šviesą. 

Tiesiai priešais įėjimą, tarp dviejų kolonų, matėsi kitos durys. 
Francas sunkiai nukėblino prie jų, tačiau atverti nesugebėjo. 

Šioje ankštoje patalpoje stovėjo šiokie tokie baldai: lova arba, 
tiksliau pasakius, gultas iš išskobto ąžuolo kamieno, ant kurio 
pūpsojo susuktas gultas; suolelis ant pintų kojų, geležiniu laikikliu 
prie sienos pritvirtintas stalas, ant kurio stovėjo ąsotis su van- 
deniu, dubenėlis su gabalėliu šaltos Žvėrienos bei didelė riekė 
duonos. Kampe teškėjo vanduo, liedamasis per baseino kraštą 
ir tekėdamas į apvalią kiaurymę įdubos apačioje. 

Ar šios patalpos apstatymas nerodė, jog čia laukta svečio ir 
viskas paruošta jam sutikti? Kitaip sakant, kalėjimas laukė 
kalinio, ir tas kalinys buvo Francas, kurį čia atviliojo gudrumu. 

"Tačiau jaunuolio galvoje vyravo tokia sumaištis, kad jis vis dar 
nesuprato, jog tai spąstai. Iškankintas, alkanas, jis godžiai prarijo 
maistą, kurį aptiko ant stalo ir užsigėręs jį vandeniu iš ąsočio, 
išsitiesė ant lovos, tikėdamasis, kad trumpas poilsis atstatys jo jėgas. 

Francas bandė nuosekliai ir rišliai mąstyti, bet jos sruvo tarsi 
vanduo iš rieškučių. 

Ką daryti? Sulaukti aušros ir atnaujinti paieškas? Nejaugi jo 
valia visiškai palūžo ir jis daugiau nieko nebepajėgs nuveikti? 

„Ne, - tarė sau, — aš čia nebelūkuriuosiu! Reikia ieškoti kelio 
į bokštą, aš turiu patekti ten dar šią naktį..." 

Netikėtai blyški šviesa, sklindanti iš rutulio, įtaisyto skliautų 
viduryje, užgeso, ir viskas paskendo tamsoje. 

Grafas pabandė atsistoti, tačiau nesugebėjo: jo protas tarsi 
pasinėrė į miglą, minčių tėkmė akimirksniu sustojo lyg neprisukto 
laikrodžio rodyklės. Tai buvo keistas miegas: jį užgriuvo kažkoks 
sunkumas, ir siela, atrodė, visai nustojo egzistuoti. 

Francas nesuvokė, kiek laiko jis miegojo. Kai pabudo, laik- 
rodis stovėjo, taigi negalėjo susigaudyti. Patalpa buvo užlieta 
blankios dirbtinės šviesos. 

Francas pašoko ir puolė prie pirmųjų durų — jos pasirodė 
atviros. Antrosios durys kaip ir anksčiau buvo užrakintos. 

Jaunuolis pabandė susivokti, kur jis ir kas jam nutiko, bet jo 
pastangos nebuvo sėkmingos. Atsiliepė nuovargis, o galva... ji 
buvo tuščia ir sunki. 

„Kiek laiko aš miegojau? Dabar naktis ar diena?.." 

Rūsyje niekas nepasikeitė, jeigu neturėsime galvoje uždegto 
šviestuvo, šviežio maisto ir ąsočio, kupino vandens. Kol jis mie- 
gojo, kažkas buvo įėjęs... Vadinasi, čia žinojo, jog grafas pakliuvo 
į spąstus? Nejaugi jis nuteistas iki gyvos galvos ir daugiau niekada 
nebepamatys žmonių? 

To nebus! Jis pabėgs, aptiks koridorių, kuris veda prie išėjimo, 
ir išsikapstys iš čia... 

Išsikapstys?.. Francas prisiminė, su kokiu girgždesiu už jo 
užsivėrė sunkios laukujės durys... 

Vis viena jis pasistengs nusigauti iki sienos ir per ambrazūrą 
išlįs į lauką... Reikia bet kokia kaina pabėgti iš pilies! 

O Stila?.. Kaipgi ji be jo?.. Kaip pabėgti, palikus ją Rudolfo 
fon Hortco letenose?.. 

Jeigu jam pačiam nepavyks nieko padaryti, Francas pakvies į 
pagalbą žandarus, kuriuos iš Karlsburgo į Verstą privalo atvesti 
Rocko. Jie šturmu paims senąją tvirtovę ir apieškos kiekvieną 
pilies kertelę... 

Dabar, kai sprendimas priimtas, Francas nenorėjo gaišti laiko. 
Jis atsistojo ir žengė koridoriaus, kuriuo čia atėjo, link ir tą pačią 
akimirką už antrųjų durų išgirdo artėjančių žingsnių aidą. Fran- 
cas priglaudė prie durų ausį ir sulaikė kvėpavimą... 

Žingsniai artėjo. Atrodė, kažkas atsargiai žengia nuo laiptelio 
ant laiptelio. Vadinasi, ten yra dar vieni laiptai, kurie, matyt, veda 
iš rūsio į vidinius koridorius. 

Pasiruošęs bet kokiam netikėtumui, Francas nusikabino nuo 
diržo durklą. Jeigu įžengs kas nors iš barono tarnų, jis puls jį, 
išplėš raktus ir pasistengs nusigauti iki viršutinės bokšto aikštelės. 
Ojei pasirodys pats baronas fon Hortcas, — grafas iš karto pažins 
šį žmogų, kurį puikiai įsiminė tą dieną, kai Stila suklupo „San 
Karlo" teatro scenoje, — tai jo nebus pasigailėta! 


183 


Žingsniai nutilo. Francas nekvėpuodamas laukė, kada atsivers 
durys. Tačiau jos neatsidarė, o iš už jų atsklido be galo švelnus 
balsas. 

"Tai buvo Stilos balsas, tik labai silpnas: grafas pažino visas jo 
moduliacijas, jo nenusakomą žavesį... Tobulas didžiojo meno 
instrumentas, kuris, kaip kad jis manė, mirė kartu su jo savininke. 

Stila uždainavo ariją, kurią Francas girdėjo didžiojoje Versto 
smuklės salėje: 


„Nel giardino de'mille fioni, 
Andiamo, mio cuore..." 


Balsas skverbėsi į pačią širdį... Francas kvėpavo juo, svaigo 
nuo jo kaip nuo dieviško nektaro, o Stila, tarytum kviesdama jį 
sekti paskui save, vis kartojo: 


„Andiamo, mio cuore... 
Andiamo..." 


Tačiau durys vis neatsidarė!.. Jis negalėjo prisiartinti prie 
Stilos, negalėjo paliesti jos, pakelti ant rankų ir išnešti iš pilies... 

— Stila... Mano Stila!.. — sušuko Francas. 

Jis puolė prie durų ir ėmė trankyti jas kumščiais. Tačiau jos 
nepasidavė. 

Daina ėmė tilti, balsas blėso tolumoje, žingsniai tolo... 

Atsiklaupęs ant kelių, Francas bandė išlaužti duris. Dras- 
kydamas į vinis rankas, jis šaukė Stilą, kurios balso jau beveik 
nebesigirdėjo. 

"Tarsi Žaibas jį pervėrė siaubinga mintis: 

„Ji pamišo, todėl ir nepažino manęs, neatsiliepė į mano 
šauksmą... Penketą metų ji kamavosi čia, šio žmogaus valdžioje... 
Vargšelė Stila, jai pasimaišė protas..." 

Francas atsistojo, jo akys klaidžiojo, galva degė lyg ugnyje... 

„Aš taip pat kraustausi iš proto... man maišosi mintys. Aš 
kaip ir ji, einu iš proto..." 

Jis blaškėsi po rūsį tarsi laukinis žvėris narve. 

— Ne, — tvirtino jaunuolis sau, — negalima prarasti sveiko 
proto! Aš privalau ištrūkti iš pilies... Ir aš ištrūksiu! 

Jis puolė prie pirmųjų durų, bet dabar ir tos buvo užrakintos. 
Kažkas tyliai jas užrakino, o jis to net nepastebėjo... 

Dabar grafas de Telekas tapo ne tik pilies, bet ir šio rūsio kaliniu. 


Tryliktasis skyrius 


Francas pasijuto nugalėtas. Įvyko tai, ko labiausiai bijojo, — 
jis prarado sugebėjimą mąstyti, šaltą protą, kuris jam būtų padėjęs 
viską suvokti. Vienintelis jį apėmęs jausmas buvo prisiminimai 
apie Stilą, jos dainavimą, kurio tamsaus rūsio aidas jau daugiau 
nebeatnešė. 

Gal jis tapo savo paties fantazijos auka? Ne, tūkstantį kartų 
ne! Jis girdėjo Stilos balsą ir matė ją ant pilies bokšto. 

O po to, kai toptelėjo mintis, jog Stila pamišo, Francas su- 
prato, kad praranda ją antrą kartą. 

— Pamišo!.. — kartojo jis. — Ji nepažino mano balso, neatsakė 
į mano šauksmą... Stila beprotė! 

"Tai atrodė daugiau negu įtikėtina. 

O, jeigu jis galėtų išplėšti ją iš šio kalėjimo, nusigabenti pas 
save, į Krajovą, paskirti jai visą gyvenimą, rūpintis, ji tikrai pa- 
sveiktų! 

Francas lyg kliedėdamas vis kartojo šias frazes, ir prabėgo 
daug valandų, kol jis atsigavo. 

Dabar jaunuolis pabandė mąstyti šaltakraujiškai ir susigau- 
dyti minčių chaose. 

„Reikia iš čia bėgti... Bet kaip? Sulaukti, kol atsivers durys. 
Kai aš užmiegu, jie atneša valgį. Aš patykosiu, apsimesiu, kad 
miegu..." 

Ir čia dingtelėjo įtarimas: matyt, jie kažką įpila jam į vandenį, 
kažkokių svaiginamų apdavų... Tas sunkus miegas, panašus į 
sąmonės netekimą, į nebūtį, — tikriausiai nuo to gėrimo. Daugiau 
jis nebegers to vandens... Taip pat nieko nevalgys. Kas nors iš 
tarnų netrukus pasirodys, ir tada... 

Kas tada? Ko jis griebsis? Įdomu, koks dabar paros metas? 
Aušra? Saulėlydis? Diena? Naktis? 

Francas sunerimęs įsiklausė, ar nesigirdi žingsnių, ar kas nors 
neprieis prie durų, bet aplinkui tvyrojo tyla. Prieblandoje jis 
klaidžiojo nuo sienos iki sienos, jausdamas, kaip dega jo galva ir 
užia ausyse. Nebeliko kuo kvėpuoti — oras čia skverbėsi tik per 
durų plyšius... 

Staiga iš už pertvaros kampe plūstelėjo grynas oras. Už šios 
pertvaros tikriausiai yra dar vienas išėjimas, apie kurį jis net 
neįtarė. 

Tarp dviejų pertvarų jis aptiko siaurą koridorių, iš kur sklido 
silpna šviesa, krentanti kažkur iš viršaus. Šiuo koridoriumi Fran- 
cas pateko į nedidelį vidinį kiemelį, ne didesnį kaip šešių septynių 
žingsnių ilgio, apsuptą aukštomis sienomis ir greičiau primenantį 
prie požeminės kameros prisišliejusį šulinį. Per tą šulinį į rūsį 
sruvo blyški šviesa. 

Francas suprato, jog dabar diena. Pakėlęs akis, jis pamatė, 
kad saulės spinduliai įstrižai krenta į šulinio kraštą. Matyt, saulė 
jau įveikė pusę savo kelio, kadangi šviesos kūgis jau mažėjo. 

Buvo, matyt, apie penkias. Vadinasi, jis miegojo ne mažiau 
keturiasdešimt valandų. Argi normalioje būsenoje įmanoma tiek 
miegoti? Tikriausiai jam davė migdomųjų. 

Oras kiemelyje buvo drėgnas, tačiau Francas godžiai alsavo 
visa krūtine, jausdamas naują jėgų antplūdį. Bet viltis ištrūkti iš 
čia per siaurą akmeninį kaminą pasirodė nereali: užkopti ly- 
giomis, neturinčiomis nė vieno išsikišimo sienomis buvo ne- 
įmanoma. 

Francas grįžo į rūsį. Kadangi pabėgti buvo galima tik per 
vienerias iš dvejų durų, jis nutarė patikrinti, ar jos užrakintos. 

Pirmosios durys, per kurias jis įėjo, buvo labai sunkios bei 
masyvios ir, matyt, iš išorės buvo užšaunamos geležine sklende. 
Nebuvo ko ir tikėtis jų atidaryti. Antrosios durys, už kurių jis 
girdėjo Stilos balsą, atrodė ne tokios tvirtos. Kai kurios jų lentos 
apipuvo. Gal pavyktų jas išlaužti?? 

Francas nutarė veržtis į laisvę per šias duris. Tačiau laiko turėjo 
nedaug; kas nors galėjo netikėtai pasirodyti, manydamas, kad jis 

kietai miega, veikiamas migdomųjų. 

Grafas ėmėsi darbo. Viskas ėjosi taip puikai, kaip jis net 
nesvajojo. Nuo drėgmės medis sutrūnijo, ypač ten, kur buvo 
įstatyta spyna. Jaunuolis triūsė labai tyliai. Jis darbavosi peiliu, 
tikėdamasis išpjauti spyną, ir vis tiktai kartkartėmis sustodavo ir 
įsiklausydavo, ar kas nors neateina. 

Po trijų valandų užbaigė darbą, ir durys girgždėdamos atsivėrė. 
Francas, norėdamas atsipūsti, vėl išėjo į kiemelį. 

Šviesos šulinyje jau beveik nebebuvo, vadinasi, saulė nusileido 
už Retjezado. Kiemas paskendo tamsoje. Keletas Žvaigždžių 
įsižiebė dangaus skiautelėje, kuri lyg per teleskopą buvo matoma 
iš šulinio. Lėtai plaukė tylaus nakties vėjelio genami debesys. Iš 
už kalnų rytuose, atrodo, pasirodė mėnulis — Francas išvydo jo 
atspindžius. 

Artėjo devinta valanda. Francas sugrįžo į savo „kamerą“, 
pavalgė, atsigėrė vandens iš rezervuaro ir išpylė vandenį iš ąsočio. 
Po to paslėpė peilį makštyse ir išėjo. 

Ojei staiga sutiks po požemines galerijas klajojančią vargšelę 
Stilą? Vien tik nuo šios minties jo širdis vos neiššoko iš krūtinės. 

Žengęs dar keletą žingsnių, jaunuolis aptiko laiptelį — nuo 
čia prasidėjo laiptai. Jis ėmė lipti skaičiuodamas laiptelius ir 
suskaičiavo šešiasdešimt vietoje septyniasdešimt septynių, kurie 
vedė į rūsį. Vadinasi, iki žemės paviršiaus liko apie aštuonias 
pėdas. 

Nesugalvojęs nieko geresnio, jis ėmė žingsnis po žingsnio 
slinkti į priekį tamsiu koridoriumi, apčiupinėdamas sienas. Praėjo 
pusvalandis, o Francas vis slinko ir slinko, pakeliui neaptikdamas 
nei durų, nei grotų. Tačiau begalė pasūkių taip supainiojo jį, jog 
dabar jaunasis grafas negalėjo nustatyti savo buvimo vietos 
kurtinos, nukreiptos į Orgalo plynaukštę, atžvilgiu. 

Jis sustojo ir kiek atsikvėpė, po to nužingsniavo toliau. 
Koridorius, atrodė, neturi pabaigos. Staiga atsirado kliūtis. 

Plytų siena! 

Jis perbraukė per ją ranka ir neaptiko nė vieno plyšelio. Fran- 
cas nejučiomis sudejavo: visos jo viltys sudužo į šią sieną. Jo keliai 
sulinko, ir jaunuolis nugriuvo ant žemės. 

Palietęs žemutinę sienos dalį, pajuto, kad ji ne visai glaudžiai 
prigludusi prie grindų, kad šviežias mūras dar nesuspėjo sustingti 
ir plytos juda po jo ranka. 

— Išėjimas buvo čia! — sušuko grafas. 

Jis ėmėsi vieną po kitos traukti plytas, bet staiga už sienos 
pasigirdo triukšmas. Kalinys sustingo, šviesos spindulys pra- 
siskverbė pro sienoje padarytą skylę. Francas atsargiai Žvilg- 
telėjo. 

Priešais atsivėrė sena šeimyninė koplytėlė. Ji atrodė iš tiesų 
liūdnai — laikas ir apleistumas atliko savo darbą. Skliautas buvo 
aptrupėjęs, keletas gotiško stiliaus arkų vos ne vos laikėsi ant 
pilvotų kolonų, kitos arkos grasino užvirsti bet kurią valandėlę; 
blanki šviesa sklido pro langus su išlaužtais gotikos epochos 
ažūriniais rėmais. Ir visur — dulkėmis padengti marmuriniai 
antkapiai, po kuriais ilsėjosi baronų fon Hortcų protėviai. Iš 
altoriaus su apsilupinėjusiomis skulptūromis nedaug kas teliko. 
Stogo gabalai liko tik virš audrų sugriautos apsidės (Apsidė — 
išsikišusi pusapvalė arba daugiakampe kulto pastato dalis, dengta 
puskupoliu arba pusskliaučiu). Virš portalo Francas išvydo seną 
aptriušusią varpinę, kurioje karojo varpo virvė: būtent jis, šis 
varpas kartkartėmis įsisiūbuodavo nuo vėjo ir skambino, su- 
keldamas aplinkinių valstiečių siaubą, jeigu tamsi naktis juos 
užklupdavo kalnų keliuose. 

Apleistoje koplyčioje nebuvo nė gyvos dvasios. 

Bet štai joje pasirodė Žmogus su Žibintu, kurio šviesa apšvietė 
jo veidą. 

Francas tą pačią akimirką jį pažino. Tai buvo Orfanikas, vie- 
nintelis barono artimasis, visą laiką jį lydėjęs, kai pastarasis 
apsistodavo dideliuose Italijos miestuose, keistasis subjektas, 
kuris klajodavo gatvėse, mosikuodamas rankomis ir kalbė- 
damasis pats su savimi, nepripažintas mokslininkas, garbėtroška 
išradėjas, visą gyvenimą besivaikantis chimerų. Pagaliau jo 
talentai galėjo iki galo atsiskleisti tik tarnaujant Rudolfui fon 
Hortcui. 

Jeigu iki šiol Francas nebuvo visiškai įsitikinęs tuo, jog baronas 
čia, pilyje, tai dabar galėjo neabejoti. 

Ką šis Žmogus veikė apgriuvusioje koplytėlėje tokią vėlyvą 
valandą? 

Francas panoro sužinoti. Jis pamatė, kaip Orfanikas pasilenkė 
ir pakėlė nuo grindų kažkokius geležinius cilindrus, po to 
pritvirtino prie jų laidą, apvyniotą ant ritės, kurią paėmė iš kampo. 
Jis taip susidomėjęs darbavosi, jog būtų nepastebėjęs grafo, net 
jeigu tasai būtų stovėjęs už dviejų žingsnių. 

Gaila, jog kiaurymė, kurią suspėjo padaryti Francas, nebuvo 
tokia plati, kad pralįstų per ją. Kitu atveju jaunasis grafas būtų 
įsiveržęs į koplytėlę ir puolęs Orfaniką, privertęs parodyti kelią į 
bokštą. 

Laimei, jis negalėjo to padaryti. Jeigu jam nepavyktų su- 
sidoroti su Orfaniku, baronas fon Hortcas priverstų jį gyvybe 
užmokėti už tai, jog išsiaiškino jo paslaptį. 

Po kelių minučių į koplytėlę įžengė dar vienas žmogus. "Tai 
buvo baronas Rudolfas fon Hortcas. 

Jo nepamirštamas veidas beveik nepasikeitė. Vyriškis tarsi 
net nepaseno, bent jau taip atrodė žibinto, stovinčio ant grindų, 
šviesoje. Žilstantys plaukai vis dar buvo atmesti atgal, o akys vis 
taip pat degė giliose akiduobėse. 

Rudolfas fon Hortcas priėjo prie Orfaniko ir ėmė stebėti jo 
darbą. Netrukus užsimezgė toks pokalbis: 

— Jau baigėte su koplyčia, Orfanikai? 

— "Taip, ką tik. 

— O kazematuose (Kazematas — kaip kalėjimas naudojama 
tvirtovės patalpa) viskas paruošta? 

— Viskas. 

— Bastionai bei koplyčia tiesiogiai sujungti su bokštu? 

— Taip. 

— Kai mechanizmas ims veikti, mes suspėsime pasislėpti? 

— Taip. 

— Jūs patikrinote tunelį, kuris veda į kalnus? Kelias laisvas? 

— Taip. 

Kuriam laikui įsivyravo tyla, paskui Orfanikas paėmė žibintą 
ir, jį pakėlęs, apšvietė koplyčią. 

— O, mano senoji pilie! — sušuko baronas. — Brangiai 

užmokės tie, kurie panorės užimti tave. 

Pikta lemiantis Rudolfo fon Hortco tonas privertė grafą 
krūptelėti. 

— Kas kalbama Verste? — pasidomėjo baronas. 

— Prieš penkiasdešimt minučių aš tiesioginiu laidu klausiausi 
pokalbio „Karaliaus Matiašo"“ smuklėje. 

— Šturmas numatytas naktį? 

— Ne, rytą. 

— O kada tas... kaip jį ten... Rocko sugrįžo į Verstą? 

— Antrą valandą. Jis atvedė žandarus iš Karlsburgo. 

— Gerai. Jeigu jau pilies apginti neįmanoma, — iškošė pro 
dantis baronas fon Hortcas, — tegul ji po savo griuvėsiais 
palaidoja Francą de Teleką ir visus tuos, kurie atskubės jam į 
pagalbą. 

Jis patylėjo. 

— Kaip dėl laido, Orfanikai? Jie neturi sužinoti apie ryšį tarp 
pilies bei Versto... 

— Niekas nieko nesužinos, aš sunaikinsiu laidą. 

Dabar atėjo laikas paaiškinti kai kuriuos fenomenus, kurie 
aprašyti mūsų pasakojime. Atėjo laikas atskleisti paslaptį. 

Tais laikais — primename, jog visi šie įvykiai vyksta pačiame 
XIX amžiaus pabaigoje, — buvo atrasta elektra, teisėtai pavadinta 
„Visatos siela". Žymusis Edisonas su savo mokiniais išmoko ją 
gana plačiai panaudoti. 

Kartu su kitais aparatais buvo išrastas telefonas, ir garsai, 
sustiprinti membranos, galėjo būti perduoti klausytojui be 
klausomojo ragelio. Ne tiktai dainavimą, bet net ir Žodžius, 
ištartus pašnibždomis, buvo galima išgirsti bet kokiu atstumu, ir 
du žmonės, atskirti vienas nuo kito tūkstančio mylių, galėjo 
kalbėtis taip, lyg sėdėtų vienas priešais kitą. 

Štai jau daug metų Orfanikas, nepakeičiamas barono Rudolfo 
fon Hortco palydovas, tyrinėjo, kaip praktiškai panaudoti elektrą. 
Jis buvo aukščiausios klasės išradėjas. Bet, kaip jau sakyta, 
nuostabūs jo išradimai nebuvo įvertinti, mokslo pasaulis atkakliai 
atsisakinėjo pripažinti Orfaniką. Kolegų akyse jis buvo viso labo 
pakvaišėlis, jie nenorėjo jo įvertinti. Štai kodėl neįvertintas bei 

ištremtas iš visuomenės išradėjas jautė žmonėms nenumaldomą 
neapykantą. 

Tokia buvo situacija, kai Orfanikas savo gyvenimo kelyje 
sutiko Rudolfą fon Hortcą. Be viso kito, mokslininko finansinė 
padėtis buvo kritiška. Baronas įkalbėjo fiziką tęsti bandymus. 
Jis prisirišo prie Orfaniko ir sudarė visas sąlygas darbui, susitaręs 
tik dėl vieno dalyko: darbo rezultatai priklausys jam, Rudolfui 
fon Hortcui. 

Abu dideli originalai ir maniakai kiekvienas savo srityje, juodu 
labai derėjo vienas prie kito. Nuo susitikimo akimirkos juodu nė 
karto neišsiskyrė, net kai baronas sekiojo paskui Stilą po Italijos 
miestus. 

"Tuo metu, kai melomanas kraustėsi iš proto dėl nuostabiosios 
artistės dainavimo, Orfanikas baigė tobulinti naujausią tų laikų 
fizikų bei mechanikų išradimą ir, reikia pasakyti, pasiekė čia 
didelių laimėjimų. 

Po tragiško incidento, kuriuo pasibaigė Stilos karjera, baro- 
nas fon Hortcas pradingo taip netikėtai, jog niekas nesuspėjo 
sužinoti, kas jam atsitiko. O jis, palikęs Neapolį, kartu su 
Orfaniku, kuris priėmė šį savanorišką atsiskyrimą kaip didelę 
laimę, pasislėpė Karpatų pilyje. 

Nusprendęs užsisklęsti už senosios pilies sienų, baronas fon 
Hortcas panoro, kad nė vienas gyvas padaras nesužinotų apie 
jo sugrįžimą. Štai kodėl niekam ir į galvą nešovė apsilankyti 
pilyje. Juodu su Orfaniku, žinoma, turėjo pasirengę visko, ko 
reikia atsiskyrėliškam gyvenimui. Požeminis perėjimas ėjo iš 
pilies link kelio, vedančio į Vulkano kaimą, ir patikimas Žmogus, 
senas barono tarnas, apie kurį niekas nieko nežinojo, tam 
tikromis dienomis atnešdavo proviziją baronui Rudolfui ir jo 
porininkui. 

Centrinis tvirtovės bokštas nuo laiko nukentėjo ne taip stipriai, 
kaip buvo galima pagalvoti, — ten buvo viskas, ko reikia gyventi. 
Orfanikas turėjo viską, kas būtina eksperimentiniams darbams 
fizikos bei chemijos srityse. Kaip tik jis ir nusprendė panaudoti 
savo pasiekimus, norėdamas atbaidyti nepageidautinus vi- 
zituotojus. 

Baronas fon Hortcas priėmė jo pasiūlymą, ir Orfanikas pa- 
statė įrengimus, kurie padėjo jam laikyti visą apylinkę siaubo 
gniaužtuose. Ne kas nors kitas, 0 jis sukūrė šviesos efektus, 
kuriuos visi palaikė velnio išdaigomis. 

Visų pirma išradėjas suteikė baronui fon Hortcui galimybę 
žinoti viską, kas vyko artimiausiame kaime. Kaipgi jis galėjo 
klausytis pokalbių smuklėje? Tam pakako viso labo įrengti 
telefono ryšį tarp pilies ir didžiosios „Karaliaus Matiašo" salės, 
kur vakarais susirinkdavo garbingieji Versto piliečiai. 

Mūsų auksarankis tai atliko visai nesudėtingai: izoliuotą varinį 
laidą, kurio vienas galas buvo pritvirtintas pirmajame bokšto 
aukšte, jis nutiesė Njado upės vaga — ir taip iki pat Versto. O kai 
ši darbo dalis buvo baigta, Orfanikas, apsimetęs turistu, nakčiai 
apsistojo „Karaliaus Matiašo" smuklėje ir privedė laidą prie 
didžiosios salės. Jis nesunkiai pakėlė Njado upės dugnu nutiesto 
laido galą iki paskutinio traktieriaus fasado lango, kuris niekada 
nebūdavo atidarinėjamas. Paslėpęs telefono aparatą tankioje 
lapijoje, sujungė laidus. Taigi baronas fon Hortcas galėjo girdėti 
viską, kas buvo kalbama „Karaliuje Matiaše"; be to, turėdamas 
atgalinį ryšį, galėdavo informuoti klausytojus, apie viską, ką manė 
esant būtina. 

Pirmus dvejus metus niekas netrikdė pilies ramybės — bloga 
reputacija patikimai saugojo ją nuo nekviestų svečių. Vietiniai 
gyventojai neišdrįsdavo prie jos prisiartinti. Beje, visi manė, jog 
pilis tuščia — nuo to momento, kai numirė paskutinysis baronų 
fon Hortcų giminės tarnas. Tačiau vieną dieną, kurią prasidėjo 
mūsų pasakojimas, žiūronas padėjo piemeniui Frikui įžiūrėti 
dūmus, kylančius iš pilies bokšto kamino. Štai čia žmonės ir 
prisiminė legendas apie senąją tvirtovę, ir mes jau žinome, kas 
čia nutiko. 

Štai kada pravertė telefono ryšys — baronas ir Orfanikas 
panoro žinoti, kas kalbama kaime. Jie išgirdo, kaip Nikas Dekas 
prisiekė nusigauti iki pilies, ir tada smuklės salėje nuskambėjo 
balsas „iš viršaus", kuris turėjo priversti narsuolį atsisakyti savo 
plano. O kadangi girininkas spyrėsi, baronas nutarė gerai jį 
pamokyti, kad ne tik Nikui, bet ir kitiems prapultų bet koks 

noras landžioti į pilį. Tą lemtingą naktį buvo paleisti visi 
Orfaniko mechanizmai, kuriuos pastarasis visada laikė 
paruoštus. Jie įvykdė ištisą grynai fizikinių efektų seriją, 
pasėjusią paniką visoje apylinkėje: varpinėje suskambėjo varpas, 
virš pilies pasirodė prožektoriaus šviesa: į reflektorių buvo 
pridėta jūros druskos, kurios garai suteikė visiems daiktams 
vaiduokliškas formas; tarytum milžiniška pabaisa gūdžiai 
sustūgo sirena; ore atsirado drakonų siluetai, suprojektuoti iš 
fotografijų galingais prožektoriais, 0 griovyje paslėptos 
plokštės, sujungtos su elektros srovės šaltiniais, prirakino prie 
žemės geležimi kaustytus daktaro batus; ta pati srovė numetė 
nuo sienos girininką, kai tik pastarasis prisilietė prie metalinio 
pakeliamojo tilto kabės. 

Kaip ir tikėjosi baronas fon Hortcas, po visų tų nesuprantamų 
stebuklų, po Niko Deko bandymo patekti į pilį, kuris jam taip 
liūdnai pasibaigė, apylinkėje įsivyravo siaubas, ir niekas už jokias 
gėrybes nebūtų sutikęs prie jos prisiartinti. Visi nusprendė, jog 
pilyje apsigyveno nelaboji dvasia. 

Rudolfas fon Hortcas jau tikėjosi, kad atsikratė tuščių 
smalsautojų, bet čia Verste pasirodė Francas de Telekas. Baronas 
iš karto apie tai sužinojo, kadangi klausėsi visų pokalbių smuklėje. 
Neapykanta, kurią Rudolfas fon Hortcas jautė grafui, plykstelėjo 
su nauja jėga, atmintyje vėl atgijo viskas, kas įvyko Neapolyje. 
Maža to, kad Francas de Ielekas pasirodė už keleto mylių nuo 
pilies, jis dar sumanė įkalbinėti vietinius gyventojus atsikratyti 
senų prietarų, patikimai saugojusių Karpatų pilį. Negana to, jis 
panoro kreiptis į Karlsburgo valdžią su prašymu atsiųsti žandarus 
ir padaryti galą gandams! 

Baronas nutarė įvilioti Francą de Teleką į pilį, ir, kaip mes 
jau žinome, jam tai pavyko. Stilos balsas, nuskambėjęs „Karaliaus 
Matiašo" salėje telefoninio aparato dėka, paskatino grafą nu- 
traukti kelionę ir pasukti į pilį. O kai ant bastiono aikštelės išvydo 
dainininkės figūrą, grafas nusprendė bet kokia kaina patekti į 
tvirtovės vidų; bokšto languose pasirodžiusi šviesa atvedė jį prie 
atvirų durų. Atsidūręs elektros lempos apšviestame rūsyje, grafas 
vėl išgirdo dainininkės balsą. Baronas fon Hortcas buvo įsitikinęs, 

jog grafas nė už ką nepaspruks iš gilaus požemio, iš tvirtai 
užrakintos vienutės, kurios durys atsiverdavo tik jo letargiško 
miego metu, kai kaliniui atnešdavo maistą. 

Tokia buvo jungtinių Rudolfo fon Hortco bei jo bendrininko 
pastangų išdava. Tačiau didžiuliam savo apmaudui ir nusivylimui, 
baronas sužinojo, kad Rocko jį pergudravo: jis nenusekė paskui 
šeimininką į pilį ir sugebėjo laiku perspėti Karlsburgo valdžią. Į 
Versto kaimą atvyko žandarų būrys, ir dabar pavojus grėsė 
pačiam baronui. Kaip juodviem su Orfaniku atsilaikyti prieš 
ginkluotų žmonių būrį? Čia nepadės tos priemonės, kurias jie 
panaudojo prieš girininką bei daktarą Pataką: juk policininkai 
netiki nelabąja jėga. Štai tada du fanatikai ir sumanė su- 
sprogdinti pilį, ir dabar tarėsi dėl patogaus momento tai atlikti. 
Jie nutarė su elektros iškrova susprogdinti dinamito atsargas, 
saugomas požemiuose po bokštu, bastionais bei senąja koplyčia. 
Beje, sprogstamasis mechanizmas turėjo suveikti ne anksčiau 
nei baronas fon Hortcas bei Orfanikas požeminiu išėjimu nu- 
sigaus iki Vulkano kalnagūbrio. Po sprogimo, kai žus grafas ir 
tie, kurie atskubės jam į pagalbą, abu bendrininkai bus jau toli 
ir jų niekas nebesuras. 

Išgirdęs barono pokalbį su pagalbininku, Francas suprato visų 
paslaptingų reiškinių esmę. Jis sužinojo, kad tarp Karpatų pilies 
ir Versto kaimo egzistuoja telefoninis ryšys, kad pilį sunaikins 
sprogimas, kuris pražudys ir jį, Francą, ir Rocko atvestus 
žandarus. O baronas fon Hortcas bei Orfanikas suspės pasislėpti 
ir išsives su savimi bejėgę Stilą... 

Ak, kodėl gi jis negali įsiveržti į koplytėlę ir sutrukdyti pik- 
tadariams? Būtų puolęs prie jų ir privertęs sunaikinti pragaro 
mašiną, užkirtęs kelią šiam baisiam sprogimui! 

"Tačiau to, ko Francas negali padaryti dabar, sugebės atlikti 
baronui išėjus... Kai tik tuodu paliks koplyčią, jis nuseks juos ir 
nusigaus iki bokšto, o jau ten su Dievo pagalba atstatys teisybę. 

Baronas fon Hortcas bei Orfanikas pakilo į koplyčios galeriją. 
Kaip jie iš ten išeis? Gal yra durys, vedančios į galeriją arba į 
kokį nors vidinį koridorių, kuris jungia koplyčią su bokštu: atrodo, 
jog visi pilies statiniai kertasi tarpusavyje? Beje, tai neturi jokios 

reikšmės, kad tik kelyje neatsirastų kitų kliūčių! 

"Tuo metu piktadariai pasikeitė dar keliomis frazėmis: 

— Atrodo, mums čia daugiau nebėra ko veikti? 

— "Taip. 

— Tada išsiskirkime. 

— Jūs reikalaujate, kad aš palikčiau jus vieną pilyje? 

— Taip, Orfanikai, leiskitės į požeminę eigą ir išeikite į kelią, 
vedantį į Vulkaną. 

— O jūs?.. 

— Aš paliksiu pilį paskutinę akimirką. 

— Man jūsų laukti Bistricoje, kaip susitarėme? 

— Taip, Bistricoje. 

— Gerai, barone, jei jau taip norite... 

— Taip... Aš noriu išgirsti ją paskutinįjį kartą... šią paskutinę 
naktį savo pilyje... 

Baronas fon Hortcas ir Orfanikas išėjo. 

Stilos vardas nebuvo ištartas, tačiau de Telekas sumojo, kad 
Rudolfas fon Hortcas kalba apie ją. 

Taigi bręsta katastrofa, ir jis, Francas, nesugebės užkirsti jai 
kelio, jei neprivers barono atsisakyti savo baisių užmačių. 

Buvo vienuolikta valanda vakaro. Francas, jau nebebijodamas, 
j0g jį gali išgirsti, atnaujino darbą. Išimti iš sienų plytos nesudarė 
visiškai jokio vargo, tačiau jų buvo tiek daug, kad tik praėjus 
pusvalandžiui jaunuolis pagaliau sugebėjo pralįsti per skylę. 

Ir štai jis vėl koplytėlėje. Pro spragas sienose bei ambrazūras 
matėsi vėjo genami lengvi debesys. Danguje mirgėjo retos 
žvaigždės, kurių šviesoje blyškiai spindėjo mėnulis, patekantis 
virš horizonto. 

Kaip aptikti duris, pro kurias išėjo baronas bei Orfanikas? 
Francas perėjo per visą koplyčią ir prisiartino prie galerijos. 

Čia buvo labai tamsu, kadangi šios vietos nepasiekė mėnulio 
šviesa. Francas užkliuvo už kažko kieto ir parpuolė ant sarkofago 
nuolaužų. 

Kampe prie didžiojo altoriaus paveikslo jis aptiko kinivarpų 
išgraužtas duris, kurios palyginti lengvai pasidavė. Durys vedė į 
vidinę galeriją, matyt, einančią palei tvirtovės sieną. Kaip tik per 

šią galeriją baronas fon Hortcas bei Orfanikas pateko į koplytėlę 
if DEI ją išėjo. 

Įžengęs į galeriją, Francas atsidūrė aklinoje tamsoje. Jis įveikė 
keletą posūkių, pakilimų bei nusileidimų ir nusprendė, jog galerija 
yra vidinių praėjimų lygyje. 

Po pusvalandžio pasidarė kiek šviesiau: iš angų sienose 
pradėjo smelktis silpna šviesa. 

Francas ėmė žingsniuoti greičiau ir netrukus atsidūrė erd- 
viame kazemate, greičiausiai stūksojusiame po bastiono, esančio 
kairiajame kurtinos gale, aikštele. 

Per siauras šaudymo angas švietė mėnulis, kurio šviesoje 
belaisvis priešais save išvydo atvertas duris. 

Jis panoro prieiti prie šaudymo angos, kad nors šiek tiek 
įkvėptų gaivaus nakties oro. Francas dirstelėjo į lauką ir ant 
mėnulio šviesos užlietos iki pat tamsių eglių viršūnių Orgalo 
plynaukštės pastebėjo du ar tris šešėlius. Įsižiūrėjo: netoli nuo 
eglyno pakraščio judėjo neryškūs siluetai. Greičiausiai tai buvo 
policininkai, kuriuos atvedė Rocko. 

Nejaugi jie ryžosi pulti naktį, tikėdamiesi užklupti pilies 
šeimininkus iš netyčių? O gal jie nori čia sulaukti pirmųjų saulės 
spindulių? 

Francas turėjo labai susitvardyti, kad susilaikytų nepašaukęs 
Rocko. Bet jį galėjo išgirsti bokšte, ir, kol policininkai perlips 
per sieną, Rudolfas fon Hortcas suspės įjungti pragaro mašiną ir 
pasprukti požeminiu išėjimu. 

Francas pasitraukė nuo ambrazūros ir pasistengė nusiraminti. 
Po to vėl nuslinko išilgai galerijos. 

Žengęs penkis šimtus žingsnių, jis pasiekė spiralinius laiptus, 
įrengtus sienoje. Atrodė, Francas galų gale nusigavo iki bokšto, 
dunksančio paradinės aikštės viduryje! 

"Tačiau laiptai pasirodė esą ne pagrindiniai, ne tie, kurie jungė 
visus aukštus. Jie atvedė Francą į kažkokį siaurą, tamsų san- 
dėliuką. 

Jis tylomis įsiklausė, bet nieko neišgirdo ir ėmė atsargiai lipti 
toliau. Įveikęs dar dvi dešimtis laiptelių, atsidūrė aikštelėje, čia 
rado duris į atvirą galeriją, juosiančią pirmąjį bokšto aukštą. 

Francas prasmuko į galeriją, pasilenkė, stengdamasis laikytis 
arčiau parapeto, ir žvilgtelėjo į Orgalo plynaukštės pusę. 

Iš miško pasipylė daugybė Žmonių, bet jie, iš visko sprendžiant, 
nesiruošė šturmuoti pilies. 

Nusprendęs sulaikyti baroną, kol tasai nepaspruko požeminiu 
praėjimu, Francas apėjo bokštą ir priartėjo prie kitų durų, nuo 
kurių į viršų vedė laiptai. Laikydamasis už sienos, ėmė jais kilti. 

Iyla. Pirmasis aukštas aiškiai negyvenamas. 

Francas skubiai užkopė į antrojo aukšto aikštelę. "Irečia- 
jame aukšte laiptai pasibaigė, pasiekę viršutinę bokšto dalį, 
pasibaigiančią aikštele su dantyta aptvara, — čia kadaise ple- 
vėsavo baronų fon Hortcų vėliava. Tiesiai priešais save Francas 
išvydo uždarytas duris. Pro rakto skylutę, iš kurios styrojo rak- 
tas, skverbėsi šviesos spindulėlis, bet už durų nesigirdėjo nė 
garso. 

Prigludęs prie rakto skylutės, grafas pamatė tik tą kambario 
dalį, kur buvo šviesu, o likusi jo dalis skendėjo tamsoje. Fran- 
cas atsargiai pasuko raktą, stumtelėjo duris, ir prieš jo akis 
atsivėrė toks vaizdas: visą viršutinį bokšto aukštą užėmė erdvi 
salė. Apvalios sienos laikė sunkius skliautus, kur nuostabūs 
rezginiai sukuria sudėtingą ornamentą. Sienos nukabinėtos 
storais senoviškais gobelenais, vaizduojančiais riterių gy- 
venimo scenas. Senoviniai baldai — skrynios, spintos, krėslai 
bei suoleliai — sustatyti meniškai netvarkingai. Ant langų — 
tankios užuolaidos, per kurias į lauką neprasiskverbia net ma- 
žiausias šviesos pluoštelis. Minkštas kilimas ant grindų slopino 
žingsnius. 

Salės apstatymas buvo mažų mažiausiai keistas. Francą 
apstulbino kontrastas tarp dviejų kambario dalių. Viena dalis 
skendėjo tamsoje. Kairėje matėsi paaukštinimas, drapiruotas 
juodu audiniu, apšviestas nematomu šviesos šaltiniu ir iš visų 
pusių atviras žiūrovui, liekančiam šešėlyje. Už keleto žingsnių 
nuo pakilimo, atitvertas aukštu ekranu, dengiančiu jį nuo 
šviesos, stūksojo senoviškas krėslas aukštu atlošu. Prie krėslo 
stovėjo kilimėliu uždengtas staliukas. Ant jo — nedidelė skry- 
nelė. 

Viršutinis skrynelės dangtelis, papuoštas brangakmeniais, 
buvo atidarytas,viduje blizgėjo metalinis cilindras. Skrynelės ilgis 
ne daugiau kaip dvylika ar penkiolika colių, plotis — penki ar 
šeši. 

Francas pastebėjo, jog krėsle sėdi žmogus; jo galva buvo 
atlošta, blakstienos užmerktos, dešinė ranka — ant skrynelės. 

Tai buvo Rudolfas fon Hortcas. 

Nejau baronas liko pilyje vien tam, kad praleistų čia pas- 
kutiniąją naktį? 

O Stila? Baronas kalbėjo, jog paskutinį kartą nori išgirsti jos 
balsą Karpatų pilyje, prieš sprogimui ją sunaikinant. Kam jis atėjo 
į šią salę, kur ji, matyt, turi pasirodyti, ir, kaip kiekvieną vakarą, 
jam dainuoti? 

Kurgi Stila? 

Jos nėra... 

Beje, baronas dabar Franco rankose, taigi jaunuolis Žino, ką 
daryti. Francas de Ielekas nekentė barono visa širdimi, juk jis 
atėmė iš jo Stilą. Stila gyva ir pamišusi — pamišusi dėl barono 
kaltės... Jis turi už tai sumokėti savo gyvybe! 

Francas sustojo už krėslo. Dar vienas žingsnis, ir jis puls 
baroną. Kraujas suplūdo jam į galvą, viskas aplinkui ėmė suktis, 
jaunuolis pakėlė ranką... 

Ir čia pasirodė Stila. Franco peilis nukrito ant kilimo... 

Stila, apšviesta ryškios šviesos, stovėjo ant pakylėjimo pa- 
laidais plaukais, neapsakomai nuostabi baltais Andželikos iš 
„Orlando“ rūbais. Kaip tik tokią jis matė ją ant pilies bastiono. 
Jos akys, nukreiptos į grafą, atrodė, skverbėsi į pačią širdies 
gilumą... 

Ji negalėjo nematyti Franco, tačiau ji nešaukė jo, neištarė nė 
žodžio... Francas buvo pasiruošęs pulti prie jos, pakelti ją ant 
rankų, išsinešti iš čia... 

Stila ėmė dainuoti. Baronas fon Hortcas nepalikdamas savo 
krėslo, pasilenkė į priekį. Apimtas susijaudinimo, dainininkės 
gerbėjas svaigo nuo jos balso, lyg tai būtų dieviškas nektaras. 
Taip jis kažkada klausydavosi jos Italijos teatruose, taip klausėsi 
ir dabar, šioje salėje, visiškai vienišas, užsidaręs bokšte, dunk- 

sančiame Transilvanijos Žemėje. 

Stila dainavo... Ji dainavo jam ir tiktai jam... Garsai tarsi leng- 
vas alsavimas sklido iš jos lūpų... Net jeigu Stila ir pamišo, joje 
liko gyventi nemirtinga artistės siela. 

Francas taipogi pasidavė stulbinančio balso, kurio negirdėjo 
ilgus penkerius metus, kerams... Jis neatitraukė akių nuo moters, 
kurios nebesitikėjo išvysti ir kuri stovėjo prieš jį gyva, stebuklingai 
atgijusi tiesiog akyse! 

Jos balsas pažadino prisiminimus ir privertė beprotiškai 
daužytis širdį. Francas pažino tragiškos „Orlando“ scenos finalą, 
paskutinę jo frazę: 


„Innamorata, mio cuore tremante, 
Voglio monire..." 


Francas baiminosi, jog dabar dainavimas nutruks kaip tada 
„San Karlo" teatre... Bet ne, ši frazė nesustings Stilos lūpose, 
kaip kad sustingo paskutiniame spektaklyje!.. 

Francas nealsuodamas klausėsi... Atrodė, visas jo gyvenimas 
priklausė nuo šios arijos... Dar keletas taktų, ir daina pasibaigs... 

Bet štai Stilos balsas ėmė silpti... Atrodė, ji abejoja, vėl ir vėl 
kartodama kančios kupinus žodžius: 


„Voglio monire...“ 


Nejaugi ji dabar parpuls, kaip kažkada suklupo teatro scenoje"? 

Tačiau mergina toliau stovi, nors daina nutrūksta tuo pačiu 
taktu, ta pačia nata... Stila ima šaukti... Šį šūksnį Francas girdėjo 
tą tragišką vakarą... 

Bet dainininkė stovi nejudėdama, įsmeigusi į grafą mylintį, 
švelnumo kupiną žvilgsnį... 

Francas puolė prie jos... Jis išsives ją iš šios salės, iš šios pilies... 

Ir čia jis žvilgsniu susitiko su baronu, kuris pašokęs iš krėslo 
garsiai riktelėjo. 

— Francas de Telekas! — sušuko jis. — Francas de Ielekas 
paspruko iš vienutės!.. 

Bet grafas, neatsakydamas, puolė prie pakylos. 

— Stila... brangioji Stila, tu gyva!.. 

— Gyva... Ji gyva! — murmėjo baronas fon Hortcas. 

Jis ištarė šiuos žodžius su pašaipa ir staiga ėmė kvatoti — 
pergalingai, piktai. 

— Gyva!.. — kartojo Rudolfas fon Hortcas. — Pabandykite ją 
iš manęs atimti, Francai de Telekai! 

Rudolfas fon Hortcas pakėlė peilį, kuris iškrito iš rankų Fran- 
cui, ir nužingsniavo prie nejudančios Stilos... Francas puolė prie 
barono, norėdamas atremti smūgį, skirtą nelaimingajai... 

Vėlu... Peilis įsmigo į pačią širdį... 

Pasigirdo dūžtančio stiklo Žvangesys, ir tūkstančiai šukių 
pasklido po kambarį, — Stila dingo... 

Francas, nieko nesuprasdamas, sustingo vietoje... Nejau jis 
taip pat pamišo? 

— Stila vėl paliko Francą de Teleką!..-—- džiūgavo Rudolfas 
fon Hortcas. — Man... man vienam liks jos balsas... Niekas jo 
daugiau nebeišgirs! Niekada!.. 

Francas buvo pasiruošęs pulti baroną, bet jį apleido jėgos, ir 
jis, netekęs sąmonės, pargriuvo pakylos papėdėje. 

Nekreipdamas į jį dėmesio, Rudolfas fon Hortcas griebė ant 
stalo stovėjusią skrynutę ir iškūrė iš kambario. Nusileidęs į pirmąjį 
bokšto aukštą, jis išbėgo į galeriją. Tuojau už jo nugaros užsivers 
durys... 

Staiga pasigirdo šūvis. 

Tai ant pylimo stovėjęs Rocko iššovė į baroną. 

Kulka nekliudė barono, tačiau pataikė į skrynelę, kurią 
Rudolfas fon Hortcas spaudė prie krūtinės. Baronas suaimanavo. 

— Balsas!.. Jos balsas! — nerišliai šnekėjo jis. — Stilos siela... 
Sudaužyta... sudaužyta! 

Tarytum beprotis jis nubėgo terasa, garsiai šaukdamas: 

— Balsas!.. Jie sudaužė jos balsą! Tebūnie jie prakeikti! 

Jis pradingo duryse kaip tik tą akimirką, kai Rocko ir Nikas 
Dekas, nelaukdami žandarų, puolė šturmuoti pilies sieną. 

Baisus sprogimas sukrėtė visą Plezą. Liepsnos liežuviai šok- 

telėjo iki pat debesų, akmenų lavina užvertė kelią, vedantį į 
Vulkaną. 

Bastionai, kurtinos, bokštai... Iš Karpatų pilies, iš koplyčios, 
iš tvirtovės sienų beliko tik rūkstančių griuvėsių krūva. 


Keturioliktasis skyrius 


Skaitytojas tikriausiai prisimena pokalbį tarp barono ir 
Orfaniko: sprogimas turėjo nugriaudėti tik po to, kai Rudolfas 
fon Hortcas paliks pilį. Tačiau sprogimas nepaliko baronui laiko 
nusileisti į požeminį praėjimą. Iš sielvarto ir nusivylimo beveik 
praradęs protą, vos suprasdamas, ką daro, Rudolfas fon Hortcas 
susprogdino pilį ir pats tapo pirmąja katastrofos auka. Matyt, 
baronas nutarė taip pasielgti tuo momentu, kai Rocko kulka 
suskaldė skrynelę. 

Laimei, žandarai tuo metu buvo dar toli ir liko gyvi bei sveiki. 
Gal tik vieną kitą apdraskė iki jų atšvilpusios nuolaužos. Rocko 
bei girininkas buvo netoli nuo kurtinos, ir akmenų griūtis tik per 
stebuklą nepalaidojo jų po storu nuolaužų sluoksniu. 

Sprogimas atvėrė kelią Rocko, Nikui Dekui bei žandarams. 
Jie be ypatingo vargo praėjo per spragas sienoje ir perlipo per 
nuolaužomis užpiltą griovį. 

Už penkiasdešimties žingsnių nuo kurtinos, tarp griuvėsių, 
buvo aptiktas vyriškio kūnas. Tai būta Rudolfo fon Hortco. Ke- 
letas senbuvių, tarp kurių buvo ir teisėjas Koltcas, atpažino jį. 

O tuo metu Rocko bei Nikas Dekas ieškojo jaunojo grafo. 
Jeigu Francas nepasirodė, vadinasi, jis nesuspėjo išeiti iš pilies. 

Rocko buvo įsitikinęs, jog grafas tapo sprogimo auka. Iš- 
tikimasis tarnas graudžiai pravirko, ir Nikas Dekas nežinojo, kaip 
Ji paguosti. 

"Tačiau po kiek laiko jie surado jaunuolį pirmame bokšto aukš- 
te — dalis skliauto uždengė Francą ir tuo pačiu išgelbėjo jam 
gyvybę. 

— Šeimininke, vargšas mano šeimininke!.. 

— Pone grafe!.. 

Šiuos žodžius vienu metu ištarė Rocko ir Nikas Dekas, 
pasilenkę virš Franco. Jie pamanė, jog grafas žuvo, tačiau 
pasirodė, kad jis tebuvo viso labo apalpęs. 

Kai Francas atvėrė akis, jis nepažino Rocko ir nesuprato, kas 
jam sakoma. 

Nikas Dekas pakėlė grafą nuo žemės ir pabandė su juo kalbėti, 
bet jaunuolis nieko neatsakė. 

„Innamorata... Voglio morire..." — vos girdimai sukuždėjo Fran- 
cas. 

Grafas de Telekas išprotėjo. 


Penkioliktasis skyrius 


Niekas nesuprato, kas įvyko Karpatų pilyje, koks ten su- 
vaidintas spektaklis. 

Keturias dienas Orfanikas, kaip ir buvo sutarta, laukė barono 
fon Hortco Bistricoje... Kai baronas nepasirodė sutartu laiku, 
mokslininkas pamanė: ar tik jo globėjas nežuvo sprogimo metu? 
Smalsumo bei nerimo kamuojamas fizikas paliko miestą, pasuko 
į Verstą ir ėmė klaidžioti pilies apylinkėse. 

Vyriškiui nepasisekė: policininkai iš karto jį suėmė Rocko, 
kuris pažino Orfaniką, nurodymu. 

Fiziką pristatė į pagrindinį komitato miestą ir apklausė 
valdžios atstovų akivaizdoje. Orfanikas nesigynė. 

Reikia pastebėti, jog liūdnas barono Rudolfo fon Hortco galas 
ne itin nuliūdino egoistą maniaką, mąstantį tik apie savo išra- 
dimus. 

Visų pirma Rocko sužinojo iš Orfaniko, kas vis tiktai nutiko 
Stilai. Ji iš tikrųjų mirė ir prieš penketą metų buvo palaidota 
Santo Kampo Nuovo kapinėse Neapolyje. 

Tačiau jeigu viskas taip, tai kokiu būdu grafas de Telekas 
girdėjo jos balsą didžiojoje smuklės salėje, po to matė bastiono 
aikštelėje, o ir vėliau regėjo bei girdėjo ją bokšte?.. 

Mes pasistengsime paaiškinti šiuos keistus bei nesuprantamus 
faktus. 

Pats laikas prisiminti, kokia neviltis apėmė Rudolfą fon Hort- 
cą, kai pasklido gandas, jog Stila nutarė palikti teatrą, kad 
galėtų tapti grafiene de Telek. Puikų balsą, tapusį vieninteliu 
džiaugsmu niūriame barono gyvenime, kažkas nori atimti 
iš jo! 

Štai tada Orfanikas ir pasiūlė nuliūdusiam melomanui surinkti 
fonografais įrašytas geriausias arijas iš Stilos repertuaro, kurias 
ji dainavo atsisveikinimo koncertuose. Tuo laiku, apie kurį kal- 
bame, fonografai buvo patobulinti, o Orfaniko rankose esantys 
taip puikiai įrašydavo žmogaus balsą į plokštelę, kad jis skambė- 
davo lyg gyvas. 

Baronas fon Hortcas priėmė jo pasiūlymą. Fonografai paslap- 
čia buvo įrengti teatro ložėje, pačioje jos gilumoje, o ložė apkalta 
grotelėmis. Tokiu būdu į plokšteles bei ritinius buvo įrašytos kava- 
tinos (Kavatina — daininga lyrinė operos arija, skirta pade- 
monstruoti atlikėjo balsui bei vokalinei technikai), operos arijos 
bei romansai, tarp jų ir Stefano melodija bei finalinė arija iš ,,„Or- 
lando", kainavusi dainininkei gyvybę. 

Pasiėmęs su savimi visus įrenginius, baronas fon Hortcas 
užsidarė Karpatų pilyje ir kiekvieną vakarą klausydavosi Stilos 
dainavimo... Tačiau jis ne tik klausėsi Stilos kaip teatre savo ložė- 
je, bet — tai jau visai nesuprantama — matė ją: tarytum gyva 
dainininkė stovėjo priešais jo akis. 

Tai tapo įmanoma optinių prietaisų dėka. Priminsime, kad 
Rudolfas fon Hortcas dar Neapolyje užsisakė puikų dainininkės 
portretą. Ji buvo nutapyta visu ūgiu, vilkinti balta Andželikos iš 
„Orlando“ suknele, nuostabiais palaidais plaukais. Su veidrodžių, 
pasuktų tiksliai apskaičiuotu kampu, ir galingo šviesos šaltinio, 
apšviečiančio portretą, pagalba atsirasdavo „gyva“ Stila pačiame 
savo grožio zenite. Kaip tik šiuo įrengimu, naktį pastatytu bas- 
tiono aikštelėje, Rudolfas fon Hortcas atgaivino dainininkės 
paveikslą, norėdamas įvilioti Francą de Teleką į spąstus. Šio 
aparato dėka grafas vėl išvydo Stilą bokšte, kai fanatiškasis 
dainininkės gerbėjas gėrėjosi jos balsu. 

Visa tai Orfanikas papasakojo tardomas Karlsburgo policijoje. 
Su neslepiamu pasididžiavimu jis pareiškė, jog yra visų tų iš- 
radimų, kuriuos ištobulino, autorius. 

Nors Orfanikas nuodugniai išaiškino visus fantastiškus reiš- 
kinius, o tiksliau — triukus, jis niekaip negalėjo suprasti vieno — 
kodėl baronas fon Hortcas dar iki sprogimo nepasitraukė į 
požeminę eigą. Tačiau vos Orfanikui buvo pasakyta, jog į skry- 

nutę, kurią nešėsi Rudolfas fon Hortcas, pataikė kulka, jam iš 
karto viskas paaiškėjo. Tai buvo fonografo ritinėlis su paskutinės 
Stilos arijos įrašu. Maniakas, prieš susprogdindamas pilį, panoro 
dar kartą ją išgirsti. O kadangi ritinys buvo sudaužytas, sudužo 
ir barono gyvenimas. Pakvaišęs iš nevilties, jis nutarė baigti savo 
dienas po griuvėsiais. 

Su derama pagarba, kurios nusipelno senos giminės pa- 
likuonis, Rudolfas fon Hortcas buvo palaidotas Versto kapinėse. 
O grafas de Telekas kartu su Rocko sugrįžo į Krajovos pilį, kur 
atsargos kareivis ėmėsi pasiaukojamai jį slaugyti. Orfanikas gera 
valia atidavė fonografo ritinėlius, kuriuose buvo įamžintos 
likusios Stilos arijos; kai Francas išgirdo didžiosios artistės balsą, 
jis atgijo ir ėmė klausytis su vis didėjančiu susidomėjimu. Praeities 
atsiminimai išgydė jo sielą, ir ji vėl nurimo. 

Po keleto mėnesių grafas atgavo sveiką protą ir galėjo pa- 
pasakoti apie visas tos nakties, kai buvo susprogdinta Karpatų 
pilis, negandų detales. 

Gražuolės Miriotos bei Niko Deko vestuvės buvo atšvęstos 
netrukus po pilies sugriovimo. Po to, kai šventikas iš Vulkano 
kaimo palaimino jaunuosius, jie sugrįžo į Verstą, ir teisėjas 
Koltcas atidavė jiems geriausiąją savo namo dalį. 

Bet nors paslaptingieji reiškiniai buvo visai suprantamai 
paaiškinti, jaunoji moteris toliau tikėjo nelabąja jėga, kuri esą 
darbavosi pilyje. Kad ir kaip stengėsi Nikas Dekas bei Jonas, 
rūpinęsis savo įstaigos reputacija, — jiems nepavyko įtikinti 
Miriotos, kaip, beje, ir jos tėvo, piemens Friko, magistro Ermodo 
ir kitų Versto gyventojų. Dar daug laiko turės praeiti, kol tie 
šaunūs žmonės atsisakys savo prietarų. 

O daktaras Patakas kaip ir anksčiau gyrėsi, nesiliaudamas 
kartoti kiekvienam, kuris būdavo pasirengęs jo klausyti: 

— Ašgi sakiau! Kokie dar ten vaiduokliai? Nebuvo toje pilyje 
jokių šmėklų ir apskritai nieko nebuvo!.. 

Tačiau kaimiečiai nenorėjo jam pritarti, tuo labiau kad 
besigirdamas daktaras peržengdavo visas ribas. 

Magistras Ermodas per pamokas ir toliau pasakojo Tran- 
silvanijos legendas. Dar ilgai jaunoji Versto kaimo karta tikės, 

jog naktimis Karpatų pilies griuvėsiuose pasirodo dvasios, 
atkeliavusios iš kito pasaulio. 

